|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 102. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Zbrajanje i oduzimanje (12 + 4, 16 – 4)** – ponavljanje i vježbanje | | DOS: Zbrajanje i oduzimanje (13 + 4, 17 – 4)  <https://hr.izzi.digital/DOS/975/1018.html> | | | |
| CILJ SATA: uvježbati zbrajanje i oduzimanje dvoznamenkastoga i jednoznamenkastoga broja oblika 12 + 4, 16 – 4 | | | | | |
| ISHODI UČENJA: Učenik samostalno zbraja dvoznamenkasti s jednoznamenkastim brojem i oduzima jednoznamenkasti broj od dvoznamenkastoga broja bez prijelaza desetice, primjenjuje računsku operaciju zbrajanja i oduzimanja u konkretnim primjerima te se koristi pojmovima *desetica* i *jedinica* (*Brojevi – A.1.4., Algebra i funkcije − B.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio      1. Završni dio | Učenici će u bilježnice riješiti zadatke:  19 – 6, 11 + 7, 18 – 4, 14 + 5. Jedan od zadataka grafički će prikazati jedinicama i deseticama. Kad su gotovi, prozvat ćemo nekoliko učenika da objasne postupak rješavanja zadatka.  Najavljujemo da ćemo danas ponavljati zbrajanje i oduzimanje brojeva do 20 bez prijelaza desetice pa pišemo naslov: *Zbrajanje i oduzimanje (12 + 4, 16 – 4 ) − vježbanje*.  Učenici rješavaju zadatke u udžbeniku (str. 63 i 64). Objašnjavamo eventualne nejasnoće. Kad završe s rješavanjem, zamijenit će se za udžbenike i jedni drugima provjeriti točnost rješenja.  Prozivamo četiri učenika. Svaki će učenik dobiti papirić s jednom tvrdnjom. Ostatak razreda dijelimo u četiri skupine. Svaka skupina bira predstavnika.  Predstavnik skupine uzima papir i piše redne brojeve od 1 do 8, jedan ispod drugoga. Ostatak skupine može se koristiti vlastitom bilježnicom koja će im pomoći u računanju.  Zadatak je svake skupine slušati tvrdnju koju će izgovoriti jedan od četvero učenika, a predstavnik će u dogovoru sa skupinom nakon rješavanja zadatka pokraj rednoga broja tvrdnje označiti je li tvrdnja točna (T) ili netočna (N). Za one tvrdnje koje su netočne učenici moraju napisati točno rješenje. Pobjednička je ona skupina koja bude imala najviše točnih odgovora.  Učenici koji čitaju tvrdnje trebaju ih čitati jasno i glasno. Ponovit će ih onoliko puta koliko učiteljica/učitelj procijeni (Prilog 45). Nakon završetka aktivnosti one tvrdnje koje su bile netočne dodatno ćemo pojasniti i točno riješiti. | | I, F  pisanje  I, F  pisanje  udžbenik  I, F  udžbenik  S  pisanje  papir | *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1., A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  GOO (C.1.1.) | Brojevi (A.1.4., B.1.1.)  Brojevi (A.1.4., B.1.1.)  Brojevi (A.1.4., B.1.1.) |
| PLAN PLOČE:  ZBRAJANJE I ODUZIMANJE (13 + 4, 17 – 4 )  VJEŽBANJE  19 – 6 = 13  11 + 7 = 18  18 – 4 = 14  14 + 5 = 19 | | | | DOMAĆA ZADAĆA  Udžbenik, str. 65. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka. | | Učenik s ubrzanim matematičko-logičkim razvojem može izraditi razredni plakat koji će im pomoći u usvajanju zbrajanja i oduzimanja bez prijelaza desetice. | | | |