|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 103. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Zbrajanje i oduzimanje (12 + 4, 16 – 4)** – ponavljanje i vježbanje | | DOS: Zbrajanje i oduzimanje (13 + 4, 17 – 4)  <https://hr.izzi.digital/DOS/975/1018.html> | | | |
| CILJ SATA: usvojiti zbrajanje i oduzimanje dvoznamenkastoga i jednoznamenkastoga broja oblika 12 + 4, 16 – 4 | | | | | |
| ISHODI UČENJA: Učenik samostalno zbraja dvoznamenkasti s jednoznamenkastim brojem i oduzima jednoznamenkasti broj od dvoznamenkastoga broja bez prijelaza desetice, primjenjuje računsku operaciju zbrajanja i oduzimanja u konkretnim primjerima te se koristi pojmovima *desetica i jedinica* (*Brojevi – A.1.4*., *Algebra i funkcije – B.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio sata  2. Glavni dio  a) Najava teme  b) Ponavljanje i vježbanje  3. Završni dio | Igramo *bingo*.  Učenici dobivaju listić s devet matematičkih zadataka i tablicom za igru. Zadatak je riješiti zadatke te rezultate upisati u polja. Bilo koji rezultat učenici mogu upisati u bilo koje polje. Kad su svi gotovi, čitamo zadatke i rješenja, a učenici provjeravaju točnost riješenosti i zaokružuju rezultat u tablici. Učenik koji prvi dobije tri zaokružena rezultata u istome retku podiže ruku i izgovara: *Bingo!* Nakon toga provjeravamo rezultate do kraja te listić lijepimo u bilježnice.  Najavljujemo da ćemo danas ponavljati zbrajanje i oduzimanje brojeva do 20 bez prijelaza desetice pa pišemo naslov: *Zbrajanje i oduzimanje (12 + 4, 16 – 4 ) − vježbanje*.  Organiziramo natjecateljske igre.  S učenicima igramo kviz. Učiteljica/učitelj raspoređuje učenike u skupine. Svaka skupina ima učenika koji dolazi po zadatak i na kraju podiže ruku kad su svi gotovi (mogu biti dva učenika), učenika koji čita zadatke te učenika koji zapisuje zadatke. Učiteljica/učitelj prati kojim se redoslijedom skupine javljaju te ako prva skupina pogriješi, imaju pravo sljedeći najbrži ponuditi točno rješenje itd. Bodove zapisujemo na ploču. Prije započinjanja kviza ponavljamo kako se rješavaju tekstualni zadatci. Nakon rješavanja svih zadataka proglašavamo pobjednika kviza.  Na ploči crtamo START te 15 krugova do cilja. Igra se igra slično *Čovječe, ne ljuti se* – unutar skupine jedan učenik baci kocku, drugi dolazi do učitelja i izvlači karticu sa zadatkom. Učenik čita glasno zadatak, učenici zapisuju, a ako njegova skupina točno riješi zadatak, pomiču se za onoliko polja koliki su broj dobili bacajući kocku. Označavanje kretanja skupina možemo riješiti na način da dogovorimo znakove koje ćemo pisati unutar polja (zvijezda, srce, krug, trokut), kredama u boji ili se možemo koristiti različitim magnetima. Pobjednička je skupina ona koja prva stigne do cilja − dobiva bod.  Igramo igru *Živi* *memory.*  Učenicima dajemo kartice na kojima se nalaze brojevi zapisani brojkama ili u obliku desetica i jedinica. Zadatak je pronaći svoga para. Ako ima više učenika u razredu nego kartica, neke se kartice mogu duplo kopirati. | | F, I  razgovor  listići za bingo  prilog 46  bilježnica, olovka  F, S  razgovor, pisanje  prilog 47  kocka za društvene igre  prilog 48    F, P  razgovor  prilog 49 | OSR (B.1.2.)  GOO (C.1.1.,  C.1.2.)  OSR (B. 1.2.,  B.2.4.,  C.2.3.)  OSR (B.1.1., B.1.2.)  UKU (1. ciklus, 4.1., 4.2.) | Brojevi  (A.1.4.)  Algebra i funkcije  (B.1.1.)  Brojevi  (A.1.4.)  Algebra i funkcije  (B.1.1.)  Brojevi  (A.1.4.)  Algebra i funkcije  (B.1.1.) |
| PLAN PLOČE:  ZBRAJANJE I ODUZIMANJE (12 + 4, 16 – 4) – PONAVLJANJE I VJEŽBANJE  BINGO   |  |  |  | | --- | --- | --- | | 12 | 11 | 18 | | 14 | 15 | 17 | | 16 | 11 | 19 |     ZADATCI S KARTICA (PRILOG 3)  13 – 2 =  14 – 3 =  (...) | | | | DOMAĆA ZADAĆA  Zadatke koje su učenici zapisali u etapi ponavljanja (prilog 3) trebaju preoblikovati na način da u zadatcima zbrajanja pribrojnicima zamijene mjesta. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka i pomaganje konkretnim materijalima. | Učeniku s ubrzanim matematičko-logičkim razvojem učiteljica/učitelj može pripremiti dodatne materijale zbrajanja i oduzimanja. |