|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 104., 105. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Zbrajanje i oduzimanje do 20 (bez prijelaza)** – ponavljanje i vježbanje | | DOS: Zbrajanje i oduzimanje (13 + 4, 17 – 4)  <https://hr.izzi.digital/DOS/975/1018.html> | | | |
| CILJ SATA: ponoviti zbrajanje i oduzimanje brojeva do 20 bez prijelaza desetice | | | | | |
| ISHODI UČENJA: Učenik samostalno zbraja dvoznamenkasti s jednoznamenkastim brojem i oduzima jednoznamenkasti broj od dvoznamenkastoga broja bez prijelaza desetice, primjenjuje računsku operaciju zbrajanja i oduzimanja u konkretnim primjerima te se koristi pojmovima *desetica* i *jedinica* (*Brojevi – A.1.4.,* *Algebra i funkcije – B.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio sata  2. Glavni dio  a) Najava teme  b) Ponavljanje i vježbanje  3. Završni dio | Na ploču zapisujemo u prvome stupcu:  12 + \_\_\_ = \_\_\_  11 + \_\_\_ = \_\_\_  13 + \_\_\_ = \_\_\_,  a u drugome stupcu:  17 – \_\_\_ = \_\_\_  18 – \_\_\_ = \_\_\_  19 – \_\_\_ = \_\_\_.  Prozivamo jednoga učenika pred ploču. On baca kocku (za društvene igre) i broj koji dobije treba zbrojiti s brojem ili oduzeti od broja koji je na ploči. Učenike prozivamo dok svi zadatci ne budu riješeni. Ostali učenici zapisuju zadatke u svoje bilježnice.  Zatim prikazujemo jedan zadatak zbrajanja i jedan oduzimanja na brojevnoj crti te ponavljamo članove matematičkih operacija zbrajanja i oduzimanja.  Najavljujemo da ćemo danas ponavljati zbrajanje i oduzimanje brojeva do 20 bez prijelaza desetice pa pišemo naslov: *Zbrajanje i oduzimanje brojeva do 20 – vježbanje.*  Rad na postajama ili igra *Čovječe, ne ljuti se* (Prilog 52).  Igra *Čovječe, ne ljuti se* igra se u skupinama, svaka skupina ima samo jednu figuru na polju. Učenici bacaju kockicu i prije nego što se pomaknu, trebaju izvući karticu i svi točno riješiti zadatak. Ako ne uspiju, ostaju na mjestu. Ostali učenici također rješavaju zadatak s kartice kako bi provjerili točnost.  Rad na postajama – učenike dijelimo u četiri skupine, svaka skupina stoji u jednome kutu učionice. Formiramo četiri radna mjesta na kojima postavljamo zadatke (Prilog 50). Učenicima objašnjavamo da će svaka skupina provesti pet minuta na određenoj postaji. Svaki učenik uzima jedan listić (Prilog 51) i nosi ga sa sobom kroz sve postaje.  Na prvoj postaji učenici trebaju odigrati igru lanca na način da podijele kartice među sobom. Prvi zadatak čita učenik koji ima samo zadatak u jednome rješenju, a završava učenik koji ima samo rješenje. Svi učenici na listiću trebaju imati točno riješene zadatke pravilnim redoslijedom. Ako ima manje učenika nego kartica, neki učenici trebaju preuzeti dvije kartice.  Na drugoj postaji učenici trebaju otkriti zagonetnu riječ rješavajući matematički zadatak.  Na trećoj postaji učenici trebaju riješiti tekstualne zadatke.  Na četvrtoj postaji učenici trebaju spojiti kartice zadataka i rješenja, zatim zadatke prepisati na svoj listić. Jedan zadatak ima netočno rješenje te taj zadatak trebaju zaokružiti i ponuditi točno rješenje.  Kad su učenici gotovi, pokupimo od svih učenika listiće te ih nasumce podijelimo kako bi učenici jedni drugima provjerili točnost riješenosti zadataka. Provjeravamo frontalno, a zatim učenicima vratimo njihove listiće koje lijepe u bilježnice.    Igramo *dan-noć*.  Učenici stoje u vrsti ili slobodnoj formaciji te objašnjavamo igru *dan-noć* koju ćemo prilagoditi matematici. Izgovaramo određeni matematički zadatak i ako izgovorimo točno rješenje, učenici ostaju stajati (*dan*), npr. 14 + 4 = 18, a ako je rješenje netočno, trebaju čučnuti (*noć*), npr. 16 – 2 = 15. | | F, I  razgovor, pisanje  kocka za društvene igre  bilježnica, olovka  F, S, I  razgovor, pisanje  Prilog 50  prilog 51  ILI  prilog 52  F, S  razgovor | OSR (B.1.2.)  GOO (C.1.1.,  C.1.2.)  OSR (B. 1.2.,  B.2.4.,  C.2.3.)  OSR (B.1.1., B.1.2.)  UKU (1. ciklus, 4.1., 4.2.)  *TZK (A.1.2.)*  GOO (C.1.1.)  OSR (B.1.1., B.1.2., C.1.3.)  Zdravlje (B.1.1.a, B.1.3.a) | Brojevi  (A.1.4.)  Algebra i funkcije  (B.1.1.)  Brojevi  (A.1.4.)  Algebra i funkcije  (B.1.1.)  Brojevi  (A.1.4.)  Algebra i funkcije  (B.1.1.) |
| PLAN PLOČE:  ZBRAJANJE I ODUZIMANJE DO 20 – PONAVLJANJE I VJEŽBANJE  12 + \_\_\_ = \_\_\_ 17 – \_\_\_ = \_\_\_  11 + \_\_\_ = \_\_\_ 18 – ­­­\_\_\_ = \_\_\_  13 + \_\_\_ = \_\_\_ 19 – \_\_\_ = \_\_\_  LISTIĆ | | | | DOMAĆA ZADAĆA  Učenici trebaju izabrati jedan zadatak zbrajanja i jedan zadatak oduzimanja. Zadatke će ponovno zapisati te odrediti nazive članova matematičkih operacija zbrajanja i oduzimanja (pribrojnici i zbroj, umanjenik, umanjitelj i razlika). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka. | | Učenik s ubrzanim matematičko-logičkim razvojem može samostalno osmisliti zadatak riječima primjenjujući zbrajanje bez prijelaza desetice. | | | |