|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 107., 108. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Koliko košta igračka? (Zbrajanje 6 + 7)** – obrada | | DOS: Zbrajanje i oduzimanje (6 + 7, 13 – 7)  <https://hr.izzi.digital/DOS/975/1019.html> | | | |
| CILJ SATA: usvojiti zbrajanje brojeva do 20 oblika 6 + 7 | | | | | |
| ISHODI UČENJA: Učenik razumije i objašnjava rastavljanje drugoga pribrojnika na dva broja tako da jedan s prvim pribrojnikom dopunjuje do 10, samostalno zbraja brojeve s prijelazom desetice na dulji način, a potom na kraći način, primjenjuje stečena znanja na konkretnim primjerima (*Brojevi – A.1.4., Algebra i funkcije – B.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Ponavljanje i vježbanje  3. Završni dio | Učiteljica/učitelj s učenicima provodi analizu ispita znanja.  Razgovaramo s učenicima o plišanim igračkama: *imate li takve igračke? Koga predstavljaju? Imaju li ime? Igrate li se s njima? Kako se brinete za njih?*  Promatramo ilustraciju u udžbeniku na 66. stranici. *Koliko se medvjedića nalazi na policama? Kako ste to izračunali?*  Najavljujemo učenicima da ćemo danas naučiti zbrajati jednoznamenkaste brojeve čiji je zbroj veći od 10. Naslov zapisujemo na ploču, a učenici u bilježnice.  Na ploču stavljamo ili crtamo skupove od šest i sedam pravokutnika ili pokazujemo skupove konkretnih materijala. Objašnjavamo učenicima da ćemo drugi skup rastaviti tako da prvo dopunimo prvi skup do 10, a zatim ćemo pribrojiti ostale elemente. Nakon konkretnih materijala učenicima pokazujemo na brojevnoj crti dulji način zbrajanja. Nakon brojevne crte zapisujemo matematičkim zapisom zadatak te objašnjavamo učenicima da drugi pribrojnik rastavljamo na dva broja, broj koji zbrojen s prvim pribrojnikom daje 10 i ostatak koji je ostao kad smo drugomu pribrojniku oduzeli koliko nam je trebalo. Zapisujemo zadatak na ploču, pokazujemo dulji način rješavanja, a zatim kraći.  Zatim na ploči računamo zadatak s druge slike – koliko je ukupno lutkica na objema policama. Zadatak računamo na dulji i kraći način.  Učenici rješavaju udžbenik na 67. stranici, frontalno provjeravamo rješenja.  Učenicima dijelimo pet praznih kartica izrezanih od tvrđega papira. Na svakoj kartici s jedne strane trebaju zapisati brojevni izraz koji diktiramo (ili pišemo na ploču), a s druge rezultat. Učenici hodaju po razredu s računskom gusjenicom kako bi im pomogla u računanju, dolaze do drugoga učenika i postavljaju mu karticu tako da učenik vidi brojevni izraz koji treba izračunati. Ako točno izračuna (onaj koji postavlja zadatak vidi rješenje na poleđini), ima pravo postaviti tomu učeniku svoj zadatak, a ako pogrešno izračuna, razilaze se i traže nove učenike kojima postavljaju zadatak. | | F, I  razgovor  F, I  razgovor, pisanje  bilježnice i olovke  F, I  razgovor, demonstracija  konkretni materijali  F, I  pisanje, razgovor  F, I  pisanje, razgovor  udžbenik  F, I, P razgovor  računska gusjenica, kartice | *PID (C.1.2.)*  OSR (B.1.1., B.1.2.)  UKU (1. ciklus, 4.1., 4.2.)  OSR (A.1.4.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  GOO (C.1.1.) | Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.) |
| PLAN PLOČE:  ZBRAJANJE 6 + 7    4 + 8 = 4 + 6 + 2 4 + 8 = 12  = 10 + 2  = 12 | | | | DOMAĆA ZADAĆA  Udžbenik, str. 68. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka. | | Učenik s ubrzanim matematičko-logičkim razvojem može samostalno osmisliti zadatak riječima primjenjujući zbrajanje s prijelazom desetice. | | | |