|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 109., 110. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Koliko košta igračka? (Zbrajanje 6 + 7)** – ponavljanje i vježbanje | | DOS: Zbrajanje i oduzimanje (6 + 7, 13 – 7)  <https://hr.izzi.digital/DOS/975/1019.html> | | | |
| CILJ SATA: usvojiti zbrajanje brojeva do 20 oblika 6 + 7 | | | | | |
| ISHODI UČENJA: Učenik razumije i objašnjava rastavljanje drugoga pribrojnika na dva broja tako da jedan s prvim pribrojnikom dopunjuje do 10, samostalno zbraja brojeve s prijelazom desetice na dulji, a potom na kraći način, primjenjuje stečena znanja na konkretnim primjerima (*Brojevi – A.1.4., Algebra i funkcije – B.1.1.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio      1. Završni dio | Učenici sjede u krugu. Za ovu aktivnost bit će nam potrebni štapići, drvene bojice ili neki sličan materijal te brojevna kutija iznenađenja. U brojevnu kutiju iznenađenja upišemo brojeve od 1 do 10 i ubacimo dva kamenčića. Zadatak je učenika protresti kutiju pa s pomoću konkretnih materijala zbrojiti brojeve koje je dobio. Potrebno je upozoriti učenike da paze na rastavljanje pribrojnika, odnosno na dopunjavanje do desetice. Ostali učenici paze na točnost rješenja. Aktivnost je gotova kad svi učenici dođu na red ili po procjeni učiteljice/učitelja.  Najavljujemo da ćemo danas ponavljati zbrajanje brojeva do 20 s prijelazom desetice. Učenici pišu naslov. Zadatak je da u bilježnici osmisle pet zadataka zbrajanja koristeći se svim brojevima od 1 do 9. Kad su gotovi, zamijenit će se za bilježnice i riješiti zadatke. Dok rješavaju zadatke, učenici se smiju služiti brojevnom crtom ili konkretnim materijalom, ako im je to potrebno.  *\*Mikropauza: Učiteljica/učitelj govori jedan broj od 1 do 9, a učenici skoče onoliko puta koliki je broj koji nedostaje od izgovorenoga broja do broja 10. Potrebno je napomenuti učenicima da svaki skok broje naglas. Npr., ako učiteljica/učitelj izgovori broj 7, učenici trebaju skočiti tri puta pa će skakati i brojiti svaki skok: Jedan, dva, tri!*  Nakon toga, učenicima dijelimo listiće (Prilog 53). Zadatak je da učenici na odgovarajuće mjesto dopune broj koji im je potreban kako bi račun bio točan.  Otvaramo udžbenik i rješavamo zadatke (str. 69). Kontroliramo rješenja i upozoravamo na moguće pogreške.  Učenike dijelimo u dvije skupine. Igrat ćemo matematički nogomet. Crtamo nogometno polje na ploči. Svaka skupina dobiva svoj magnet pa bira ime, gol, kapetana. Dogovaraju se koja skupina igra prva i koliko će krugova odigrati. Zadatak je što prije doći do protivničkoga gola do kojega svaku skupinu dijele četiri koraka. Učiteljica/učitelj čita zadatke. Učenici se unutar skupine dogovaraju o redoslijedu igranja. Ako učenik iz jedne skupine točno riješi zadatak, njegova se skupina pomiče jedan korak i zatim igra protivnička skupina, a ako ga riješe netočno, ostaju na istome mjestu i druga je skupina na redu. Kad prođu četiri koraka i dođu do protivničkoga gola, smatra se da su dali jedan gol pa igra kreće ispočetka. Prva kreće skupina koja je primila jedan gol. Pobjednička je ona skupina koja da više golova.  Primjeri zadataka:  4 + 7 + 2 =  3 + 9 =  7 + 8 =  4 + 7 + 3 =  Koliki je zbroj ako su pribrojnici 8, 9 i 1? | | I, F  brojevna kutija iznenađenja  I, F  udžbenik  I, F  listić  I, F  pisanje  udžbenik  I, F  demonstracija  matematički nogomet | *HJ (A.1.1.)*  OSR (A.1.3., A.1.4., B.1.1., B.1.2.)  UKU (1. ciklus, 4.1., 4.2.)  GOO (B.1.1., C.1.1., C.1.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *TZK (A.1.2.)*  GOO (C.1.1.)  OSR (B.1.1., B.1.2., C.1.3.)  Zdravlje (B.1.1.a, B.1.3.a)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  GOO (C.1.1.) | Brojevi (A.1.4.)  Algebra i funkcije (B.1.1.)  Brojevi (A.1.4., A.1.5.)  Algebra i funkcije (B.1.1.)  Brojevi (A.1.4., A.1.5.)  Algebra i funkcije (B.1.1.)  Brojevi (A.1.4., A.1.5.)  Algebra i funkcije (B.1.1.)  Brojevi (A.1.4., A.1.5.)  Algebra i funkcije (B.1.1.) |
| PLAN PLOČE:  ZBRAJANJE 6 + 7 VJEŽBANJE  1, 2, 3, 4, 5, 6, 7, 8, 9 | | | | DOMAĆA ZADAĆA  Za dva broja od 11 do 20 napisati što više različitih načina zbrajanja u kojima taj broj predstavlja zbroj. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka. | | Učenik s ubrzanim matematičko-logičkim razvojem može samostalno osmisliti zadatak riječima primjenjujući zbrajanje s prijelazom desetice. | | | |