|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 112., 113. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Zašto treba znati računati? (Oduzimanje 13 – 7)** – ponavljanje i vježbanje | | DOS: Zbrajanje i oduzimanje (6 + 7, 13 – 7)  <https://hr.izzi.digital/DOS/975/1019.html> | | | |
| CILJ SATA: ponoviti oduzimanje dvoznamenkastoga i jednoznamenkastoga broja oblika 13 – 7 | | | | | |
| ISHODI UČENJA: Učenik samostalno oduzima jednoznamenkasti broj od dvoznamenkastoga broja s prijelazom desetice, primjenjuje računsku operaciju oduzimanja u konkretnim primjerima te se koristi pojmovima *desetica* i *jedinica* (*Brojevi – A.1.4., Algebra i funkcije − B.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Ponavljanje i vježbanje   3. Završni dio | U jednu omotnicu stavljamo kartice s jednoznamenkastim brojevima, a u drugu dvoznamenkaste brojeve. Učenicima dobacujemo lopticu i tko je uhvati, izvlači prvo dvoznamenkasti broj, a zatim jednoznamenkasti koji treba oduzeti od prvoga broja. Učenik računa na dulji način, ostali učenici rješavaju u bilježnice.  Najavljujemo da ćemo danas ponoviti oduzimanje brojeve do 20 s prijelazom desetice pa zapisujemo naslov u bilježnice i na ploču.  Zatim učenici rješavaju zadatke iz uvodnoga dijela sata na isti način, ali računajući na kraći način te provjeravajući zbrajanjem.  Najavljujemo aktivnost *Matematička štafeta*. Učenike dijelimo u jednake skupine i učenici unutar skupine trebaju sjediti jedan iza drugoga. Ako je nejednak broj skupina, određujemo koji će učenici riješiti dva zadatka. Kad listić dođe do zadnjega učenika, on podiže ruku. Učiteljica/učitelj prati kronološki kako su se skupine javljale, a zatim slijedi provjera. Pobjednička je ona skupina koja je najbrže i najtočnije riješila zadatke.  Učenici vježbaju naučene sadržaje rješavajući zadatke u udžbeniku na 73. stranici. Rješenja provjeravamo frontalno.  Učenike dijelimo u skupine i igramo kviz. Svaka skupina dobiva listić na koji mora upisivati točne odgovore. Za svaki zadatak učenici imaju 30 sekunda unutar skupine da se dogovore oko rješenja te napišu rezultat, a zadatak se čita dvaput, nakon čega slijedi dogovaranje i rješavanje. Po završetku kviza učenici predaju listiće te je pobjednik skupina s najmanje pogrešaka.  Učenici rješavaju nastavni listić, provjeravamo na način da se učenici zamijene za listić s učenikom s kojim sjede.  *Drijemanje.*  Učenici zažmire i spuste glavu na stol oponašajući spavanje. Prolazimo po razredu i usmeno izgovaramo zadatak. Učenik kojega dotaknemo odgovara na zadatak. Ako je rekao točno rješenje, nastavlja „spavati“, a ako nije, mora se „probuditi“. | | F, I  slušanje, pisanje  prilog 55  F, I  razgovor  udžbenik  F, I, S  slušanje, pisanje  prilog 56  udžbenik  prilog 57  prilog 58  listić  F, I  razgovor | UKU (1. ciklus, 4.1.)  *HJ (A.1.4.)*  OSR (B.1.1., B.1.2.)  OSR (B.1.1., B.1.2.)  UKU (1. ciklus, 4.1., 4.2.)  GOO (C. 1.1)  OSR (B.1.1., B.1.2., C.1.3.)  UKU (1. ciklus, 4.1., 4.2.) | Brojevi (A.1.4.)  Brojevi (A.1.4.)  Algebra i funkcije  (B.1.1.) |
| PLAN PLOČE:  PONAVLJANJE – ODUZIMANJE 13 – 7  1. ZADATCI IZ KOVERTE    12 – 5 = 7 JER JE 7 + 5 = 12  13 – 6 = 7 JER JE 7 + 6 = 13  (...) | | | | DOMAĆA ZADAĆA  Napisati matematičku priču povezanu sa zadatkom  13 – 5 =. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka te mu omogućiti korištenje računskom gusjenicom i brojevnom crtom. Učiteljica/učitelj može učeniku prilagoditi opseg sadržaja. | Učenik s ubrzanim matematičko-logičkim razvojem istražuje koji broj mora biti umanjitelj kad su umanjenik i razlika isti brojevi. |