|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 114., 115. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Zbrajanje i oduzimanje (6 + 7, 13– 7)** – ponavljanje i vježbanje | | DOS: Zbrajanje i oduzimanje (6 + 7, 13 – 7)  <https://hr.izzi.digital/DOS/975/1019.html> | | | |
| CILJ SATA: usvojiti zbrajanje i oduzimanje brojeva do 20 oblika 6 + 7 i 13 – 7 | | | | | |
| ISHODI UČENJA: Učenik razumije i objašnjava rastavljanje drugoga pribrojnika na dva broja tako da jedan s prvim pribrojnikom dopunjuje do 10, samostalno zbraja i oduzima brojeve s prijelazom desetice na dulji način, a potom na kraći način, primjenjuje stečena znanja na konkretnim primjerima (*Brojevi – A.1.4., Algebra i funkcije – B.1.1.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio      1. Završni dio | Svaki će učenik dobiti jednu karticu (Prilog 59). Na znak učiteljice/učitelja pogledat će karticu i potražiti učenike koji imaju isto rješenje na svojoj kartici.  Najavljujemo učenicima da ćemo danas ponavljati zbrajanje i oduzimanje brojeva do 20 pa zapisujemo naslov u bilježnice.  Svaki je učenik za ovaj sat pripremio vlastitu brojevnu kutiju iznenađenja i u njoj dva kamenčića. Zadatak je učenika protresti kutiju i u bilježnice zbrojiti brojeve koje je dobio. Potrebno je upozoriti učenike da paze na rastavljanje pribrojnika, odnosno na dopunjavanje do desetice. Potrebno riješiti šest zadataka.  Učenici su podijeljeni u pet skupina. Svaka skupina dobiva svoj broj: 5, 6, 7, 8, 9. Svaka stoji u krugu. Učiteljica/učitelj govori zadatke oduzimanja, a ona skupina čiji je broj jednak rezultatu zadatka, kreće se u smjeru kazaljke na satu i broji naglas od 1 do toga broja. Primjerice, ako učiteljica/učitelj kaže zadatak 16 – 8, skupina koja je dobila broj 8 kreće se u smjeru kazaljke na satu i broji od 1 do 8 i onda stane. Aktivnost se ponavlja dok učenici pokazuju interes ili dok učiteljica/učitelj procijeni da je potrebno.  Primjeri zadataka:  15 – 8, 18 – 9, 12 – 5, 16 – 7, 13 – 8, 11 – 5, 14 – 6.  Otvaramo udžbenik i rješavamo zadatke (str. 74, 75). Kontroliramo rješenja i upozoravamo na moguće pogreške.    Učenici mogu riješiti zadatak *Dijagram* u jedinici *Zbrajanje i oduzimanje (6 + 7, 13 –7)* u DOS-u *Zbrajanje i oduzimanje do 20*.  <https://hr.izzi.digital/DOS/975/1019.html#block-33038>  Igramo igru *dan-noć*. Učiteljica/učitelj govori zadatke zbrajanja i oduzimanja brojeva do 20. Ako je zadatak točan, učenici ustaju, ako je netočan, čučnu. | | I, F  kartice  bilježnica  I, F  brojevna kutija iznenađenja  S demonstracija  I, F  udžbenik  DOS  I, F demonstracija | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  OR (I.B.1., I.C.1.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  GOO (C.1.1.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  IKT (A.1.2.)  *TZK (A.1.2.)*  Zdravlje (B.1.1.a) | Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4., A.1.5.)  Algebra i funkcije (B.1.1.)  Brojevi (A.1.4., A.1.5.)  Algebra i funkcije (B.1.1.)  Brojevi (A.1.4., A.1.5.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.) |
| PLAN PLOČE:  VJEŽBANJE  ZBRAJANJE I ODUZIMANJE DO 20 (6 + 7, 13 – 7)  1, 2, 3, 4, 5, 6, 7, 8, 9 | | | | DOMAĆA ZADAĆA  Oduzimanjem provjeriti točnost zadataka riješenih uz brojevnu kutiju iznenađenja. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka i omogućiti mu služenje brojevnom crtom. | | Učenik s ubrzanim matematičko-logičkim razvojem može riješiti dodatni zadatak (Prilog 60). | | | |