|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 116., 117. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Zbrajanje i oduzimanje (6 + 7, 13 – 7)** – ponavljanje i vježbanje | | DOS: Zbrajanje i oduzimanje (6 + 7, 13 – 7)  <https://hr.izzi.digital/DOS/975/1019.html> | | | |
| CILJ SATA: ponoviti zbrajanje brojeva do 20 oblika 6 + 7, ponoviti oduzimanje dvoznamenkastoga i jednoznamenkastoga broja oblika 13 – 7 | | | | | |
| ISHODI UČENJA: Učenik razumije i objašnjava rastavljanje drugoga pribrojnika na dva broja tako da jedan s prvim pribrojnikom dopunjuje do 10, samostalno zbraja brojeve s prijelazom desetice na dulji način, a potom  na kraći način, primjenjuje stečena znanja na konkretnim primjerima. Učenik samostalno oduzima jednoznamenkasti broj od dvoznamenkastoga broja s prijelazom desetice, primjenjuje računsku operaciju oduzimanja u konkretnim primjerima te se koristi pojmovima *desetica* i *jedinica* (*Brojevi – A.1.4., Algebra i funkcije – B.1.1.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | *Zadatci iz vrećice* – izrežemo kartice iz priloga te ih stavimo u vrećicu. Prozivamo učenika koji dolazi pred ploču te rješava zadatak. Ako je zadatak s prijelazom desetice, učenik rješava zadatak na dulji način. Ostali učenici zapisuju zadatke u svoje bilježnice.  Najavljujemo učenicima da ćemo danas ponoviti zbrajanje i oduzimanje brojeva do 20 s prijelazom desetice. Naslov zapisujemo na ploču, a učenici u bilježnice.  Učenici nastavljaju rješavati zadatke iz vrećice sve dok ne potroše sve kartice.  Zatim organiziramo kviz – učenike podijelimo u četiri skupine, svaka skupina počinje rješavati tekstualni zadatak u isto vrijeme. Zadatke možemo dijeliti u obliku listića svakoj skupini ili PPT prezentacijom. Skupina koja prva točno izračuna zadatak dobiva jedan bod. Pobjednička je skupina ona koja ima najviše bodova.  Sljedeći je zadatak skupine smisliti i zapisati matematičku priču. Zadatak izvlače s kartica kojima su se koristili u uvodnome dijelu sata. Svaku matematičku priču provjeravamo je li dobro postavljena.  Zatim učenici rješavaju zadatke u udžbeniku na 76. stranici. Zadatke provjeravamo frontalno.  Učenike raspoređujemo u parove. Svaki par dobiva osam kartica i igra *memory*. Par čine kartica na kojoj je zapisana brojka, npr. 17 te grafički prikaz broja u deseticama i jedinicama. Kad su učenici odigrali igru, sve brojeve zapisuju u bilježnicu grafički te brojkom, a zatim dopunjuju drugim pribrojnikom tako da rezultat svakoga zadatka bude 20. | | F, I  razgovor, pisanje  prilog 61,  bilježnice, olovke  bilježnice  F, S  razgovor, pisanje  prilog 62  PPT prezentacija  papir, olovka  udžbenik  F, P  razgovor, pisanje  bilježnica,  kartice (prilog 63) | OSR (B.1.2.)  HJ (A.1.1.)  OSR (B.1.1., B.1.2.)  UKU (1. ciklus, 4.1., 4.2.)  P (A.1.1.)  GOO (C.1.1.) | Brojevi  (A.1.4.)  Algebra i funkcije  (B.1.1.)  Brojevi  (A.1.4.)  Algebra i funkcije  (B.1.1.)  Brojevi  (A.1.4.)  Algebra i funkcije  (B.1.1.) |
| PLAN PLOČE:  ZBRAJANJE I ODUZIMANJE (6 + 7, 13 – 7) – PONAVLJANJE I VJEŽBANJE  1. (ZADATCI IZ VREĆICE)    2.  12 + 8 = 20  16 + 4 = 20 | | | | DOMAĆA ZADAĆA:  Udžbenik, str. 77. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka i omogućiti mu korištenje brojevnom crtom i konkretnim materijalom pri rješavanju. | Učenik s ubrzanim matematičko-logičkim razvojem može istražiti za koliko se uvećava zbroj kad zbrojimo dva jednaka broja, npr. 2 + 2 =, 3 + 3 =... |