|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 118. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Ovo je lako! (Oduzimanje 14 – 10)** – obrada | | DOS: Zbrajanje i oduzimanje (14 - 10, 16 – 12)  <https://hr.izzi.digital/DOS/975/1020.html> | | | |
| CILJ SATA: usvojiti oduzimanje dvoznamenkastoga broja i desetice | | | | | |
| ISHODI UČENJA: Učenik samostalno oduzima dvoznamenkasti broj i deseticu, primjenjuje računsku operaciju oduzimanja u konkretnim primjerima te se koristi pojmovima *desetica* i *jedinica* (*Brojevi – A.1.4., Algebra i funkcije – B.1.1.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Obrada 5. Vježbanje i ponavljanje      1. Završni dio | Postavljamo učenicima zadatak:  *Ivan je imao 14 čokoladica. Marti je poklonio 4 čokoladice. Koliko je čokoladica Ivanu ostalo?*  Učenici samostalno rješavaju zadatak u bilježnice i služeći se konkretnim predmetima demonstriraju rješenje zadatka.  Potrebno je napomenuti učenicima da točnost zadatka provjere zbrajanjem, odnosno koristeći se znanjem o vezi zbrajanja i oduzimanja.  Najavljujemo da ćemo danas učiti oduzimati dvoznamenkaste brojeve do 20 i deseticu pa zapisujemo naslov u bilježnice i na ploču.  Postavljamo učenicima problemski zadatak:  *Mama je Anti dala 15 kuna da ode kupiti kruh. Kruh je platio 10 kuna. Koliko je kuna Ante vratio mami?*  Potičemo učenike da daju prijedloge kako riješiti taj problem.  Zatim zajedno rješavamo zadatak s pomoću novčanice od 10 kuna i kovanice od 5 kuna. Postupak oduzimanja prikazujemo grafički s pomoću desetica i jedinica i na brojevnoj crti. Točnost postupka provjeravamo primjenjujući znanja o vezi zbrajanja i oduzimanja.  Promatramo sliku u udžbeniku (str. 78) i s pomoću brojevne crte rješavamo zadatke. Naglašavamo učenicima da je svaki zadatak oduzimanja potrebno provjeriti zbrajanjem.  Rješavamo zadatke u udžbeniku (str. 79). Upozoravamo na moguće pogreške i objašnjavamo ako postoje nejasnoće.  Učenici mogu riješiti zadatke ponavljanja i vježbanja u digitalnom obrazovnom sadržaju.  Dijelimo učenike u četiri skupine. Svaka skupina stoji u koloni i ima svoj dio ploče. Zadatak je svake skupine riješiti zadatke s papira na ploči (Prilog 64).  Učenici se po vlastitoj želji slažu u koloni. Prvi učenik u koloni promatra 1. zadatak, trči ga riješiti na ploču, vraća se natrag i sljedećemu učeniku daje kredu, ovaj rješava drugi zadatak i tako dok svi zadatci ne budu riješeni. Pobjednička je ona skupina koja prva završi i točno riješi najviše zadataka. | | I, F: demonstracija  konkretni predmeti  I, F  pisanje  I, F  razgovor  I, F  pisanje  udžbenik  I, F  pisanje  udžbenik  DOS  I, F  igra,  papir,  kreda | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4..)*  OSR (B.1.1., B.1.2.)  UKU (1. ciklus, 4.1., 4.2.)  IKT  OSR (B.1.1., B.1.2., C.1.3.)  UKU (1. ciklus, 4.1., 4.2.)  GOO (C.1.1.) | Brojevi (A.1.4., A.1.5.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.) |
| PLAN PLOČE:  ODUZIMANJE 14 – 10  14 – 4 = 10 JER JE 10 + 4 = 14  15 – 10 = 5 JER JE 5 + 10 = 15 | | | | DOMAĆA ZADAĆA  Udžbenik, str. 80. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka. | | Učenik s ubrzanim matematičko-logičkim razvojem može samostalno osmisliti problemski zadatak. | | | |



