|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 121., 122. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Oduzimanje (14 – 10, 16 – 12)** – ponavljanje i vježbanje | | DOS: Zbrajanje i oduzimanje (14 - 10, 16 – 12)  <https://hr.izzi.digital/DOS/975/1020.html> | | | |
| CILJ SATA: ponoviti oduzimanje dvoznamenkastoga broja i desetice; oduzimanje dvoznamenkastih brojeva do 20. | | | | | |
| ISHODI UČENJA: Učenik samostalno oduzima dvoznamenkasti broj i deseticu, primjenjuje računsku operaciju oduzimanja u konkretnim primjerima te se koristi pojmovima *desetica* i *jedinica*. Učenik samostalno oduzima dvoznamenkaste brojeve, primjenjuje računsku operaciju oduzimanja u konkretnim primjerima te se koristi pojmovima *desetica* i *jedinica* (Brojevi – A.1.4., Algebra i funkcije – B.1.1.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Čitamo učenicima zagonetku:  *„Imam uši duge,*  *sa mnom nema tuge.*  *Mrkvice volim slasne,*  *a imam i brčiće krasne.*  *Mala šapa, a prekrasan rep,*  *u šumi svi kažu da sam lijep.“*  Ja sam \_\_\_\_\_\_\_\_\_\_(ZEC) – učenici pogađaju o kojoj se životinji radi.  Zatim učenici rješavaju tekstualni zadatak:  *Zeko je imao 14 mrkvica, no putem je izgubio 10 mrkvica jer je bježao od strašnoga lovca. Koliko je mrkvica ostalo zeki?*  Najavljujemo učenicima da ćemo danas ponoviti oduzimanje dvoznamenkastoga broja i desetice te oduzimanje dvoznamenkastih brojeva. Naslov zapisujemo na ploču, a učenici u bilježnice.  Igramo *Zeko, hop.* Učenike dijelimo u nekoliko skupina. Svaka skupina bira svoga predstavnika. Ispred ploče ili između klupa gdje je širi prolaz lijepimo na pod deset A4 papira (poželjno bi bilo da je papir iskorišten ili novinski). Objašnjavamo učenicima da je svaki predstavnik skupine jedan zeko, a papiri na podu je kamenje koje zeko mora preskočiti da bi došao u drugi kraj šumice. Učenicima učiteljica/učitelj zadaje zadatak, ako ga točno riješe u bilježnicama, bacaju kocku za društvene igre. Broj koji dobiju broj je skokova njihova zeke. Pobjednička je skupina ona čiji zeko prvi preskoči svih deset kamena.  *Vruća mrkvica* – učenici sjede u krugu i dodaju predmet učeniku s desne strane (bocu, pernicu, olovku). Objašnjavamo učenicima da će to biti naša mrkvica, a svi u krugu zečići. Učenici slušaju pjesmu *Zeko i potočić*. Učiteljica/učitelj zaustavlja glazbu, a učenik kod kojega se nalazi mrkva dolazi pred ploču i rješava zadatak koji zadaje učiteljica/učitelj. Ako je zadatak točan, vraća se u krug, ako nije, vruća ga je mrkvica opržila i ispada iz igre.  *Zekin bingo* – učenici dobivaju listić s devet tekstualnih zadataka. Potrebno je riješiti sve zadatke te rezultate upisati u bingo-tablicu. Učiteljica/učitelj čita naglas zadatke nasumce (peti, sedmi, prvi), učenici provjeravaju točnost, a rezultat pročitanoga zadatka zaokružuju u tablici. Prvi učenik koji ima sva tri rješenja zaokružena u istom redu podiže ruku i kaže: *Bingo!*  *Najbrži zečevi*  Učenike dijelimo u skupine kao za igru *Zeko, hop.* Svaka skupina bira predstavnike koji čitaju zadatak svojoj skupini, a cilj je unutar jedne minute usmeno riješiti što više zadataka. Skupina koja ima najviše točnih zadataka pobjednička je skupina.  Učenici rješavaju individualno zadatke s listića (prvu stranu), frontalno provjeravamo točnost rješenja.  Učenici u paru smišljaju matematičku priču na temu *Zeko u trgovini*. Karticu sa zadatkom izvlače iz kartica za igru *Najbrži zečevi*. | | F, I  razgovor,  slušanje  F, S  razgovor, pisanje  bilježnica, kocka za društvene igre  F, S  razgovor, pisanje  glazba  F, I  razgovor, pisanje  prilog 66  F, S  razgovor,  prilog 67  F, I  razgovor, pisanje  listić (prilog 68) | HJ (A.1.1., A.1.5.)  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  OSR (B.2.4.)  UKU (1. ciklus, 4.1., 4.2.)  P (A.1.1.)  OSR (B.2.4.) | Brojevi  (A.1.4.)  Algebra i funkcije  (B.1.1.)  Brojevi  (A.1.4.)  Algebra i funkcije  (B.1.1.)  Brojevi  (A.1.4.)  Algebra i funkcije  (B.1.1.) |
| PLAN PLOČE:  ODUZIMANJE (14 – 10, 16 – 12) – PONAVLJANJE I VJEŽBANJE  1. ZEKO, HOP  14 – 10 = 4  15 – 13 = 2  17 – 16 = 1  (...)  2. MATEMATIČKA PRIČA – *ZEKO U TRGOVINI* | | | | DOMAĆA ZADAĆA  Prilog tri obostrano ispisati, prvu stranicu učenici rade na satu, a drugu stranicu za domaću zadaću. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka. | Učenik s ubrzanim matematičko-logičkim razvojem može osmisliti tekstualni zadatak koji je povezan s tematskim satom. |