|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: 126. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | |
| NASTAVNA JEDINICA: **Godišnje ponavljanje:** **geometrijski sadržaji** | | | | |
| CILJ SATA: izdvojiti i imenovati geometrijska tijela i likove i povezati ih s oblicima objekata u okružju, crtati i razlikovati ravne i zakrivljene crte, prepoznati i isticati točke | | | | |
| ISHODI UČENJA: Imenuje i opisuje kuglu, valjak, kocku, kvadar, piramidu i stožac. Imenuje ravne i zakrivljene plohe. Ravne plohe geometrijskih tijela imenuje kao geometrijske likove: kvadrat, pravokutnik, trokut i krug. Imenuje i opisuje kvadrat, pravokutnik, krug i trokut (*Oblik i prostor – C.1.1*.). Razlikuje i crta ravne i zakrivljene crte. Služi se ravnalom (*Oblik i prostor – C.1.2*.). Prepoznaje istaknute točke i označava ih velikim tiskanim slovima. Određuje vrhove geometrijskih tijela i likova kao točke. Crta (ističe) točke (*Oblik i prostor – C.1.3*.). | | | | |
| TIJEK NASTAVNOGA SATA | | | | |
| NASTAVNE TEME/SITUACIJE | SADRŽAJ | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Učiteljica/učitelj s učenicima provodi analizu ispita znanja.  Pred učenike postavljamo geometrijska tijela. Tražimo ih da imenuju geometrijska tijela. Zatim prislanjamo svako geometrijsko tijelo na ploču te ocrtavamo likove. Učenici imenuju geometrijske likove te ponavljaju od kakvih se crta sastoje. Određujemo vrhove geometrijskih likova kao točke.  Najavljujemo učenicima ponavljanje geometrijskih sadržaja. Zapisujemo naslov na ploču, a učenici u bilježnice.  Dijelimo učenicima crteže geometrijskih likova i tijela koja trebaju izrezati, obojiti te napisati naziv svakoga geometrijskog lika i tijela. Zatim u bilježnicu pišu podnaslov GEOMETRIJSKI LIKOVI te lijepe sve geometrijske likove, a zatim u bilježnicu pišu GEOMETRIJSKA TIJELA te lijepe sva geometrijska tijela.  Tražimo od učenika da na jednome geometrijskom liku označe vrhove kao točke.  Ponavljamo s učenicima kako crtamo ravne crte te kakve crte još postoje. Pitamo ih čime crtamo ravne crte, a zatim svaki učenik u bilježnicu crta dvije ravne crte plavom bojom i dvije zakrivljene crvenom. Obilazimo učenike i pregledavamo bilježnice.  Učenici rješavaju nastavni listić, a zadatke provjeravamo frontalno.  Objašnjavamo učenicima da ćemo igrati igru d*an-noć,* morat će čučnuti kad čuju naziv nekoga geometrijskog lika, a ustati kad čuju naziv geometrijskoga tijela. | F, I  razgovor, demonstracija  geometrijska tijela  bilježnica  F, I  pisanje, razgovor  prilog 70  ravnalo, bojice  nastavni listić  (prilog 71)  F, I  razgovor | OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *TZK (A.1.2.)*  OSR (B.1.1., B.1.2., C.1.3.)  Zdravlje (B.1.1.a, B.1.3.a) | Oblik i prostor  (C.1.1.,  C.1.2.,  C.1.3.)  Oblik i prostor  (C.1.1.,  C.1.2.,  C.1.3.)  Oblik i prostor  (C.1.1.,  C.1.2.) |
| PLAN PLOČE:  GODIŠNJE PONAVLJANJE – GEOMETRIJSKI SADRŽAJI  GEOMETRIJSKA TIJELA    GEOMETRIJSKI LIKOVI | | | DOMAĆA ZADAĆA  Izrezati geometrijske likove iz predloška tangrama te složiti lik životinje ili čovjeka (Prilog 72). Predloške je dobro kopirati na papiru u boji. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka te mu pripremiti geometrijska tijela i likove izrezane od kolaž-papira, za ponavljanje crta konopac ili žicu. | Učenik s ubrzanim matematičko-logičkim razvojem može izrezati od kolaž-papira geometrijske likove i od njih komponirati čovjeka, kuću i brod. |