|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 128., 129. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Godišnje ponavljanje:** **zbrajanje i oduzimanje do 10** | | | | | |
| CILJ SATA: zbrajati brojeve od 0 do 10 | | | | | |
| ISHODI UČENJA: Učenik povezuje količinu i broj, broji od 1 do 10, zbraja i oduzima do 10, objašnjava razliku između vrijednosti znamenaka i vrijednosti broja, određuje količinu i prikazuje ju brojevima do 10 (*Brojevi – A.1.1., A.1.4.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Završni dio | Učiteljica/učitelj govori jedan broj od 0 do 10, a učenici ga moraju zapisati u bilježnicu i s pomoću konkretnih materijala iz svoje okoline (štapići, bojice, olovke, flomasteri i slično) tvoriti skup od toliko elemenata. Učiteljica/učitelj provjerava točnost rješenja.  Najavljujemo učenicima da ćemo danas ponavljati zbrajanje i oduzimanje do 10 pa zapisujemo naslov u bilježnice.  S brojem napisan u bilježnici učenici moraju smisliti jedan zadatak zbrajanja i jedan zadatak oduzimanja te ga riješiti.  Učenike dijelimo u dvije skupine kako bismo igrali matematički nogomet. Crtamo nogometno polje na ploči. Svaka skupina dobiva svoj magnet pa bira ime, gol, kapetana. Dogovaraju se koja skupina igra prva i koliko će krugova odigrati. Zadatak je što prije doći do protivničkoga gola do kojega svaku skupinu dijele četiri koraka. Učiteljica/učitelj čita zadatke. Učenici se unutar skupine dogovaraju o redoslijedu igranja. Ako učenik iz jedne skupine točno riješi zadatak, njegova se skupina pomiče jedan korak i zatim igra protivnička skupina, a ako ga riješe netočno, ostaju na istome mjestu i druga je skupina na redu. Kad prođu četiri koraka i dođu do protivničkoga gola, smatra se da su dali jedan gol pa igra kreće ispočetka. Prva kreće skupina koja je primila jedan gol. Pobjednička je ona skupina koja da više golova.  Primjeri zadataka:  8 – 2, 3 + 6, 0 + 9, 4 + 6, 7 – 1, 9 – 8...    Učiteljica/učitelj može prekinuti igru prije kraja ako procijeni da je došlo do zasićenja.  Učenike razvrstavamo u skupine po troje. Kad učiteljica/učitelj kaže *Zbrajaj!*, jedan od učenika iz skupine rukama će pljeskati neki broj, drugi učenik će mu dodati još neki broj, a treći će pljeskati zbroj tih dvaju brojeva. Primjerice, ako učiteljica/učitelj kaže *Oduzimaj!*, prvi će učenik devet puta pljesnuti, drugi će pljesnuti šest puta, a treći tri puta jer je 9 – 6 = 3. Nakon toga mijenjaju redoslijed pljeskanja. Aktivnost ponavljamo dok učenici pokazuju interes. | | F, I  razgovor,  demonstracija bilježnica  konkretni materijal  I, F  pisanje  S demonstracija  matematički nogomet  S demonstracija  P demonstracija | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  GOO (C.1.1.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  GOO (C.1.1.) | Brojevi (A.1.1.)  Brojevi (A.1.1., A.1.4.)  Brojevi (A.1.1., A.1.4.)  Brojevi (A.1.1., A.1.4.) |
| PLAN PLOČE:  VJEŽBANJE  ZBRAJANJE I ODUZIMANJE D0 10  6  10 – 6 = 4  2 + 6 = 8 | | | | DOMAĆA ZADAĆA  Napisati primjere zbrajanja i oduzimanja u kojima su rješenje brojevi 2, 4, 5, 7, 9. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka te mu omogućiti korištenje računskom gusjenicom, brojevnom crtom ili konkretima. | | Učenik s ubrzanim matematičko-logičkim razvojem može napisati matematičku priču primjenjujući zbrajanje i oduzimanje do 10. | | | |