|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 12. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Odnosi među predmetima, Geometrijska tijela** – vježbanje i ponavljanje | | DOS: Vježbanje i provjeravanje  <https://hr.izzi.digital/DOS/975/988.html> | | | |
| CILJ SATA: procijeniti odnose među predmetima, prepoznati i imenovati geometrijska tijela | | | | | |
| ISHODI UČENJA: Učenik analizira i uspoređuje objekte iz svoje okoline. Procjenjuje i prepoznaje odnose među predmetima: *dulji – kraći – jednako dug, veći – manji – jednak, unutar – izvan*. Određuje najveći i najmanji te najdulji i najkraći objekt (*Mjerenje – D.1.1*.).  Učenik prepoznaje i imenuje geometrijska tijela, povezuje ih s oblicima objekata iz svoje neposredne okoline te imenuje ravne i zakrivljene plohe (*Oblik i prostor – C.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Pred učenike stavimo modele geometrijskih tijela te analiziramo svako geometrijsko tijelo posebno, a zatim zajedničke karakteristike.  *Kako se zove ovo geometrijsko tijelo?*  *Koliko ploha ima? Jesu li plohe zakrivljene ili ravne?*  *Zauzimaju li ova geometrijska tijela prostor?*  Uspoređujemo geometrijska tijela po veličini.  Zatim svakomu učeniku damo komad debljega konca ili ukrasnu vrpcu. Učenici hodaju po razredu i uspoređuju duljine konca. Potičemo učenike da se pravilno koriste terminima *dulji* i *kra*ći te da odgovaraju cjelovitim rečenicama.  Najavljujemo učenicima temu nastavnoga sata: ponavljanje geometrijskih tijela i procjenjivanje odnosa među predmetima. Zapisujemo naslov na ploču, a učenici preslikavaju naslov u svoje bilježnice.  Učenici rješavaju udžbenik na 28. stranici. Frontalno provjeravamo točnost zadataka.  Natjecateljska igra.  Učenike dijelimo u skupine i objašnjavamo da ćemo igrati igre u skupinama, svaka skupina treba odabrati ime po nekome geometrijskom tijelu. Imena skupina pišemo na ploču i objašnjavamo da za svaki točan odgovor skupina dobiva bod. Svi se učenici unutar skupine trebaju dogovarati oko odgovora i odabrati glasnogovornika – učenika koji će dogovoreni odgovor reći naglas.     1. aktivnost – igra *slijepi miš.*   Učenici odabiru jednoga učenika unutar skupine koji dolazi pred stol s geometrijskim tijelima. Učeniku stavimo povez na oči i dajemo jedno geometrijsko tijelo u ruku, a on treba pogoditi o kojemu se geometrijskom tijelu radi. Nakon što pogodi, dajemo mu još jedno geometrijsko tijelo da usporedi po veličini s prethodnim. Aktivnost izvode sve skupine.   1. aktivnost – učiteljica/učitelj pokazuje ilustraciju geometrijskoga tijela iz udžbenika, a učenik ima ograničeno vrijeme da učenicima opiše geometrijsko tijelo (npr. ima jednu zakrivljenu plohu i dvije ravne, podsjeća na...).   Učenici u bilježnice trebaju nacrtati predmete prema uputi:   1. *Nacrtajte plavi i žuti balon, plavi balon treba biti veći od žutoga.* 2. *Nacrtajte crveni i plavi konac, crveni konac treba biti dulji od plavoga.* 3. *Nacrtajte crveni i žuti stožac, crveni treba biti veći od žutoga.* | | F, I  razgovor  geometrijska tijela,  deblji konac  F, I: razgovor, pisanje  bilježnice  I  udžbenik  F, S, I razgovor  F, I: pisanje, razgovor  bilježnice | OSR (B.1.2.)  GOO (C.1.1., C.1.2.)  OSR  (B.1.2., B.2.4., C.1.3.)  OSR (B.1.1., B.1.2.)  UKU (1. ciklus, 4.1., 4.2.) | Oblik i prostor  (C.1.1.)  Mjerenje  (D.1.1.)  Oblik i prostor  (C.1.1.)  Mjerenje  (D.1.1.)  Oblik i prostor  (C.1.1.)  Mjerenje  (D.1.1.)  Oblik i prostor  (C.1.1.)  Mjerenje  (D.1.1.) |
| PLAN PLOČE:  PONAVLJANJE  1.    2.    3. | | | | DOMAĆA ZADAĆA  Udžbenik, str. 29. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka te smanjiti njihov opseg. Pri rješavanju zadataka učeniku treba osigurati konkretne materijale. Upute u završnome dijelu sata učiteljica/učitelj može po potrebi ponoviti te prilagoditi količinu zadataka. | Učenik s ubrzanim matematičko-logičkim razvojem može rješavati zagonetke o geometrijskim tijelima ili prepoznavati u okolini predmete u obliku geometrijskih tijela, uspoređivati ih po veličini, crtati predmete koji se sastoje od dvaju geometrijskih tijela... |