|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: 130., 131. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | |
| NASTAVNA JEDINICA: **Godišnje ponavljanje: zbrajanje i oduzimanje do 20** | | | | |
| CILJ SATA: usvojiti zbrajanje i oduzimanje dvoznamenkastoga i jednoznamenkastoga broja | | | | |
| ISHODI UČENJA: Učenik samostalno zbraja dvoznamenkasti s jednoznamenkastim brojem i oduzima jednoznamenkasti broj od dvoznamenkastoga broj, primjenjuje računsku operaciju zbrajanja i oduzimanja u konkretnim primjerima te se koristi pojmovima *desetica* i *jedinica* (*Brojevi – A.1.4., Algebra i funkcije – B.1.1*.). Matematički rasuđuje te matematičkim jezikom prikazuje i rješava različite tipove zadataka (*Brojevi – A.1.5.*). | | | | |
| TIJEK NASTAVNOGA SATA | | | | |
| NASTAVNE TEME/SITUACIJE | SADRŽAJ | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Učenici sjede u uobičajenoj formaciji, jednomu učeniku dobacujemo lopticu. Zadatak je rastaviti broj koji mu zadamo na desetice i jedinice. Ako učenik točno odgovori, dobacuje sam lopticu sljedećemu učeniku, a ako pogriješi, vraća učitelju.  Učiteljica/učitelj zadaje zadatak sljedećemu učeniku sve dok nije siguran da su učenici ponovili rastavljanje brojeva na desetice i jedinice.  Nakon toga učiteljica/učitelj dobacuje učenicima lopticu zadajući usmene zadatke zbrajanja i oduzimanja do 20 bez prijelaza desetice.  Najavljujemo temu nastavnoga sata – ponavljanje zbrajanja i oduzimanja brojeva do 20. Naslov zapisujemo na ploču, a učenici u svoje bilježnice.  Učenici rješavaju udžbenik na 90. i 91. stranici. Frontalno provjeravamo zadatke.  Slijedi igra matematičke štafete. Učenike rasporedimo u tri skupine. Unutar svake skupine treba biti jednak broj učenika, a ako nije, određujemo učenika koji će riješiti dva zadatka. Pravilo je da prvi učenik svake skupine rješava zadatak i što brže listić proslijedi učeniku do sebe. Kad zadnji učenik riješi zadatak, podiže ruku i predaje listić. Ako najbrža skupina ima sve točno riješeno, oni su pobjednici. Ako nemaju, provjeravamo koja skupina ima sve točno i ta skupina pobjeđuje. U slučaju da sve skupine imaju pogreške u rješenjima, pobjednička je skupina ona s najmanje netočnih rješenja.  Zatim slijedi igra izvlačenja brojeva.  Učenicima dijelimo kartice na kojima se nalaze brojevi od 1 do 20 (v. prilog 2). Ako ima više učenika od 20, prilog se može dvostruko kopirati. Ako ima manje učenika od 20, treba pripaziti da se ne izbace brojevi koji su rješenja zadataka. Zadatke dijelimo učenicima i svi učenici rješavaju sva tri tekstualna zadatka (v. prilog 3), a zatim uspoređuju rezultate s brojem svoje kartice. Kad svi učenici završe, usmeno čitamo zadatak te rješenje. Učenici koji imaju karticu s brojem koji je rješenje zadatka podižu karticu u zrak i govore *Moj je broj izvučen*.  Učenici imaju kartice iz prethodnoga zadatka. Zadajemo upute:  *1. Neka iziđu svi učenici čiji je broj veći od 8 i manji od 16.*  *2. Neka iziđu pred ploču svi učenici koji imaju jednoznamenkasti broj.*  *3. Neka iziđu pred ploču učenici čiji je broj jednak zbroju brojeva 11 i 5.*  *4. Neka iziđu pred ploču učenici čiji je broj jednak razlici brojeva 17 i 4.*  *5. Neka iziđu pred ploču svi učenici čiji je broj veći od 16.* | F, I  razgovor  F, I  razgovor, pisanje  F, S  razgovor, pisanje  prilog 75  prilog 76  prilog 77  F, I, S razgovor | OSR (B. 1. 2)  OSR (A.1.4.)  GOO (C.1.1.)  OSR (C.1.3.)  GOO (C.1.2.)  OSR (B.1.1., B.1.2.)  UKU (1. ciklus, 4.1., 4.2.) | Brojevi  (A.1.4.)  Algebra i funkcije  (B.1.1.)  Brojevi  (A.1.4.)  Algebra i funkcije  (B.1.1.)  Brojevi  (A.1.4.)  Algebra i funkcije  (B.1.1.) |
| PLAN PLOČE:  GODIŠNJE PONAVLJANJE – ZBRAJANJE I ODUZIMANJE DO 20  LISTIĆ  1. Koji broj dobijemo kad zbroju brojeva 6 i 7 dodamo broj 4?  Izračunaj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Odgovori: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2. Ana ima 16 kuna, a njezin brat Ivo 4 kune manje. Koliko novca ima Ivo?  Izračunaj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Odgovori: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3. Petra ima 12 gumica za kosu, a mama joj je kupila još 5. Koliko gumica ukupno ima Petra?  Izračunaj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Odgovori: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | DOMAĆA ZADAĆA  Udžbenik, str. 92. i 93. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku te zajedno s učenikom rješavati zadatke s pomoću brojevne crte ili računske gusjenice. | Učenik s ubrzanim matematičko-logičkim razvojem može napisati tekstualni zadatak rabeći nazive članova računskih operacija zbrajanja i oduzimanja. |