|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 132., 133. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Godišnje ponavljanje: zbrajanje i oduzimanje do 20** | | | | | |
| CILJ SATA: zbrajati brojeve od 0 do 20 | | | | | |
| ISHODI UČENJA: UČENJA: Učenik zbraja i oduzima od 0 do 20 s pomoću konkreta i primjera iz neposredne okoline, računsku operaciju zbrajanja i oduzimanja brojeva od 0 do 20 prikazuje matematičkim zapisom (*Brojevi – A.1.4., Algebra i funkcije – B.1.1.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Završni dio | Učenici sjede u klupama. Učiteljica/učitelj govori zadatke i učenik kojega dotakne mora točno odgovoriti na taj zadatak, zadati novi zadatak i dotaknuti nekoga od učenika. Aktivnost je gotova kad su svi učenici prozvani.  Najavljujemo učenicima da ćemo ponavljati zbrajanje i oduzimanje do 20. Zapisujemo naslov u bilježnice.  Dijelimo učenike u četiri skupine. Na svakome radnom mjestu nalazi se jedan zadatak. Skupine se nakon nekoliko minuta rada (prema procjeni učiteljice/učitelja) mijenjaju u smjeru kazaljke na satu. Svaka skupina mora obići sva radna mjesta. Kad završe s radom, spremaju svoja radna mjesta.  Zadatci u skupinama su sljedeći:   1. radno mjesto:   Na stolu se nalaze papiri u bojama. Svaki učenik odabire jedan papir. Zadatak mu je na svome papiru osmisli matematičku priču u kojoj se primjenjuje zbrajanje i oduzimanje do 20. Kad su gotovi, matematičke priče predaju učiteljici/učitelju.   1. radno mjesto:   Na stolu se nalazi nekoliko brojevnih kutija iznenađenja s brojevima od 1 do 10. Bitno je da svaki učenik ima svoju kutiju. Zadatak je u bilježnicama zbrojiti dva broja koja su dobili kad su protresli kutiju. Aktivnost ponovimo deset puta.   1. radno mjesto:   Na dnu učionice smješteno je dvadeset tuljaca od iskorištenih papirnatih ručnika. Svaki učenik sa sobom ima bilježnicu, olovku i gumicu. Zadatak je da jedan po jedan učenik zakotrlja manju loptu prema tuljcima, prebroje koliko su tuljaca srušili i taj zadatak zapišu i riješe u svoje bilježnice. Sljedeći učenik nastavlja rušiti tuljce pa učenik iza njega i tako dokle god svi tuljci nisu srušeni. Primjerice, ako prvi učenik sruši šest tuljaca, u svoje će bilježnice zapisati 20 – 6 = 14. Ako sljedeći učenik sruši tri tuljca, u svoju će bilježnicu zapisati 14 – 3 = 11. Sljedeći učenik nastavlja dalje na isti način.   1. radno mjesto:   Učenici sjede u krugu. Jedan od učenika ima loptu i govori zadatak zbrajanja i oduzimanja do 20. Loptu baca nekomu od učenika koji taj zadatak usmeno rješava, smišlja novi zadatak, baca loptu sljedećemu učeniku itd. Igra je gotova kad su svi učenici primili loptu. Bitno je naglasiti da učenici u krugu moraju paziti da je zadatak točno riješen.  Učenici sjede u krugu. Učiteljica/učitelj govori zadatak. Ako je zadatak točan, učenici podignu ruke visoko iznad glave, a ako je netočan, naprave pretklon.  Primjeri zadataka:  Prvi je pribrojnik 6, a drugi 7. Zbroj je 14.  13 – 9 = 4, 12 + 7 = 18, 2 + 9 = 10, 17 – 9 = 9. | | I, F demonstracija  S  demonstracija  bilježnica  I  pisanje  I  pisanje  brojevna kutija iznenađenja  I demonstracija  igra  I, F  igra  I, F demonstracija | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *TZK (A.1.2.)*  GOO (C.1.1.)  OSR (B.1.1., B.1.2., C.1.3.)  Zdravlje (B.1.1.a)  *TZK (A.1.2.)*  GOO (C.1.1.)  OSR (B.1.1., B.1.2., C.1.3.)  Zdravlje (B.1.1.a, B.1.3.a)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.) | Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.) |
| PLAN PLOČE:  VJEŽBANJE  ZBRAJANJE I ODUZIMANJE DO 20 | | | | DOMAĆA ZADAĆA  Svaki će učenik izvući jedan od zadataka s prvoga radnog mjesta i riješiti ga za domaću zadaću. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka i omogućiti mu korištenje brojevnom crtom i konkretima. | | Učenik s ubrzanim matematičko-logičkim razvojem može riješiti magični kvadrat (Prilog 78). | | | |