|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 13. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Odnosi među predmetima, Geometrijska tijela** – ponavljanje i vježbanje | | DOS: Vježbanje i provjeravanje  <https://hr.izzi.digital/DOS/975/988.html> | | | |
| CILJ SATA: procijeniti odnose među predmetima, prepoznati i imenovati geometrijska tijela | | | | | |
| ISHODI UČENJA: Učenik analizira i uspoređuje objekte iz svoje okoline. Procjenjuje i prepoznaje odnose među predmetima: dulji – kraći – jednako dug, veći – manji – jednak, unutar – izvan. Određuje najveći i najmanji te najdulji i najkraći objekt *(Mjerenje- D.1.1.)*. Učenik prepoznaje i imenuje geometrijska tijela, povezuje ih s oblicima objekata iz njegove neposredne okoline te imenuje ravne i zakrivljene plohe *(Oblik i prostor- C.1.1.)*. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Završni dio | Igramo igru *Pogodi tko sam*. Na stolu se nalaze geometrijska tijela. Učenik bira jedno geometrijsko tijelo i šapne učiteljici/učitelju koje je odabrao. Zatim, učenici postavljaju pitanja, a učenik treba odgovoriti na pitanje. Učenik koji pogodi rješenje je sljedeći.  Nakon toga, učenicima postavljamo pitanja:  *Što se nalazi unutar učionice? Što se nalazi izvan učionice? Koji je najveći predmet koji trenutno vidite? Koji je najmanji? Pronađi najdulju i najkraću drvenu bojicu u svom školskom priboru? Postoje li dvije jednake?*  Najavljujemo učenicima da ćemo danas ponavljati odnose među predmetima i geometrijska tijela.  Dijelimo ih u 4 skupine. Ispred svake skupine nalazi se poligon (Prilog 3). Učenici se nalaze u koloni. Prvi učenik u koloni odlazi do kutije i uzima 3 kamenčića: jedan veći, jedan manji i jedan po želji. Unutar male vrećice mora ubaciti manji kamenčić, a unutar velike vrećice veći kamenčić. Izvan čaše ostavlja treći kamenčić. Kad dođe do kutije sa štapićima, iz nje treba uzeti dulji i kraći štapić. Dulji štapić treba staviti izvan kutije, a kraći ponijeti sa sobom. Ide na posljednje mjesto u kolonu i tek onda može krenuti sljedeći učenik. Cilj igre je točno odraditi sve zadatke i biti što brži. Pobjednička skupina je ona koja prva završi i sve zadatke točno izvrši. Prije natjecanja, svaki učenik ima pravo proći poligon sa zadatcima.  Kad su gotovi s poligonom, učenici sjedaju u klupe.  Rješavamo zadatke u udžbeniku (str. 30). Zajedno čitamo zadatke i provjeravamo učeničke radove.  U završnom dijelu sata igramo igru. Biramo dva učenika. Jedan će učenik stajati na mjestu zatvorenih očiju, a drugi će odabrati jedno geometrijsko tijelo i staviti ga ispred, iza, lijevo ili desno od učenika, unutar ili izvan učionice. Ako želimo smjestiti tijelo unutar učionice stavit ćemo ga na klupu, a ako je izvan učionice, ostavit ćemo otvorena vrata i staviti ga na pod pored vrata. Kada učenik smjesti geometrijsko tijelo, učenik koji stoji otvara oči i pronalazi tijelo, izgovara njegov naziv i gdje se nalazi (npr. *Ispred mene nalazi se piramida; Lijevo od mene nalazi se kocka; Izvan učionice nalazi se kugla,* itd.). | | I, F  razgovor  geometrijska tijela  deblji konac  S demonstracija  kutija  kamenčići  vrećice  plastična čaša  kutija sa štapićima  udžbenik  I demonstracija modeli geometrijskih tijela | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *TZK (A.1.2.)*  GOO (C.1.1.)  OSR (B.1.1., B.1.2., C.1.3.)  Zdravlje (B.1.1.a, B.1.3.a)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.) | Oblik i prostor (C. 1. 1.)  Mjerenje (D. 1. 1.)  Oblik i prostor (C. 1. 1.)  Mjerenje (D. 1. 1.)  Oblik i prostor (C. 1. 1.)  Mjerenje (D. 1. 1.) |
| PLAN PLOČE:  ODNOSI MEĐU PREDMETIMA, GEOMETRIJSKA TIJELA  VJEŽBANJE | | | | DOMAĆA ZADAĆA  Udžbenik, str. 31. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. | | Učenik s ubrzanim matematičko-logičkim razvojem može istražiti na koje se sve načine ljudi snalaze u prostoru. | | | |