|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 16. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Što je isto svim likovima? (Krug i trokut)** – obrada | | DOS: Krug i trokut  <https://hr.izzi.digital/DOS/975/1001.html> | | | |
| CILJ SATA: spoznati, opisati i imenovati krug i trokut kao ravne plohe geometrijskih tijela | | | | | |
| ISHODI UČENJA: Učenik crta, imenuje i opisuje krug i trokut kao ravne plohe geometrijskih tijela (valjka i piramide) te razlikuje geometrijske likove od geometrijskih tijela *(Oblik i prostor- C.1.1.)*. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Obrada 5. Vježbanje i ponavljanje 6. Završni dio | Učenicima postavite pitanje iz naslova: Što je isto svim likovima? Učenici odgovaraju temeljem prethodnog znanja i iskustva. Učiteljica/učitelj nakon učeničkih odgovora kaže da odgovor koji je zamislila/zamislio nije niti jedan koji su sad čuli i reći će im na kraju sata. (Učiteljica/učitelj zamišlja odgovor: u nazivima svih likova isto je slovo K i R).  Učenici ostavljaju mjesto za naslov u bilježnici pa ocrtavaju modele valjka i piramide. Prislanjaju bočnu stranu piramide i gornju ili donju stranu valjka na bilježnicu i olovkom ocrtavaju trokut i krug. Pitamo ih što smo ocrtavanjem dobili. *Ocrtavanjem gornje ili donje strane valjka, dobili smo krug, a ocrtavanjem bočne strane piramide dobili smo trokut.*  Pitamo učenike: *Što možemo zaključiti? Krug su i trokut, baš kao pravokutnik i kvadrat, geometrijski likovi.*  U bilježnice iznad nacrtanih geometrijskih likova pišemo naslov. Dok pišemo naslov, izgovaramo slovo po slovo.  Prisjećamo se i razgovaramo o tome gdje sve u svojoj neposrednoj okolini možemo vidjeti predmete koji sadrže krug ili trokut, a koji su manji od nas.  Otvaramo udžbenik (str. 36) i promatramo sliku. Pitamo: *Što rade dječak i djevojčica? Kakve oblike režu iz kolaža? Čije im plohe pomažu?* Rješavamo zadatak ispod slike.  Promatramo crteže u bilježnici. Tražimo od učenika da nam pokažu stranice trokuta. Pitamo ih: *Koliko stranica ima trokut? Kakve ga crte omeđuju? Zna li netko po čemu se krug najviše razlikuje od ostalih geometrijskih likova? Koliko stranica ima krug? Kakva ga crta omeđuje?*  Tražimo od učenika da uzmu piramidu i valjak u ruku, promotre geometrijska tijela koja drže u rukama i geometrijske likove nacrtane u bilježnici. Pitamo ih da objasne razliku između geometrijskih tijela i likova: *geometrijska tijela zauzimaju dio prostora, a geometrijski likovi zauzimaju dio plohe.*  Rješavamo zadatke u udžbeniku (str. 37). Zajedno čitamo zadatke i provjeravamo učeničke radove. Bitno je skrenuti pozornost učenika na različite položaje trokuta.  Učiteljica/učitelj ponovno pita učenike znaju li odgovor na uvodno pitanje. Ne očekuje da će pogoditi odgovor koji je zamislila/zamislio. Potom traži da učenici slušaju, a ona/on samo izgovara pojmove: krug, trokut, kvadrat, pravokutnik. Tada učenici uočavaju da su zajednička slova K i R.  Učenici u paru igraju igru *Križić- trokut (Prilog 5)*. Dijelimo im papire na kojima je nacrtana tablica s tri retka i tri stupca. Svaki učenik bira lik koji će biti u igri: krug ili trokut. Cilj je igre da učenik ne uspije nacrtati tri ista lika u stupcu, retku ili dijagonalno. Ako ipak uspije složiti tri lika u nizu, on je pobjednik. U suprotnom, igra je neriješena. Nakon tri odigrane igre, mijenjaju se za lika. Učiteljica/učitelj prvo demonstrira igru na ploči. | | F, I  Razgovor  udžbenik  F, I  razgovor  crtanje  valjak  piramida  I, F  pisanje  bilježnica  demonstracija  F, I  razgovor  udžbenik  bilježnica  metoda demonstracije  piramida valjak  F, I  pisanje  udžbenik  F, I  govorenje  P  igra Križić- trokut | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *LK (1.A.1.)*  GOO (C.1.1.)  OSR (B.1.2., C.1.3.)  UKU (1. ciklus, 4.1., 4.2.) | Oblik i prostor (C.1.1, C 1.2.)  Oblik i prostor (C.1.1., C.1.2.)  Mjerenje (D.1.1.)  Algebra i funkcije (B.1.2.)  Oblik i prostor (C.1.1.)  Oblik i prostor (C.1.1.) |
| PLAN PLOČE:  KRUG I TROKUT | | | | DOMAĆA ZADAĆA  Potražiti na papirnatoj ili plastičnoj ambalaži znakove u obliku zelenog kruga ili trokuta  sa strelicama. Doznati što oni znače. Nacrtati ih u bilježnicu. Riješiti str. 39. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. Učenik može izrezati trokut i krug od kolaža ili običnog papira. | | Učenik s ubrzanim matematičko-logičkim razvojem može dizajnirati robota koristeći krugove i trokute. | | | |