|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 18. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Geometrijski likovi** – ponavljanje i vježbanje | | DOS: Vježbanje i provjeravanje  <https://hr.izzi.digital/DOS/975/989.html> | | | |
| CILJ SATA: spoznati, opisati i imenovati geometrijska tijela kao ravne plohe geometrijskih tijela | | | | | |
| ISHODI UČENJA: Učenik crta, imenuje i opisuje geometrijske likove kao ravne plohe geometrijskih tijela te razlikuje geometrijske likove od geometrijskih tijela (*Oblik i prostor – C.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Igramo kviz*.*  Učenike dijelimo u dvije skupine. Učenicima zadajemo zadatak da u bilježnicama ostave mjesta za naslov te da ispod nacrtaju ime nekoga geometrijskog lika. Zatim prozivamo učenike i brojimo kojih geometrijskih likova ima najviše u njihovoj skupini te tako dodjeljujemo imena skupina. Moguće nejasnoće pojašnjavamo. Učenici biraju glasnogovornika skupine koji će reći konačan dogovoreni odgovor na pitanje.  Pitanja:   1. *Zauzimaju li geometrijski likovi prostor?* 2. *Ima li krug zakrivljenu plohu?* 3. *Je li pravokutnik geometrijsko tijelo?* 4. *Ima li kvadar sve plohe jednake?* 5. *Koliko stranica ima trokut?* 6. *Ima li kocka zakrivljene plohe?* 7. *Je li piramida geometrijski lik?*   Skupina s više točnih odgovora osvaja više bodova i proglašavamo ju pobjednikom u ovome kvizu.  U bilježnice iznad nacrtanih geometrijskih likova zapisuju naslov. Dok pišemo naslov, izgovaramo slovo po slovo.  Crtamo sve naučene geometrijske likove na ploču i s učenicima ponavljamo imena geometrijskih likova i njihova obilježja. Učenici crtaju likove u bilježnice.  Zatim učenike dijelimo u parove i svakomu paru dijelimo prazne papire i ispisanu skicu tangrama u boji. Svaki par ima zadatak prvo izrezati likove po crtama skice. Zatim razgovaramo s učenicima:  *Koliko ste dobili geometrijskih likova?*  *Koliko ima trokuta?*  *Koliko kvadrata?*  *Ima li neki lik koji nismo učili? Pokažite koji.*  *Koji nam geometrijski likovi nedostaju, a naučili smo ih u školi?*  *Zauzimaju li likovi prostor?*    Nakon analize dobivenih likova zadatak je učenika osmisliti lik tako da upotrijebe sve izrezane dijelove tangrama. Dijelove trebaju zalijepiti na papir kako bismo slike mogli izložiti na pano. Kad su učenici gotovi, analiziramo radove na način da ponavljamo geometrijske likove (glava je ovoga lika kvadrat, ruke su ovoga lika dva trokuta itd.).  Igramo igru *Vidim predmet koji vi ne vidite*...  Učenici sjede u krugu, a učiteljica/učitelj započinje igru. Npr. *Vidim predmet koji vi ne vidite i on je u obliku kugle.* Učenici pogađaju o kojemu je predmetu riječ, a učenik koji pogodi pokazuje predmet te nastavlja igru. | | F, S  razgovor  bilježnica  F, I, P  bilježnica  F, I  razgovor  F, P  tangram, škare, ljepilo, papir  prilog 8  F, I  razgovor | GOO (C.1.1.)  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.2.)  P (A.1.1.)  OSR (A.1.3.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  GOO (C.1.1.) | Oblik i prostor  (C.1.1.)  Oblik i prostor  (C.1.1.)  Oblik i prostor  (C.1.1.) |
| PLAN PLOČE:  GEOMETRIJSKI LIKOVI | | | | DOMAĆA ZADAĆA  Nacrtati u bilježnicu kuću od geometrijskih likova. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka i omogućiti mu služiti se geometrijskim tijelima te od papira izrezati geometrijske likove kako bi uz zorni prikaz usvojio sadržaje. | Učenik s ubrzanim matematičko-logičkim razvojem može istražiti u obliku kojega se geometrijskog tijela nalaze planeti u Sunčevu sustavu te ih poredati po veličini. |