|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 19. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Što je ravno, a što slavno? (Crte)** – obrada | | | | | |
| CILJ SATA: Imenovati, prepoznati i crtati ravne i zakrivljene crte | | | | | |
| ISHODI UČENJA: Učenik prepoznaje, imenuje i crta ravne i zakrivljene crte. Koristi se ravnalom i primjećuje ravne i zakrivljene crte na različitim crtežima i objektima iz neposredne okoline *(Oblik i prostor - C.1.2.)*. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Obrada 5. Vježbanje i ponavljanje      1. Završni dio | Biramo 2 učenika kojima dajemo klupko vune. Zadatak je da jedan učenik drži klupko, a drugi odmota nit vune koju će jako zategnuti. Zatim, zamolimo nekog od učenika da na ploči nacrta kako izgleda nit vune. Kada to napravimo, učenike koji drže nit vune zamolimo da opuste tu nit. Ponovno zamolimo nekog od učenika da nacrta kako nit trenutno izgleda.  Nakon toga razgovaramo s učenicima o crtežima na ploči. Pitamo ih: *Kako izgleda prva nit, a kako druga? Prva nit izgleda kao ravna crta, a druga kao zakrivljena crta.*  Učenicima najavljujemo kako ćemo danas učiti crtati zakrivljene i ravne crte te učiti koristiti ravnalo. Pišemo naslov u bilježnice i izgovaramo slovo po slovo. Kod pisanja naslova, možemo zamoliti jednog od učenika da pokuša napisati naslov na ploču dok ostali učenici izgovaraju slovo po slovo.  Otvaramo udžbenik (str. 40) i promatramo sliku. Razgovaramo: *Tko se nalazi na slici? Tko vam je najzanimljiviji lik? Kako on izgleda? Kakve crte vidiš na tom liku? Kakve crte vidiš na slici?*  Nakon kratke analize slike i prije nego krenemo crtati crte u bilježnicu, učenicima ćemo omogućiti prostornu pripremu i razgibavanje. Podijelit ćemo ih u 3 skupine. Skupine se nakon 2 minute mijenjaju u smjeru kazaljke na satu. Aktivnost je gotova kada su sve skupine prošle sva radna mjesta.  Prva će skupina prstima po zraku ispisati crte prema zadanom redoslijedu (npr. ravna, ravna, zakrivljena, ravna, zakrivljena).  Druga će skupina dobiti vrećice sa zatvaračem u kojima je sapun (treba pripaziti da je vrećica dobro zatvorena; alternativa mogu biti kutije s pijeskom). Zadatak im je prstima crtati zadane crte po vrećici.  Treća će skupina pokretima tijela prikazati ravne i zakrivljene crte prema zadanom redoslijedu.  Kada je aktivnost gotova, molimo učenike da obrate pozornost od kakvih crta su sastavljena slova koja se nalaze u naslovu. Pitamo učenike: *Koja slova iz današnjeg naslova možemo napisati uz pomoć ravnala? Zašto ne možemo sva?*  Dolazimo da zaključka da ravnalom možemo crtati samo ona slova koja imaju ravne crte.  Pitamo: *Koje geometrijske likove crtamo ravnom, a koje zakrivljenom crtom? Na kojim predmetima oko sebe možete vidjeti ravne, a na kojima zakrivljene crte?*  Uz pomoć učiteljice/učitelja, učenici crtaju ravnu (koristeći ravnalo) i zakrivljenu crtu.  Zajednički rješavamo zadatke u udžbeniku (str. 41). Upozoravamo učenike da pripaze na urednost.  Igramo igru *Ravno- zakrivljeno*. Kada učiteljica/učitelj pokaže na ravnu crtu na ploči, učenici moraju stajati ravno, a kada pokaže zakrivljenu, moraju zauzeti zakrivljeni položaj tijela. Cilj igre je biti što brži i mirniji. Igramo dok učenici pokazuju interes. | | I, F  razgovor  vuna  I, F  razgovor  udžbenik  I, S  vrećice za zatvaračem  sapun  bilježnica  ravnalo  I, F  udžbenik  I, F  demonstracija | *LK (1.A.1.)*  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  GOO (C.1.1.)  OSR (B.1.2., C.1.3.)  UKU (1. ciklus, 4.1., 4.2.)  GOO (C.1.1.)  OSR (B.1.2., C.1.3.)  UKU (1. ciklus, 4.1., 4.2.)  *TZK (A.1.2.)*  GOO (C.1.1.)  OSR (B.1.1., B.1.2., C.1.3.)  Zdravlje (B.1.1.a, B.1.3.a)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1., A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *TZK (A.1.2.)*  OSR (B.1.1., B.1.2.)  Zdravlje (B.1.1.a, B.1.3.a) | Oblik i prostor (C.1.2.)  Oblik i prostor (C.1.2.)  Oblik i prostor (C.1.1., C.1.2.)  Oblik i prostor (C.1.2.)  Oblik i prostor (C.1.2.)  Oblik i prostor (C.1.2.) |
| PLAN PLOČE:  CRTE | | | | DOMAĆA ZADAĆA  Udžbenik, str. 42. i 43. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. Učenik može uz pomoć vune demonstrirati ravnu i zakrivljenu crtu na klupi. | | Učenik s ubrzanim matematičko-logičkim razvojem može modelirati krila ptica od žice. | | | |