|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 2., 3. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Dulji ili kraći, što to znači? (Odnosi među predmetima)** – obrada | | DOS: Odnosi među predmetima i bićima  <https://hr.izzi.digital/DOS/975/996.html> | | | |
| CILJ SATA: procijeniti odnose među predmetima | | | | | |
| ISHODI UČENJA: Učenik analizira i uspoređuje objekte iz svoje okoline. Procjenjuje i prepoznaje odnose među predmetima: *dulji − kraći − jednako dug, veći − manji − jednak, unutar – izvan*. Određuje najveći i najmanji te najdulji i najkraći objekt (*Mjerenje – D.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Obrada 5. Vježbanje i ponavljanje 6. Završni dio | Učenici su podijeljeni u četiri skupine. Svaka skupina ima različit zadatak. Prva skupina treba nabrojiti predmete koji se nalaze u učionici, druga skupina predmete izvan učionice, treća skupina predmete koji su manji i veći od njih, četvrta skupina predmete koji su dulji i kraći od olovke.  Najavljujemo nastavnu jedinicu i učenici precrtavaju naslov u bilježnicu.  Promatramo sliku u udžbeniku (str. 6) i zajedno rješavamo zadatke koji se nalaze ispod nje (str. 6–9).  Prema potrebi, prekinuti rad i napraviti mikropauzu.  *\*Pri analizi i rješavanju zadataka potrebno je učenicima naglasiti da odgovaraju cjelovitom rečenicom i upotrebljavaju izraze* unutar, izvan, manji, veći, dulji, kraći, jednako dug, najdulji, najkraći, najveći, najmanji.  *\*Mikropauza: Igramo igru* Slon i mrav*. Učenici su u dvije skupine. Jedni oponašaju hod slona, drugi hod mrava. Kad učiteljica/učitelj kaže* manji*, kreću se mravi, kad kaže* veći*, kreću se slonovi. Nakon dva kruga, zamijene uloge.*  Učenici su podijeljeni u četiri skupine jer je organiziran rad na četiri radna mjesta. Na svakome radnom mjestu nalazi se jedan zadatak. Skupine se nakon 10 minuta rada mijenjaju u smjeru kazaljke na satu. Svaka skupina mora obići sva radna mjesta.  Zadatci su sljedeći:   1. radno mjesto:   Učenici izrađuju razredni visinomjer. Svaki će učenik nacrtati sebe na manjemu papiru. Zatim će s pomoću vrpce i uz još jednoga učenika izmjeriti svoju visinu. Odrezat će vrpcu tako da duljina vrpce bude jednaka njihovoj duljini. Vrpce će zalijepiti na plakat krenuvši od dolje prema gore. Tamo gdje je kraj vrpce, zalijepit će svoj crtež. Odredit će tko je najviši, tko najniži, je li tko jednake visine.   1. radno mjesto:   Svaki učenik ima papir s labirintom (v. prilog 1).  *\*Papir stavite u glatku prozirnu omotnicu, a učenik neka flomasterom crta put. Kad završi, učenik papirom čisti omotnicu kako bi učenici iz sljedeće skupine mogli crtati na istim omotnicama.*  Potrebno je naglasiti učenicima da objasne svoj odgovor kako bismo se uvjerili da su shvatili da će prije doći lopta koja prijeđe kraći put.   1. radno mjesto:   Učenici crtaju obris svojega stopala na papiru. Pronaći će stopalo koje je jednako dugo kao i njihovo.   1. radno mjesto:   Učenici u svoje bilježnice crtaju dva manja predmeta koji se nalaze unutar učionice, a manji su od njih i dva veća predmeta koji se nalaze izvan učionice i veća su od njih.  Učenici mogu riješiti zadatke *Poredaj cvjetove u jedinici. Odnosi među predmetima i bićima* u DOS-u *Prostorni odnosi.*  Igramo se igre odmaranja. Učenici se odmaraju u klupama. Postavljamo pitanja: *Što je veće od stolca? Što je manje od gumice? Reci jedan predmet koji se nalazi unutar tvoje školske torbe. Što je veće: lopta za tenis ili lopta za nogomet? Što je manje od tvoje torbe? Što je manje od škole? Što je veće od auta? Što je dulje od olovke?* Kad dotaknemo jednoga od učenika, on odgovara na pitanje i nastavlja se odmarati. | | S  usmeno izlaganje  I, F  pisanje  I, F  demonstracija  udžbenik  S  demonstracija,  razgovor  papir, vrpca, plakat, ljepilo  škare  labirint,  flomaster  papir,  olovka  papir,  bojice  DOS  I, F  igra | *HJ (A.1.1.)*  GOO (C.1.1.)  OSR (B.1.1., B.1.2., C.1.3.)  *PID (A.1.1.)*  *HJ (A.1.1., A.1.3.)*  *TZK (A.1.2.)*  Zdravlje (B.1.1.a)  OSR (B.1.1., B.1.2., C.1.3.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.)  IKT (A.1.2.)  *HJ: (A.1.1.)*  OSR (B.1.1., B.1.2.)  UKU (1. ciklus, 4.1., 4.2.) | Mjerenje (D.1.1.)  Mjerenje (D.1.1.)  Mjerenje (D.1.1.)  Mjerenje (D.1.1.)  Mjerenje (D.1.1.)  Mjerenje (D.1.1.)  Mjerenje (D.1.1.)  Mjerenje (D.1.1.) |
| PLAN PLOČE:  ODNOSI MEĐU PREDMETIMA | | | | DOMAĆA ZADAĆA  Udžbenik, str. 10. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. Učenik se može koristiti oznakama za snalaženje u prostoru. | | Učenik s ubrzanim matematičko-logičkim razvojem može riješiti pitalicu: *Kada je zgrada veća od nebodera?* | | | |