|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: 20. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | |
| NASTAVNA JEDINICA: **Što je ravno, a što slavno? (Crte)** – ponavljanje i vježbanje | | | | |
| CILJ SATA: imenovati, prepoznati i crtati ravne i zakrivljene crte | | | | |
| ISHODI UČENJA: Učenik prepoznaje, imenuje i crta ravne i zakrivljene crte. Služi se ravnalom i primjećuje ravne i zakrivljene crte na različitim crtežima i objektima iz neposredne okoline (*Oblik i prostor – C.1.2*.). | | | | |
| TIJEK NASTAVNOGA SATA | | | | |
| NASTAVNE TEME/SITUACIJE | SADRŽAJ | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Učenicima pokazujemo slova koja smo do sada naučili. Tražimo od učenika da analiziraju od kakvih se crta sastoje pojedina slova te koliko crta imaju.  Učenicima najavljujemo kako ćemo danas ponoviti crtanje zakrivljene i ravne crte te vježbati koristiti se ravnalom. Zapisujemo naslov u bilježnice.  Tražimo od svih učenika da u bilježnicu nacrtaju dvije ravne crte plavom bojicom i služeći se ravnalom, a dvije zakrivljene crte crvenom bojicom. Pregledavamo učeničke radove.  Učenicima dijelimo po jedan list kolaž-papira i po jedan običan A5 papir. Zadatak je izrezati početno slovo vlastitoga imena od kolaž-papira te zalijepiti u bilježnicu. Ako se slovo sastoji od ravnih crta, potrebno ga je ukrasiti zakrivljenim crtama i obratno. Slova koja se sastoje i od ravnih i zakrivljenih crta treba ukrasiti i ravnim i zakrivljenim crtama. Učeničke radove stavljamo na ploču i razgovaramo o crtama:  *Jesu li svi radovi uspješni?*  *Koje slovo ima najviše crta?*  *Koja slova imaju zakrivljene crte?*  *Koja slova imaju ravne crte?*  Učenici mogu zalijepiti radove u bilježnice ili izložiti na školski pano.  Učenici rješavaju zadatke u udžbeniku na stranicama 44. i 45. Obilazimo učenike i ispravljamo netočna rješenja, upozoravamo na urednost.  Igramo igru *Pogodi slovo.*  Učenici su raspoređeni u parove. Jedan učenik ima okrenuta leđa ploči, a drugi mu piše po leđima koje učiteljica/učitelj zadaje. Slovo se zadaje zapisano na ploči kako bi crtači vidjeli, a oni koji pogađaju ne vide jer imaju okrenuta leđa. Ako učenik pogodi koje mu je slovo nacrtano na leđima, on postaje crtač, a ako ne pogodi, ostaje pogađati još jedan krug. | F, I  razgovor  F, I  pisanje  bilježnice  F, I  pisanje, crtanje  F, I  kolaž-papir, A5 bijeli papiri  Udžbenik  P | OSR (B.1.2.)  HJ (A.1.1.)  OSR (A.1.3.)  Likovna kultura  OSR (A.1.4.)  OSR (B.1.1., B.1.2.)  UKU (1. ciklus, 4.1., 4.2.) | Oblik i prostor  (C.1.2.)  Oblik i prostor  (C.1.2.)    Oblik i prostor  (C.1.2.) |
| PLAN PLOČE:  Crte – ponavljanje i vježbanje  **A** | | | DOMAĆA ZADAĆA  Nacrtati jedan predmet ravnim crtama, a jedan zakrivljenima. Napomenuti da ravne crte crtamo ravnalom. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku te učeniku pokazati na primjeru konkretnoga materijala (vune, konopca, žice) vrste crta. | Učenik s ubrzanim matematičko-logičkim razvojem može istražiti vrste crta na pripremljenoj kopiji likovne reprodukcije. Crvenim crtama može označiti zakrivljene crte, a plavim ravne (primjer reprodukcije: Henri Cartier- - Bresson, *Aquila degli Abrizzi*, 1952.). |