|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 21. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Točka, točka, točkica (Točka)** – obrada | | | | | |
| CILJ SATA: isticati, označavati i spajati točke crtom | | | | | |
| ISHODI UČENJA: Učenik ističe točke i označava ih velikim tiskanim slovima. Spaja točke ravnim ili zakrivljenim crtama. Određuje vrhove geometrijskih tijela i likova kao točke. Određuje točku kao sjecište crta, uočava da se točka može istaknuti na bilo kojem mjestu u neposrednoj okolini te da ih ima mnogo *(Oblik i prostor – C.1.3.)*. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Obrada 5. Vježbanje i ponavljanje 6. Završni dio | Crtamo jednu točku na ploči i pitamo učenike što je to. Nakon što odgovore, nastavljamo nizati točke dok ne dobijemo oblik trokuta. Pitamo učenike: *Što smo dobili nizanjem točaka? Trokut. Od čega je građen trokut? Od crta. Kako smo dobili ove crte?*  Objašnjavamo učenicima da crta nastaje nizanjem točaka jedne do druge bez ostavljanja razmaka između njih. Definiramo da je crta skup točaka stisnutih jedne do druge.    Najavljujemo da ćemo danas istraživati točke. Pišemo naslov u bilježnicu i izgovaramo slovo po slovo. Kod pisanja naslova, možemo zamoliti jednog od učenika da pokuša napisati naslov na ploču dok ostali učenici izgovaraju slovo po slovo.    Promatramo sliku u udžbeniku (str. 46). Razgovaramo o slici: *Što vidite na slici? Što rade lastavice? Što rade mravi? Kako oni izgledaju? Kako izgledaju udaljeniji mravi i lastavice? Vidite li crte na slici? Kakve crte vidite? Isprepleću li se crte negdje? Gdje?* Idemo u bilježnice nacrtati kako se isprepleću, odnosno sijeku crte na slici.  Objašnjavamo da mjesto gdje se sijeku dvije crte označavamo kružićem i velikim slovom te da je to njihova zajednička točka koju nazivamo sjecište.  Svaki učenik u bilježnici crta dvije crte po želji koje se sijeku i označavaju njihovo sjecište. Obilazimo i upozoravamo učenike da je sjecište njihova zajednička točka te da ju trebamo istaknuti kružićem i označiti velikim slovom.  Zatim, svaki učenik u svojoj bilježnici crta trokut na način da prvo označi 3 točke pa niže točku jednu do druge dok ne dobije oblik trokuta. Označavamo vrhove trokuta kružićem i spominjemo da te točke trokuta koje nazivamo vrhovi. Tražimo od učenika da po želji označe još nekoliko točaka na trokutu. Pitamo ih mogu li izbrojati točke i objašnjavamo zašto ne mogu.  Učenici zajednički rješavaju zadatke (str. 47). Kontroliramo rješenja i upozoravamo na eventualne pogreške.    Učenici se kreću po učionici. Svira glazba, a oni glume točke. Svatko od njih je jedna točka. Kad glazba stane, formiraju zadani oblik. Cilj aktivnosti je što brže formirati oblik koji im kažemo. Kad kažemo:  Ravna crta! – formiraju vrstu;  Trokut! – smještaju se u prostoru u obliku trokuta;  Zakrivljena crta! – formiraju zakrivljenu crtu;  Krug! – formiraju krug.  Za početak im možemo pomoći te pokušati formirati oblike bez glazbe. | | F  razgovor  ploča  I, F  pisanje  bilježnica  udžbenik  demonstracija  I  crtanje  bilježnica  I, F  demonstracija  I, F  udžbenik  S  glazbena igra  demonstracija | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  UKU (1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.)  *LK (1.A.1.)*  OSR (B.1.1., B.1.2.)  UKU (1. ciklus, 4.1., 4.2.)  *LK (1.A.1.)*  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *GK (A.1.1.)*  OSR (B.1.1., B.1.2.)  UKU (1. ciklus, 4.1., 4.2.) | Oblik i prostor (C.1.1., C.1.2., C.1.3.)  Oblik i prostor (C.1.3.)  Oblik i prostor (C.1.2.)  Oblik i prostor (C.1.3.)  Oblik i prostor (C.1.2.)  Oblik i prostor (C.1.1.)  Oblik i prostor (C.1.2., C.1.3.)  Oblik i prostor (C.1.1.) |
| PLAN PLOČE:  TOČKA | | | | DOMAĆA ZADAĆA  Udžbenik, str. 48. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. Učiteljica/učitelj može učeniku pripremiti crtež u kojem treba spojiti točke točkanjem između njih. | | Učenik s ubrzanim matematičko-logičkim razvojem može osmisliti crtež u kojem točke treba spojiti crtama kako bismo dobili neki oblik. | | | |