|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: 22. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | |
| NASTAVNA JEDINICA: **Točka, točka, točkica (Točka)** – ponavljanje i vježbanje | | | | |
| CILJ SATA: isticati, označavati i spajati točke crtom | | | | |
| ISHODI UČENJA: Učenik ističe točke i označava ih velikim tiskanim slovima. Spaja točke ravnim ili zakrivljenim crtama. Određuje vrhove geometrijskih tijela i likova kao točke. Određuje točku kao sjecište crta, uočava da se točka može istaknuti na bilo kojemu mjestu u neposrednoj okolini te da ih ima mnogo (*Oblik i prostor* – *C.1.3*.). | | | | |
| TIJEK NASTAVNOGA SATA | | | | |
| NASTAVNE TEME/SITUACIJE | SADRŽAJ | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Učenike izvodimo na hodnik, ljepljivom trakom na hodniku povlačimo tri ravne crte koje se međusobno sijeku. Objašnjavamo učenicima da će glumiti točke koje čine crte te da stoga svaka skupina treba stati na svoju crtu. Kad stanu, razgovaramo s učenicima:  *Što su to točke? Što čine točke bez razmaka? Kakve crte razlikujemo? Što su to sjecišta? Pokažite mi gdje bi bilo sjecište naših crta?*  Najavljujemo da ćemo danas ponoviti što smo naučili o točkama. Zapisujemo naslov u bilježnice i izgovaramo slovo po slovo.  Dijelimo učenicima bijele papire bez crta, veličine A5. Zadatak je svakoga učenika prošetati razredom i zamoliti četvero prijatelja da mu nacrtaju crtu na papiru. Svaka se crta mora sjeći s nekom od crta na papiru. Učenici mogu crtati ravne i zakrivljene crte u različitim bojama. Kad su obavili zadatak, učenici analiziraju crte te im određuju sjecišta. Ponavljamo da mjesto gdje se sijeku dvije crte označavamo kružićem i velikim tiskanim slovom te da je to njihova zajednička točka koju nazivamo sjecište. Obilazimo učenike i potičemo ih da uredno i točno označuju sjecišta te ih pravilno imenuju. Učenici papire lijepe u bilježnicu ispod naslova.  Učenici samostalno rješavaju zadatke u udžbeniku na 49. stranici, obilazimo i kontroliramo točnost riješenosti zadataka.  Igramo se brzoga crtanja.  Učenike dijelimo u dvije skupine. Objašnjavamo da ćemo igrati igru brzoga crtanja, ali na način da ćemo zadani pojam točkati, a ne povlačiti crte. Učenici biraju učenika koji će prvi crtati i ako njegova skupina unutar 30 sekunda pogodi nacrtani pojam, dobiva bod. Pojmovi mogu biti: geometrijski likovi, sunce, oblak, cvijet, srce, zvijezda, mjesec, gljiva... Pobjeđuje skupina koja pogodi više pojmova. | F, I  razgovor  F, I  pisanje, razgovor  bilježnica  F, I  razgovor, pisanje  A5 papir,  ljepilo  udžbenik  F, I  razgovor  kreda, ploča | OSR (C.1.1.)  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.) | Oblik i prostor  (C.1.3.)  Oblik i prostor  (C.1.3.)  Oblik i prostor  (C.1.3.) |
| PLAN PLOČE:  TOČKA – VJEŽBANJE I PONAVLJANJE | | | DOMAĆA ZADAĆA  Nacrtati jedan geometrijski lik točkanjem, a jedan crtajući ravne crte. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka. | Učenik s ubrzanim matematičko-logičkim razvojem može nacrtati geometrijski lik po želji i ispuniti ga točkanjem flomasterom dviju osnovnih boja, npr. učenik krug ispuni plavim i žutim točkicama, a zatim ga udalji od sebe i kaže koju boju još vidi. Učiteljica/učitelj ga potiče na spoznaje o miješanju boja te da se boje miješaju ne samo mehanički nego i optički. |