|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 23. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Crte i točka** – ponavljanje i vježbanje | | | | | |
| CILJ SATA: isticati, označavati i spajati točke crtom te imenovati, prepoznati i crtati ravne i zakrivljene crte. | | | | | |
| ISHODI UČENJA: Učenik ističe točke i označava ih velikim tiskanim slovima. Spaja točke ravnim ili zakrivljenim  crtama. Određuje vrhove geometrijskih tijela i likova kao točke. Određuje točku kao sjecište crta, uočava da  se točka može istaknuti na bilo kojem mjestu u neposrednoj okolini te da ih ima mnogo. Učenik prepoznaje, imenuje i crta ravne i zakrivljene crte. Koristi se ravnalom i primjećuje ravne i zakrivljene crte na različitim crtežima i objektima iz neposredne okoline *(Oblik i prostor - C.1.2.)*. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio      1. Završni dio | Učenici imaju zadatak istočkati prvo slovo svojega imena. Važno je naglasiti učenicima da paze da točke budu jasne, uredne i poredane što je gušće moguće kako bismo kasnije jasno vidjeli da nizanjem točaka jedne do druge dobijemo crtu. Kad su gotovi, razgovaramo:  *Što smo dobili ovim nizom točaka? Zašto je bilo bitno da točke budu što gušće raspoređene?*  Razgovaramo o radovima pa ćemo zajedno izabrati najuredniji rad.  Najavljujemo učenicima da ćemo danas ponavljati crte i točke pa pišemo naslov.  Učenici će u svoje bilježnice nacrtati 5 točaka koje će zatim spojiti ravnim i zakrivljenim crtama.  Zatim će se zamijeniti za bilježnice pa jedni drugima zaokružiti ravne crte plavom bojom, a zakrivljene crte crvenom bojom.  Dijelimo učenicima nastavni listić (Prilog 9). Učiteljica/učitelj objašnjava eventualne nejasnoće i kontrolira rješenja.  Učenici su podijeljeni u dvije skupine. Na podu učionice nalaze se dvije crte- jedna ravna i jedna zakrivljena koje se sijeku jednoj zajedničkoj točki. Zadatak je da se po jedan učenik iz svake skupine neprekidno kreće po jednoj od crta pazeći da se ne sudare u sjecištu. Oni učenici koji se sudare, ispadaju iz igre. | | I, F  pisanje  bilježnica  I, F  pisanje  bilježnica  I, F  pisanje  nastavni listić  S  demonstracija  igra | *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  GOO (C.1.1.) | Oblik i prostor (C.1.2.)  Oblik i prostor (C.1.2.)  Oblik i prostor (C.1.2.)  Oblik i prostor (C.1.2.)  Oblik i prostor (C.1.2.) |
| PLAN PLOČE:  CRTE I TOČKA VJEŽBANJE | | | | DOMAĆA ZADAĆA  Od žice izraditi pravokutnik i krug. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. | | Učenik s ubrzanim matematičko-logičkim razvojem može nacrtati geometrijsko tijelo od ravnih crta, zakrivljenih crta i ravnih i zakrivljenih crta. | | | |