|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 26., 27. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Broj 1 i 2** – obrada | | DOS: Brojevi 1 i 2  <https://hr.izzi.digital/DOS/975/1002.html> | | | |
| CILJ SATA: zapisivati i čitati broj 1 i 2, brojiti od 1 do 2. | | | | | |
| ISHODI UČENJA: Učenik opisuje i prikazuje količinu prirodnim brojevima 1 i 2, povezuje količinu i brojeve 1 i 2, broji u skupu do 2 te prikazuje brojeve 1 i 2 na različite načine *(Brojevi – A. 1.1.)*. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Obrada 5. Vježbanje i ponavljanje      1. Završni dio | Učiteljica/učitelj s učenicima provodi analizu ispita znanja.  Pišemo znamenku 1 i znamenku 2 na ploču.  Razgovaramo s učenicima:  Što piše na ploči?  Kako nazivamo to što smo napisali? Broj 1 pišemo znamenkom 1, a broj 2 pišemo znamenkom 2.  Učenicima napominjemo da dobro promotre kako su napisane znamenke, od kakvih se crta sastoje.  Najavljujemo učenicima da ćemo danas učiti broj 1 i 2 pa pišemo naslov u bilježnice.  Pitamo učenike:  *Tko od vas ima nos? Koliko ih imate na svome tijelu? Koliko imate ruku?* S učenicima prebrojavamo dijelove tijela.  *Jeste li već negdje vidjeli znamenke 1 i 2? Zna li ih netko pisati? Kako ih pišemo?*  Bitno je naglasiti učenicima da se broj 1 sastoji od jednog člana skupa kojeg označavamo znamenkom 1, a broj 2 se sastoji od dva člana skupa kojeg označavamo znamenkom 2. Crtamo skup od jednoga člana i skup od dva člana u bilježnice i na ploču.  Učenici se nalaze u paru. Kada učiteljica/učitelj kaže: *Jedan.*, učenici dignu ruke u zrak i ostave razmak jedan između drugoga tako da svaki od njih čini skup od jedan. Kada učiteljica/učitelj kaže: *Dva.*, učenici se hvataju za ruke tako da zajedno čine jedan skup od 2 elementa.  Učiteljica/učitelj objašnjava i demonstrira pisanje znamenaka 1 i 2 na ploči. Nakon toga, učenici prstom pišu znamenke 1 i 2 po zraku, klupi, itd. Kad su gotovi, ispod naslova u bilježnici pišu 1 i 2. Počinju pisati na početku retka i ostavljaju prazan pravokutnik između svake znamenke. Provjeravamo urednost i točnost pisanja te upozoravamo na eventualne pogreške.  Učenici mogu od plastelina izraditi brojke jedan i dva.  Učenici u paru dobivaju kovertu s izrezanim karticama na kojima se nalaze dvočlani i jednočlani skupovi. Učenici trebaju zalijepiti jednočlani skup na stranu lista gdje piše brojka 1, a dvočlane skupove na stranu gdje piše brojka 2.  Učenici rješavaju udžbenik na 51. stranici. Zadatke provjeravamo frontalno.  Dobacujemo nekom učeniku loptu i tako ga odabiremo za igru. Učenik stane ispred razreda i prve klupe te mu zavežemo oči povezom. Zatim stavimo različite predmete – dvije bojice, jednu bilježnicu, jednu pernicu, dvije loptice, dvije gumice, jednu čašu... Učenik treba pogoditi predmete te ih prebrojati – npr. na stolu imamo dvije gumice i jednu čašu... Kada je učenik završio prebrojavanje, povez stavljamo drugom učeniku i mijenjamo predmete na klupi. | | I, F  razgovor  demonsttracija  pisanje  I, F  pisanje  bilježnica  I, F  demonstracija  bilježnica  I, F  I, F demonstracija  pisanje  bilježnica  P, I, F demonstracija, pisanje  Prilog 10  I, F  razgovor | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.) | Brojevi (A.1.1.)  Brojevi (A.1.1.)  Brojevi (A.1.1.)  Brojevi (A.1.1.)  Brojevi (A.1.1.)  Brojevi (A.1.1.) |
| PLAN PLOČE:  BROJ 1 I 2    1    2 | | | | DOMAĆA ZADAĆA  Udžbenik, str. 52. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. | | Učenik s ubrzanim matematičko-logičkim razvojem može nacrtati čovjeka te zaokružiti dijelove tijela – crvenom bojom sve ono što imamo samo jedno, a plavom bojom sve ono čega imamo dvoje ili nacrtati odjevne predmete koji idu u paru (čarape, rukavice) ili koje trebamo samo pojedinačno. | | | |