|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 29. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Broj 3** – obrada | | DOS: Brojevi 3 i 4  <https://hr.izzi.digital/DOS/975/1003.html> | | | |
| CILJ SATA: zapisivati i čitati broj 3, brojiti od 1 do 3 | | | | | |
| ISHODI UČENJA: Učenik opisuje i prikazuje količinu prirodnim brojem 3, povezuje količinu i broj 3, broji u skupu do 3 te prikazuje broj 3 na različite načine *(Brojevi – A. 1.1.)*. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Obrada 5. Vježbanje i ponavljanje 6. Završni dio | Učenici su podijeljeni u parove. Jedan učenik dobiva karticu na kojoj je napisan broj 3, a drugi mu okreće leđa. Služeći se karticom, učenik prstom piše broj 3 na leđima drugog učenika.  ILI  Za motivaciju koristimo uvodnu fotografiju i zadatke ispod nje.  Kada otkriju što im je napisano na leđima, najavljujemo da ćemo danas učiti broj 3. Pišemo naslov u bilježnicu i izgovaramo slovo po slovo.  Učenicima zadamo zadatak da od školskog pribora slože jednočlani skup. Pitamo ih: *Što je element tog skupa? Pridružite tom skupu još jednog člana. Koliko elemenata skupa sad imate? Koliko biste elemenata skupa imali kad bismo pridružili još jednog člana? Tri elementa skupa.*  *\*Prije prelaska na udžbenik, dobro je učenicima omogućiti još jedno konkretno slaganje tročlanog skupa koje će ujedno poslužiti kao mikropauza: Svira glazba i učenici se kreću po učionici. Kada glazba prestane, učenici se trebaju što brže presložiti u trojke i sjesti na pod. Ukoliko preostane 1 skup koji zbog ukupnog broja učenika ne može biti tročlani, učenik ili učenici trebaju izgovoriti koliko im elemenata skupa nedostaje da bi skup bio tročlani. Aktivnost ponoviti nekoliko puta, dok učenici pokazuju interes.*  Otvaramo udžbenik (str. 54) i rješavamo 1. zadatak. Promatramo skupove i pitamo učenike: *Postoji li lakši i kraći način da nekome objasnimo broj elemenata skupa? Postoji. To je pisanje znamenke 3. Broj članova ovog skupa pišemo znamenkom 3.* Učiteljica/učitelj objašnjava i demonstrira pisanje znamenke 3 na ploči: *Krećemo odozgora pa zakrivljenom crtom prema sredini i od sredine zakrivljenom crtom prema dolje.*  Nakon toga, učenici prstom pišu znamenku 3 po zraku, klupi, itd. Kad su gotovi, ispod naslova u bilježnici pišu broj 3. Počinju pisati na početku retka i ostavljaju prazan pravokutnik između svake znamenke. Učiteljica/učitelj provjerava urednost i točnost pisanja te upozorava na eventualne pogreške.  Učenici zajednički rješavaju zadatke (str. 55). Kontroliramo rješenja i upozoravamo na eventualne pogreške.  Učenici se nalaze u formaciji kruga. Kreću se u smjeru kazaljke na satu i rade prema uputama učiteljice/učitelja. Kada kažemo:  *Jedan!* - učenici pljesnu rukama jedan put i izgovaraju broj 1;  *Dva!* - učenici stanu s kretanjem pa skoče 2 puta i broje skokove;  *Tri!* - učenici pljesnu po koljenima tri puta i broje.  *Jedan, dva, tri!* – zaredom ponavljaju sve 3 radnje;  *Tri, dva, jedan!* – unatrag rade radnje.  Cilj igre je što brže i ujednačenije izvršiti zadatke. | | P  kartica  I, F  pisanje  bilježnica  I, F  razgovor  školski pribor  I, F demonstracija  udžbenik  ploča  I  pisanje  bilježnica  udžbenik  I, F  demonstracija | OSR (C.1.3.)  UKU (1. ciklus, 4.1., 4.2.)  GK (A.1.1)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *GK (A.1.1.)*  *TZK (A.1.2.)*  GOO (C.1.1.)  OSR (B.1.1., B.1.2., C.1.3.)  Zdravlje (B.1.1.a, B.1.3.a)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.)  *LK (1.A.1.)*  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *GK (A.1.1.)*  *TZK (A.1.2.)*  GOO (C.1.1.)  OSR (B.1.1., B.1.2., C.1.3.)  Zdravlje (B.1.1.a, B.1.3.a) | Brojevi (A.1.1.)  Brojevi (A.1.1.)  Brojevi (A.1.1.)  Oblik i prostor (C.1.2.)  Brojevi (A.1.1.)  Brojevi (A.1.1.) |
| PLAN PLOČE:  BROJ 3 | | | | DOMAĆA ZADAĆA  Udžbenik, str. 56. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. | | Učenik s ubrzanim matematičko-logičkim razvojem može dizajnirati broj 3. | | | |