|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 30. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Broj 4** – obrada | | DOS: Brojevi 3 i 4  <https://hr.izzi.digital/DOS/975/1003.html> | | | |
| CILJ SATA: zapisivati i čitati broj 4, brojiti od 1 do 4 | | | | | |
| ISHODI UČENJA: Učenik opisuje i prikazuje količinu prirodnim brojem 4, povezuje količinu i broj 4, broji u skupu do 4 te prikazuje broj 4 na različite načine *(Brojevi – A. 1.1.)*. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Obrada 5. Vježbanje i ponavljanje 6. Završni dio | Razgovaramo s učenicima o slikama u udžbeniku (str. 57). Pitamo učenike: *Što je prikazano na slikama? Koje godišnje doba nedostaje? Koje je godišnje doba trenutno? Koliko je godišnjih doba u godini?*  Najavljujemo učenicima da ćemo danas upoznati broj 4 i naučiti ga pravilno pisati. Pišemo naslov u bilježnice i izgovaramo slovo po slovo.  Prozivamo tri učenika da dođu ispred ploče. Oni čine jedan skup. Pitamo učenike:  *Koliko elemenata ima ovaj skup? Tri. Što mislite koliko bi mu se učenika trebalo još pridružiti da dobijemo četveročlani skup? Još jednog.*  *Nacrtajmo to u bilježnicu.*  Provjeravamo jesu li svi nacrtali četveročlani skup u bilježnicu i upozoravamo na urednost.  Nakon toga, na ploči pojašnjavamo redoslijed pisanja znamenke 4.  Učenici vježbaju pisanje prstom po zraku, klupi, leđima, ruci, itd. Zatim pišu znamenku u bilježnice i vježbaju pisanje kroz 2 retka. Upozoravamo ih na urednost i ispravljamo eventualne pogreške.  Kad su gotovi, zajednički rješavamo 1. i 2. zadatak u udžbeniku.  *\*Mikropauza: Podijeliti učenike u 4 skupine. Zadatak je svake skupine osmisliti ples od 4 pokreta i zajednički ga izvesti.*  Učenici rješavaju zadatke (str. 58). Učiteljica/učitelj kontrolira rješenja i upozorava na eventualne pogreške.  Učenici mogu riješiti zadatke u obliku kviza u digitalnom obrazovnom sadržaju u jedinici Broj 3 i 4.  <https://hr.izzi.digital/DOS/975/1003.html#block-2293135>  Kako bi imali vizualni podražaj u učionici te zbog važnosti recikliranja i ponovnog korištenja materijala, od starih tkanina, vate, papirića i slično učenici rade model broja 4 kojeg će zalijepiti na karton i izložiti u učionici. | | I, F  razgovor  udžbenik  I, F  pisanje  bilježnica  I, F  razgovor  demonstracija  I, F  pisanje  bilježnica  udžbenik  S  I, F demonstracija  udžbenik  DOS  I  razni reciklirani materijali  ljepilo  karton | *HJ (A.1.1.)*  *PiD (A.1.2.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *TZK (A.1.3.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  IKT  *LK (1.A.2.)*  OSR (B.1.1., B.1.2., C.1.3.)  OR (I.B.1., I.B.2, I.C.1., I.C.2.) | Brojevi (A.1.1.)  Brojevi (A.1.1.)  Brojevi (A.1.1.)  Brojevi (A.1.1.)  Brojevi (A.1.1.)  Oblik i prostor (C.1.2.)  Brojevi (A.1.1.) |
| PLAN PLOČE:  BROJ 4 | | | | DOMAĆA ZADAĆA  Udžbenik, str. 59. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. Učenik može prebrojavati uz pomoć konkreta skup od 4 elementa. | | Učenik s ubrzanim matematičko-logičkim razvojem može istražiti gdje oko sebe vidi skupove od 4 elementa. | | | |