|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 31. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Brojevi 3 i 4** – ponavljanje i vježbanje | | DOS: Brojevi 3 i 4  <https://hr.izzi.digital/DOS/975/1003.html> | | | |
| CILJ SATA: zapisivati i čitati brojeve 3 i 4, brojiti od 1 do 4 | | | | | |
| ISHODI UČENJA: Učenik opisuje i prikazuje količinu prirodnim brojevima 3 i 4, povezuje količinu i brojeve 3 i 4, broji u skupu do 4 te prikazuje brojeve 3 i 4 na različite načine (*Brojevi – A.1.1.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Učenici stoje u vrsti, a jedan učenik stane ispred razreda. Njegov je zadatak demonstrirati neki pokret tri puta i glasno brojiti do 3, a zadatak je ostatka razreda ponoviti pokret tri puta, ali brojiti unatrag. Učenik pokazuje drugi pokret koji izvodi četiri puta i broji glasno do 4, a ostali učenici opet ponavljaju pokret brojeći unatrag od 4 do 1. Učenik koji je demonstrirao staje na kraj vrste, a učenik koji je prvi u vrsti demonstrira nove pokrete. Pokreti mogu biti pljesak, dodirivanje koljena, ramena, pucketanje prstima, udaranje stopalima o pod...  Najavljujemo učenicima da ćemo danas ponoviti brojeve 3 i 4, na ploču zapisujemo naslov *Ponavljanje*, a učenici pišu u svoje bilježnice.  Tražimo od učenika da podignu u zrak tri bojice, a zatim u drugoj ruci četiri.  *U kojoj ruci imamo više bojica?*  Zatim tražimo da nacrtaju skup od tri člana i napišu brojkom i brojevnom riječju koliko članova ima taj skup (npr. crtaju tri jabuke).  Zatim tražimo da nacrtaju četveročlani skup, prebroje ga te napišu količinu brojkom i brojevnom riječju.  Na ploču pišemo broj 3 i broj 4. Razgovaramo s učenicima:  *Od koliko se crta sastoji broj 3?*  *Je li crta ravna ili zakrivljena? Od koliko se crta sastoji broj 4?*  *Jesu li crte ravne ili zakrivljene?*  Zatim zapisujemo imena od triju i četiriju slova koja su učenici već usvojili, npr. IVA, ANA, TOMO, LUKA. Učenici moraju prepisati imena, prebrojiti broj slova te zaokružiti riječ i ispod napisati broj slova.  Zatim tražimo od učenika da se grupiraju u tročlane i četveročlane skupove. Prebrojavamo učenike, brojimo unaprijed i unatrag.  Igramo *memory.*  Učenici u paru igraju igru *memory* tako da spajaju brojku i brojevnu riječ te skupove s jednakim brojem članova.  Učenici mogu riješiti zadatke *Zabavi se i ponovi.* u digitalnom obrazovnom sadržaju.  <https://hr.izzi.digital/DOS/975/1003.html#block-25327>  <https://hr.izzi.digital/DOS/975/1003.html#block-61432>  <https://hr.izzi.digital/DOS/975/1003.html#block-25332>  S učenicima slažemo nizove brojeva:  1. niz – 3, 3, 4...  2. niz – 3, 4, 3...  3. niz – 3, 4, 4...  Učenici trebaju ponoviti niz brojeva u svojim bilježnicama dva puta, a zatim obilazimo učenike kako bismo provjerili rješenja te niz nastavljamo na ploči. Učenici zajedno dogovaraju tjelesni pokret za brojeve 3 i 4 (npr. pljesak i pucketanje prstima). Tumačimo učenicima da na naš znak trebaju izvesti dogovorene pokrete: kad pokazujemo na brojku 3, u nizu trebaju npr. pljesnuti, a kad pokazujemo na brojku 4, trebaju jednom pucketati prstima. Upućujemo učenike da ćemo svirati svojim tijelima i da trebaju biti koncentrirani, pratiti skupinu kako bismo mogli točno odsvirati prema nizu. | | F, S demonstracija  F, I  pisanje  bilježnica  F, I, P razgovor, pisanje  bilježnica, olovka  *memory* kartice,  prilog 11  DOS  S  razgovor, demonstracija | OSR (B.1.2.)  OSR (B.1.1., B.1.2.)  UKU (1. ciklus, 4.1., 4.2.)  UKU (1. ciklus, 4.1., 4.2.)  IKT  OSR (B.1.1., B.1.2..) | Brojevi  (A.1.1.)  Brojevi  (A.1.1.)  Brojevi  (A.1.1.) |
| PLAN PLOČE:  PONAVLJANJE    TRI ČETIRI  3 4  SVEN LUKA ANA TOMO IVA  4 4 3 4 3  A) 3, 3, 4, 3, 3, 4, 3, 3, 4  B) 3, 4, 3, 3, 4, 3, 3, 4, 3  C) 3, 4, 4, 3, 4, 4, 3, 4, 4 | | | | DOMAĆA ZADAĆA  Jedan niz brojeva iz završnoga dijela sata treba šifrirati na način da svaki broj 3 zamijene trokutom, a svaki broj 4 pravokutnikom. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku te osigurati konkretne materijale za rad (štapiće). | Učenici mogu riješiti zadatke u digitalnom obrazovnom sadržaju u nastavnoj jedinici *Broj 3 i 4*. |