|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 32. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Broj 5** – obrada | | DOS: Broj 5  <https://hr.izzi.digital/DOS/975/1004.html> | | | |
| CILJ SATA: čitati i zapisivati broj 5 brojkama i brojevnim riječima | | | | | |
| ISHODI UČENJA: Povezuje količinu i broj, broji od 1 do 5, objašnjava razliku između vrijednosti znamenaka i vrijednosti broja, određuje količinu i prikazuje ju brojem (*Brojevi – A.1.1.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Vježbanje i ponavljanje  3. Završni dio | Učenici se udobno smještaju na svoja mjesta te im čitamo pjesmu Grigora Viteza iz udžbenika (str. 60). Nakon emocionalno- -intelektualne stanke pitamo učenike:  *O čemu govori pjesma?*  *Koji se prsti spominju?* (Pokazujemo prste i imenujemo zajedno s učenicima.)  *Koliko prstiju imamo na ruci?*  *Koliko prstiju imamo na nozi?*  Danas ćemo upoznati broj 5 i naučiti pravilno pisati brojku 5. Tražimo od učenika da izgovaraju naslov slovo po slovo dok ga pišemo na ploču. Učenici pišu naslov u svoje bilježnice.  Tražimo od učenika da ustanu i okupe se. Zatim ih tražimo da se formiraju u skupine po četvero. Svaka skupina treba stati na različiti kraj učionice. Razgovaramo s učenicima:  *Koliko vaš skup ima članova? Neka iziđe jedan član vašega skupa. Koliko sada imamo članova u tome skupu?* (Člana koji je izišao molimo da se pridruži nekomu drugom skupu.) *Koliko ima članova u novome skupu? A koliko je ostalo u skupu odakle je član izišao? Kad biste morali izraziti brojem, koliko ima članova u svakome skupu, koji bi broj pridružili skupinama?*  Učenici odgovaraju zajedno.  Zatim od učenike tražimo da stanu u vrstu. Izaberemo jednoga učenika kojemu dajemo izrezane vrpce od papira. Zadatak je učenika prebrojiti učenike u skupine od pet, a vrpce će činiti granica koja odvaja skupove. Zatim učenika koji je prebrojavao stavljamo na početak vrste te odabiremo drugoga učenika koji određuje skupove.  Učenici se vraćaju na svoja mjesta te crtaju skup od pet članova (učenika).  Zatim im prikazujemo kako se pravilno piše broj 5 na ploči, a nakon toga s učenicima pišemo po zraku (leđima se okrenemo učenicima). Svaki učenik dobiva crni papir i kredu u boji. Učenici crtaju broj 5 po uzoru na brojku s ploče, a zatim okreću papir i pokušavaju napisati više manjih brojaka 5 na poleđini papira. Nakon vježbe učenici otvaraju udžbenik na 60. stranici te pišu brojku 5 unutar crtovlja. Obilazimo učeničke klupe i pregledavamo napisano.  Učenici otvaraju bilježnice i vježbaju pisanje broja 5 unutar crtovlja matematičke bilježnice za prvi razred. Zatim trebaju nacrtati skup od četiri i pet elemenata. Uspoređujemo u kojemu skupu ima više elemenata. Skup s više elemenata trebaju zaokružiti.  Zajedno čitamo, rješavamo i provjeravamo zadatke u udžbeniku (str. 61).  Igramo igru *Što ti pišem, pokaži mi*.  Igra se provodi u paru. U svakoj klupi jedan je učenik crtač, a drugi pogađa broj. Crtači se okrenu prema ploči, a učenici koji pogađaju okrenu leđa ploči. Učiteljica/učitelj crtačima pokazuje broj koji će crtati na leđima učenika koji pogađaju (brojevi od 1 do 5). Učenik koji pogađa ima zatvorene oči, zamišlja broj koji je nacrtan na njegovim leđima te uzima toliko bojica iz pernice. Zatim im kažemo da dignu u zrak bojice. Učenici koji su pogodili o kojemu je broju riječ, postaju crtači, a oni koji nisu uspjeli, ostaju pogađati još jedan krug igre. | | F, I  slušanje, razgovor  udžbenik  F, I  pisanje  bilježnica  F, I, S razgovor  F, I  razgovor, demonstracija, pisanje  papirnate vrpce  crni papir, kreda u boji  udžbenik  bilježnica, olovka, bojice  F, I  razgovor, pisanje  F, P  pisanje | HJ (A.1.1., A.1.4.)  HJ (A.1.4.)  GOO (C.1.1.)  OSR (B.1.2.)  TZK  LK  OSR (B. 1. 3.)  OSR (B.1.1., B.1.2.)  UKU (1. ciklus, 4.1., 4.2.)  LK | Brojevi  (A.1.1.)  Brojevi  (A.1.1.)  Brojevi  (A.1.1.)  Brojevi  (A.1.1.) |
| PLAN PLOČE:  BROJ PET | | | | DOMAĆA ZADAĆA:  Udžbenik, str. 62. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku te osigurati konkretne materijale za rad (štapiće). | Učenik može rješavati dodatne materijale u kojima treba dodavati, oduzimati broj članova kako bi dobio peteročlani skup. Učenik može crtati voće i povrće koje može biti u peteročlanome skupu prirodno povezano (npr. rajčice povezane peteljkom, grozd grožđa, banane, grašak u mahunama...). |