|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: 33. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | |
| NASTAVNA JEDINICA: **Broj 5** – ponavljanje i vježbanje | | | | |
| CILJ SATA: čitati i zapisivati broj 5 brojevima i brojevnim riječima | | | | |
| ISHODI UČENJA: Učenik povezuje količinu i broj, broji od 1 do 5, objašnjava razliku između vrijednosti znamenaka i vrijednosti broja, određuje količinu i prikazuje ju brojem i brojevnim riječima (*Brojevi – A.1.1*.). | | | | |
| TIJEK NASTAVNOGA SATA | | | | |
| NASTAVNE TEME/SITUACIJE | SADRŽAJ | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Dijelimo učenicima kartice na kojima su brojevi od 1 do 5, zatim im kažemo da pronađu svoju skupinu. Kad učenici pronađu svoju skupinu, izgovaraju koji je broj njihova skupina, pokazuju na ploči kako se piše taj broj te prebrojavaju članove svoje skupine.  Najavljujemo učenicima da ćemo danas ponavljati broj 5. Naslov zapisujemo na ploču, a učenici u bilježnice.    Učenici u bilježnicu ocrtavaju svoju ruku pazeći da svih pet prsta stane na jednu stranicu bilježnice, a zatim prebrojavaju prste i zapisuju brojeve iznad prsta krenuvši od palca.  S učenicima po učionici tražimo peteročlane skupove (npr. pet stolaca, pet stolova, pet bojica, pet kreda...).  U bilježnicu učenici crtaju pet geometrijskih likova u osnovnim bojama.  Učenici otvaraju udžbenik na 63. stranici te individualno rješavaju zadatke. Frontalno provjeravamo točnost zadataka.  Učenici mogu riješiti zadatke u obliku kviza u digitalnom obrazovnom sadržaju u jedinici Broj 5.  Igramo igru prebrojavanja.  Učenici sjede u formaciji kruga. Uzimamo lopticu (ili bilo koji drugi predmet) i dajemo jednomu učeniku. Učenik započinje brojenje tako da kaže *jedan* te predaje lopticu učeniku s desne strane koji dalje broji i predaje lopticu. Kad loptica dođe do petoga učenika, on ispada, a sljedeći učenik počinje s brojem 5 i broji se unazad do sljedećega ispadanja (broj 1). Igra se igra sve dok ne ostane samo jedan učenik koji pobjeđuje.  ILI  Igramo igru *Što ti pišem, pokaži mi*.  Igra se provodi u paru. U svakoj klupi jedan je učenik crtač, a drugi pogađa broj. Crtači se okrenu prema ploči, a učenici koji pogađaju okrenu leđa ploči. Učiteljica/učitelj crtačima pokazuje broj koji će crtati na leđima učenika koji pogađaju (brojevi od 1 do 5). Učenik koji pogađa ima zatvorene oči, zamišlja broj koji je nacrtan na njegovim leđima te uzima toliko bojica iz pernice. Zatim im kažemo da dignu u zrak bojice. Učenici koji su pogodili o kojemu je broju riječ postaju crtači, a oni koji nisu uspjeli, ostaju pogađati još jedan krug igre. | F, S  razgovor, pisanje  F, I  pisanje  F, I  razgovor, pisanje  bilježnica  F, I  udžbenik  DOS  F, S  razgovor  loptica  P | OSR (A.1.3., A.1.4., B.1.1., B.1.2.)  UKU (1. ciklus, 4.1., 4.2.)  GOO (B.1.1., C.1.1., C.1.2.)  OSR (B.1.1., B.1.2.)  UKU (1. ciklus, 4.1., 4.2.)  IKT  OSR (B.1.1., B.1.2.)  UKU (1. ciklus, 4.1., 4.2.)  GOO (C.1.1., C.1.2.) | Brojevi  (A.1.1.)  Brojevi  (A.1.1.)  Oblik i prostor  (C.1.1.)  Brojevi  (A.1.1.) |
| PLAN PLOČE:  BROJ 5 | | | DOMAĆA ZADAĆA  Od kolaž-papira izrezati i zalijepiti pet plavih, crvenih i žutih likova, svaki skup likova zaokružiti. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka te osigurati konkrete s pomoću kojih će učenik slagati peteročlane skupove (npr. štapiće, bojice, geometrijske likove, geometrijska tijela, loptice...). | Učenik može rješavati dodatne materijale u kojima treba dodavati, oduzimati broj članova kako bi dobio peteročlani skup. Učenik može crtati voće i povrće koje može biti u peteročlanome skupu prirodno povezano (npr. rajčice povezane peteljkom, grozd grožđa, banane, grašak u mahunama...). |