|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 36. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Manje ili više – kako se to piše? (Uspoređivanje brojeva do 5)** – obrada | | DOS: Uspoređivanje brojeva i brojevna crta  <https://hr.izzi.digital/DOS/975/1006.html> | | | |
| CILJ SATA: odrediti odnose među brojevima: zapisivati zadani odnos znamenkama i znakovima =, <, > | | | | | |
| ISHODI UČENJA: Određuje odnos među količinama riječima: *više – manje – jednako*. Određuje odnos među brojevima riječima: *veći – manji – jednak*. Uspoređuje brojeve matematičkim znakovima >, < i = (*Brojevi – A.1.2*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Vježbanje i ponavljanje  3. Završni dio | Svaki učenik izvlači iz vreće jednu karticu (brojevi u vreći su od jedan do pet). Broj je kartica jednak broju učenika u razredu. Učenike dijelimo u parove. Svaki par treba usporediti zadane brojeve usmeno na način da u prvoj polovici parova govori učenik čiji je broj veći (npr. četiri je veće od dva, tri je veće od jedan), a u drugoj polovici parova govore učenici čiji je broj manji (npr. tri je manje od četiri, dva je manje od pet). Učenike potičemo na pravilno izražavanje.  Nakon što svaki par usporedi svoje brojeve, najavljujemo nastavnu jedinicu i naslov zapisujemo na ploču. Učenici pišu naslov i u svoje bilježnice.  Na ploču crtamo ili na ploču stavljamo ilustracije skupova na kojima se nalazi:  pet bubamara i tri šljive, dva automobila i četiri šešira, četiri majice i četiri kape.  Pitamo:  *Kako bismo brojevima mogli prikazati skupove predmeta? U kojemu skupu ima više predmeta?*  Zapisujemo brojke ispod skupova te usmeno uspoređujemo.    Uvodimo učenike u matematičke znakove <, > i =. Objašnjavamo da postoje dogovoreni znakovi kojima se označava *veći* *je, manji je* ili *jednako* kako bismo lakše mogli označiti odnose među skupovima. Učenicima pokazujemo znakove te ih asociramo da su otvorene crte uvijek okrenute prema većemu broju, a spojene prema manjemu. Znak *jednako* ima dvije crte jednake duljine. Učenici precrtavaju i prepisuju zadatak s ploče.  Zajedno čitamo, rješavamo i provjeravamo zadatke u udžbeniku na 64. i 65. stranici.  Učenici sjede u krugu i svaki učenik izvlači karticu iz vreće te ga prekriva tako da drugi učenici ne vide broj. U sredinu kruga stavljamo kartice sa znakovima <, > i =. Prozivamo učenika koji prvi otkriva svoj broj, a zatim otkriva i učenik koji je njemu zdesna. Zajedno se dogovaraju kako će postaviti znak, a ostali učenici koji sjede u krugu provjeravaju rješenje usmeno. Zatim drugi učenik uspoređuje s trećim i igra traje dok svi učenici ne usporede svoje brojeve. | | P, I  razgovor  kartice  F, I  pisanje  bilježnica, olovka  F, I  razgovor, pisanje  F, I  pisanje, čitanje  udžbenik  F, P  razgovor  prilog 18 | GOO (C.1.1.)  OSR (B.1.1., B.1.2.)  UKU (1. ciklus, 4.1., 4.2.)  HJ (A.1.1.)  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.2., B.2.4.) | Brojevi  (A.1.2.)  Brojevi  (A.1.2.)  Brojevi  (A.1.2.)  Brojevi  (A.1.2.) |
| PLAN PLOČE:  USPOREĐIVANJE BROJEVA DO 5    5 > 3    2 < 4    4 = 4  > – VEĆI JE  < – MANJI JE  = – JEDNAKO JE | | | | DOMAĆA ZADAĆA  Udžbenik, str. 66. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka te osigurati konkretne materijale za rješavanje zadataka. | Učeniku s ubrzanim matematičko-logičkim razvojem učiteljica/učitelj može dati kovanice od 1, 2 i 5 kn te učenik treba nacrtati na listu papira usporedbu novca, npr. nacrtati 3 kn i 5 kn, 2 kn i 2 kn u kovanici. |