|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 37. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Uspoređivanje brojeva do 5** – obrada | | DOS: Uspoređivanje brojeva i brojevna crta  <https://hr.izzi.digital/DOS/975/1006.html> | | | |
| CILJ SATA: odrediti odnose među brojevima I zapisivati zadani odnos znamenkama i znakovima | | | | | |
| ISHODI UČENJA: Učenik određuje odnos među količinama *(više – manje – jednako)*, određuje odnos među brojevima *(veći – manji – jednak)*, uspoređuje brojeve matematičkim znakovima *>, <* i *=* te zapisuje zadani odnos uz pomoć matematičkih znakova *(Brojevi – A.1.2.).* | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  3. Završni dio | Pozivamo 3 dječaka i 4 djevojčice da dođu pred ploču pa razgovaramo: *Koliko elemenata ima skup dječaka? Tri. Koliko elemenata ima skup djevojčica? Četiri. Koji skup ima više elemenata? Skup djevojčica. Kako bismo to zapisali u obliku broja? Ima li netko ideju?*  Pišemo na ploči: 3 < 4. Dok pišemo izgovaramo: *Tri je manje od četiri.*  Uzimamo zatim 5 olovki i 4 gumice. Ponovno razgovaramo o elementima skupa i uspoređujemo ih.  *Kako bismo to zapisali u obliku broja? Ima li netko ideju?*  Pišemo na ploči: 5 > 4. Dok pišemo izgovaramo:  *Pet je veće od četiri.*  Zatim pozivamo jednog učenika i učenicu. Govorimo: *Učenik čini skup od jednog elementa i učenica čini skup od jednog elementa. Što to znači? Koji skup ima više elemenata? Oba skupa imaju jednak broj elemenata.*  *Tko bi nam to napisao na ploču?*  Pišemo: 1 = 1.  Izgovaramo: *Jedan je jednako jedan.*  Najavljujemo da ćemo danas ponavljati i vježbati uspoređivanje brojeva do 5 pa pišemo naslov u bilježnice. Zatim, učenici samostalno odabiru 3 primjera uspoređivanja brojeva do 5 koja će riješiti.  Rješavamo zadatke za ponavljanje (str. 67). Svaki učenik radi za sebe. Učiteljica/učitelj provjerava jesu li svima zadatci jasni i objašnjava eventualne nejasnoće. Kada završe s radom, učenici će se zamijeniti za udžbenike s parom iz klupe i jedni drugima provjeriti točnost zadataka.  Učenicima pokazujemo kutiju od jaja i pitamo ih: *Što napravite s kutijom kada potrošite sva jaja? Gdje ju bacite? Razvrstavate li otpad u svom kućanstvu? Zašto je bitno razvrstavati otpad?*  Naglašavamo važnost recikliranja i ponovnog korištenja otpadnih materijala pa im pokazujemo način kako mogu izraditi *Brojevnu kutiju iznenađenja*. Napominjemo im da ćemo na satu izraditi samo jednu, a da će svatko od njih kod kuće izraditi vlastitu. U kutiju od jaja, u utore gdje stoje jaja, flomasterom upišemo brojeve od 1 do 5 (jedan utor, jedan broj). Budući da kutija ima 10 utora, dva puta napišemo svaki broj od 1 do 5.  Zatim, u kutiju ubacimo 2 kamenčića i dajemo uputu učenicima: *Jedan po jedan učenik će doći do kutije, protresti ju, otvoriti i pročitati brojeve gdje su pali kamenčići pa ih usporediti. Ostali učenici sve zapisuju u svoje bilježnice.* | | I, F  razgovor  demonstracija  I, F  pisanje  I, F  demonstracija  I, F  pisanje  I, F  razgovor  I  pisanje  bilježnica  I  pisanje  udžbenik  I  kutija  kamenčići  bilježnica  I, F  demonstracija  pisanje | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1., A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.)  OR (I.B.1., I.C.1.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.) | Brojevi (A.1.2.)  Brojevi (A.1.2.)  Brojevi (A.1.2.)  Brojevi (A.1.2.)  Brojevi (A.1.1.)  Brojevi (A.1.2.) |
| PLAN PLOČE:  USPOREĐIVANJE BROJEVA DO 5  VJEŽBANJE  3 < 4  5 > 4  1 = 1 | | | | DOMAĆA ZADAĆA  Izraditi brojevnu kutiju iznenađenja i pomoću nje usporediti 2 zadatka uspoređivanja brojeva. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. | | Učenik s ubrzanim matematičko-logičkim razvojem može pomoći učenicima s usporenim matematičko-logičkim razvojem. | | | |