|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 38. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **I brojevi stoje po redu (Brojevna crta)** – obrada | | DOS: Uspoređivanje brojeva i brojevna crta  <https://hr.izzi.digital/DOS/975/1006.html> | | | |
| CILJ SATA: usvojiti pojam brojevne crte i odrediti mjesto broja na njoj | | | | | |
| ISHODI UČENJA: Učenik koristi brojevnu crtu, koristi pojmove ispred i iza, određuje mjesto broja i redoslijed brojeva na brojevnoj crti, prikazuje količine pomoću brojevne crte *(Brojevi - A.1.4., Algebra i funkcije- B.1.1.)*. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Obrada 5. Vježbanje i ponavljanje      1. Završni dio | Promatramo sliku u udžbeniku (str. 68) i razgovaramo:  *Gdje se nalaze djeca? Što rade? Jesu li sličice posložene po redu? Idemo im pomoći.*  Kada završimo s redoslijedom sličica, nastavljamo razgovor:  *Kako su poredani šatori? Kako bi trebali biti poredani? Idemo ih poredati.*  Poredat ćemo šatore od 1 do 5.  Kad smo gotovi, razgovaramo o slikama životinja iznad:  *Koje životinje vidite na slici? Kojih životinja ima najviše, a kojih najmanje? Primjećujete li još nešto ispod tih slika? Što je to? To su brojevi pomoću kojih smo prikazali količinu životinja na slici. Zna li netko kako se ta crta naziva?* *Naziva se brojevna crta.*  Najavljujemo da ćemo danas učiti služiti se brojevnom crtom. Pišemo naslov u bilježnice i izgovaramo slovo po slovo. Kod pisanja naslova, možemo zamoliti jednog od učenika da pokuša napisati naslov na ploču dok ostali učenici izgovaraju slovo po slovo.  Zajednički brojimo od 1 do 5 i od 5 do 1. Zadamo učenicima da broje od 2 do 5, od 5 do 2, 1 do 3, 3 do 1, 2 do 4, 4 do 2, 3 do 5, 5 do 3, itd. kako bi učenici odredili brojeve u nizu.  Učenici mogu pogledati animaciju u digitalnom obrazovnom sadržaju u jedinici Uspoređivanje brojeva i brojevna crta.  <https://hr.izzi.digital/DOS/975/1006.html#block-30290>  Nakon toga, crtamo brojevnu crtu na ploči i razgovaramo s učenicima: *Što primjećujete? Što imamo na crti? Točke. Što pripada svakoj točki? Broj. Kakav je razmak između točki na brojevnoj crti? Jednak. Idemo to nacrtati u svoje bilježnice uz pomoć ravnala.*  Provjeravamo koriste li svi ravnalo i crtaju li ispravno te upozoravamo na eventualne pogreške.  Učenici zajednički rješavaju zadatke (str. 69). Kontroliramo rješenja i upozoravamo na eventualne pogreške.  Izabiremo 5 učenika i dajemo im papire s brojevima od 1 do 5. Ne smiju otvoriti papir dok im ne damo znak za to. Njihov zadatak je na znak *Kreni!* poredati se pravilnim redoslijedom, izreći svoj broj te između kojih se brojeva on nalazi. | | I, F  razgovor  udžbenik  I, F  razgovor  udžbenik  I, F  pisanje  bilježnica  I, F  demonstracija  DOS  F demonstracija  ploča  ravnalo  bilježnica  I  pisanje  udžbenik  I  demonstracija  papir | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  IKT  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.) | Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.) |
| PLAN PLOČE:  BROJEVNA CRTA | | | | DOMAĆA ZADAĆA  Izraditi brojevnu crtu i riješiti str. 70. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. | | Učenik s ubrzanim matematičko-logičkim razvojem može saznati koji brojevi dolaze nakon broja 5 na brojevnoj crti. | | | |