|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 39. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **I brojevi stoje po redu (Brojevna crta)** – ponavljanje i vježbanje | | DOS: Uspoređivanje brojeva i brojevna crta  <https://hr.izzi.digital/DOS/975/1006.html> | | | |
| CILJ SATA: usvojiti pojam brojevne crte i odrediti mjesto broja na njoj | | | | | |
| ISHODI UČENJA: Učenik se koristi brojevnom crtom, koristi se pojmovima *ispred* i *iza*, određuje mjesto broja i redoslijed brojeva na brojevnoj crti, prikazuje količine s pomoću brojevne crte (*Brojevi – A.1.4., Algebra i funkcije – B.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Igramo igru *Pogodi tko sam*.  Učenicima najavljujemo modificiranu igru *Pogodi tko sam*. Igra se igra na način da prvo učenike podijelimo u skupine od pet učenika. Zatim učenicima lijepimo na leđa ljepljive papiriće na kojima pišu brojevi od 1 do 5. Učenici se međusobno moraju dogovarati i upućivati gdje koji stoji, ali ne smiju reći drugim učenicima koji im broj stoji na leđima, već samo dati upute – npr. stojiš iza broja 1. Kad svi učenici stanu u niz, objašnjavamo učenicima da trebaju stati kao da se nalaze na brojevnoj crti. Ponavljamo da je razmak između brojeva na brojevnoj crti uvijek jednak, pa učenike upućujemo da se udalje na način da osobu zdesna mogu dotaknuti po ramenu ispruženom rukom.  Najavljujemo da ćemo danas ponoviti kako se služiti brojevnom crtom. Zapisujemo naslov na ploču, a učenici ostaju u formacijama.  Razgovaramo s učenicima:  *Koji je broj neposredno ispred broja 3?*  *Koji je broj neposredno iza broja 4?*  *Koji su brojevi između brojeva 2 i 5?*  *Koji su brojevi između brojeva 1 i 4?*  Učenici otvaraju svoje bilježnice, prepisuju naslov i crtaju brojevnu crtu. Provjeravamo koriste li se svi ravnalom i crtaju li ispravno te upozoravamo na moguće pogreške.  Zatim crtaju skupove od dva i od četiri elementa te ih pridružuju brojevima na nacrtanoj brojevnoj crti. Obilazimo učenike i pregledavamo točnost.  Otvaraju udžbenike na 71. stranici te individualno rješavaju zadatke. Rješenja provjeravamo frontalno.  Učenicima dijelimo kartice te objašnjavamo zadatak. Učenici koji dobiju broj ispisan brojkom trebaju tvoriti brojevnu crtu pazeći da imaju jednake razmake između sebe. Učenici koji dobiju na kartici skup određenih elemenata trebaju prebrojiti elemente te stati uz odgovarajući broj, a učenici koji dobiju brojevnu riječ također trebaju stati uz određeni broj. | | F, S  razgovor    F, I  razgovor, pisanje  bilježnica, olovka, ravnalo  I, F  udžbenik  F, S  razgovor  kartice – prilog 19 | GOO (C.1.1.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.)  UKU (1. ciklus, 4.1., 4.2.) | Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.) |
| PLAN PLOČE:  BROJEVNA CRTA | | | | DOMAĆA ZADAĆA  Nacrtati brojevnu crtu te najveći broj označiti crvenom bojom, najmanji plavom bojom, a brojeve između običnom olovkom. Nacrtati skup od tri člana i pridružiti ga odgovarajućemu broju na brojevnoj crti. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. | Učenici mogu riješiti zadatke u digitalnom obrazovnom sadržaju (DOS) u jedinici *Uspoređivanje brojeva i brojevna crta.* |