|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 4., 5. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Dulji ili kraći, što to znači? (Odnosi među predmetima)** – ponavljanje i vježbanje | | DOS: Odnosi među predmetima i bićima  <https://hr.izzi.digital/DOS/975/996.html> | | | |
| CILJ SATA: procijeniti odnose među predmetima | | | | | |
| ISHODI UČENJA: Učenik analizira i uspoređuje objekte iz okoline prema mjerivome svojstvu (*Mjerenje – D.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Vježbanje i ponavljanje  3. Završni dio | 1. Ponavljamo s učenicima što je to udžbenik, a što je bilježnica za matematiku. 2. Pokazujemo bilježnicu i udžbenik te tražimo učenike da usporede koji je predmet veći, a koji manji. 3. Najavljujemo ponavljanje odnosa *veće – manje, dulje – kraće*.   Najavljujemo cilj sata i zapisujemo naslov na ploču, učenici preslikavaju naslov.  Tražimo od učenika da uzmu iz pernice najdražu bojicu i sjednu u krug. Biramo prvo dvoje učenika koji započinju uspoređivanje bojica – prvi učenik uspoređuje naglas: npr. *Crvena je bojica dulja od plave bojice*. Drugi učenik uspoređuje s trećim učenikom bojice, treći s četvrtim, a aktivnost prekidamo kad svi učenici dođu na red.  Zatim tražimo od učenika da uzmu šiljila iz pernica i usporede ih prema veličini, opet u formaciji kruga.  Nakon aktivnosti učenici se vraćaju na svoja mjesta, zapisujemo na ploču prvi zadatak i pišemo riječ DULJA, a učenici preslikavaju.  Učenici dobivaju dvije izrezane vrpce u boji. Trebaju ih zalijepiti u bilježnicu i zaokružiti dulju vrpcu.  Zatim pišemo 2. zadatak i riječ VEĆE.  Učenicima dijelimo geometrijske likove koje smo unaprijed izrezali u dvije boje i dvije veličine. Učenici lijepe oblike u bilježnicu te zaokružuju veći oblik.  Obilazimo učenike, pomažemo im u lijepljenju te kontroliramo rezultate.  Kad su učenici gotovi, zajedno rješavamo zadatke u udžbeniku na 11. i 12. stranici.  Učenici mogu riješiti prvi zadatak u digitalnom obrazovnom sadržaju (DOS) *Odnosi među predmetima i bićima.* Uz slikovni prikaz određivat će odnose među bićima u zoološkome vrtu.  S učenicima frontalno i naglas provjeravamo usvojenost pojmova *veći – manji, dulji – kraći*. Držimo pred učenicima dva predmeta, a zatim jedan predmet podignemo u zrak. Podignuti predmet učenici trebaju usporediti s onim koji nije podignut i naglas reći je li predmet veći ili manji, dulji ili kraći u odnosu na predmet koji nije podignut. | | F, I  razgovor, demonstracija  konkretni predmeti  F, I  razgovor, pisanje  bojice  šiljila  vrpce u boji  geometrijski likovi od kolaž-papira  udžbenik  DOS  F, I  razgovor | GOO (C.1.1.)  GOO (C.1.1.,  C.1.2.)  OSR (B. 1.2.,  B.2.4.,  C.2.3.)  IKT  OSR (B.1.1., B.1.2.)  UKU (1. ciklus, 4.1., 4.2.) | Mjerenje (D.1.1.)    Mjerenje  (D.1.1.)  Mjerenje  (D.1.1.)  Oblik i prostor (C.1.1.)  Mjerenje  (D.1.1.) |
| PLAN PLOČE:  ODNOSI MEĐU PREDMETIMA   1. DULJA      1. VEĆE | | | | DOMAĆA ZADAĆA  Udžbenik – 13. stranica | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka. | Učenik može nacrtati dvije planine, jedna neka bude dulja, a druga viša. Učiteljica/učitelj otkriva učeniku imena najdulje i najviše hrvatske planine te ih učenik zapisuje ispod crteža.  Učenika se može potaknuti na odgovaranje na pitanje iz naslova. Učenik će govoriti o svojim razmišljanjima. |