|  |  |  |  |  |
| --- | --- | --- | --- | --- |
| OSNOVNA ŠKOLA: | | | | RAZRED: |
| UČITELJICA/UČITELJ: | | | NADNEVAK: | REDNI BROJ SATA: 40. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | |
| NASTAVNA JEDINICA: **Brojevi od 1 do 5, uspoređivanje brojeva do 5, brojevna crta** – ponavljanje i vježbanje | | | | |
| CILJ SATA: ponoviti čitanje i zapisivanje brojeva od 1 do 5 brojevima i brojevnim riječima, odrediti odnose među brojevima: zapisivati zadani odnos znamenkama i znakovima =, <, >, ponoviti pojam brojevne crte i odrediti mjesto broja na njoj | | | | |
| ISHODI UČENJA: Učenik određuje odnos među količinama riječima: *više – manje – jednako*. Određuje odnos među brojevima riječima: *veći – manji – jednak*. Uspoređuje brojeve matematičkim znakovima >, < i = (*Brojevi – A.1.2*.). Učenik se koristi brojevnom crtom, koristi se pojmovima *ispred* i *iza*, određuje mjesto broja i redoslijed brojeva na brojevnoj crti, prikazuje količine s pomoću brojevne crte (*Algebra i funkcije – B.1.1*.). Učenik povezuje količinu i broj, broji od 1 do 5, objašnjava razliku između vrijednosti znamenaka i vrijednosti brojeva, određuje količinu i prikazuje ju brojem (*Brojevi – A.1.1*.). | | | | |
| TIJEK NASTAVNOGA SATA | | | | |
| NASTAVNE TEME/SITUACIJE | SADRŽAJ | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Igramo igru *vrući krumpir.*  Svaki učenik dobiva karticu na kojoj je jedan broj (od 1 do 5) zapisan brojevnom riječju, brojkom ili prikazan skupom elemenata. Svi učenici sjedaju u krug, ispred sebe stavljaju svoju karticu te im dajemo lopticu koja predstavlja vrući krumpir. Objašnjavamo učenicima da predmet trebaju primiti u ruke i zatim ga proslijediti učeniku s desne strane. Igra počinje kad započne glazba. Učenik koji drži lopticu u trenutku kad glazba stane ispada iz igre i pokazuje što je na njegovoj kartici. S njim moraju izići i svi ostali učenici koji imaju poveznicu s njegovom karticom, npr. ako je ispao učenik koji ima brojevnu riječ PET, trebaju izići iz igre i učenici koji na kartici imaju skup od pet članova ili brojku 5. Igra se igra dok ne dobijemo pobjednički broj.  Zatim od učenika na čijim je karticama ispisana brojka, tražimo da formiraju brojevnu crtu. S učenicima ponavljamo što je brojevna crta i kakav razmak moraju imati brojevi. Učenici koji imaju brojevne riječi trebaju se pridružiti učenicima s brojkama i pokazati brojevnu riječ. Tražimo od tih učenika da sjednu na svoja mjesta, a ostaju učenici sa skupovima elemenata. Učenike poredamo ispred ploče te zatim uspoređujemo skupove.  Najavljujemo učenicima da ćemo danas ponoviti brojeve od 1 do 5, uspoređivanje brojeva od 1 do 5 te uvježbati koristiti se brojevnom crtom. Naslov zapisujemo na ploču*.*  Igramo igru *Što ti pišem, pokaži mi*.  Igra se provodi u paru. U svakoj klupi jedan je učenik crtač, a drugi pogađa broj. Crtači se okrenu prema ploči, a učenici koji pogađaju okrenu leđa ploči. Učiteljica/učitelj crtačima pokazuje broj koji će crtati na leđima učenika koji pogađaju (brojevi od 1 do 5). Učenik koji pogađa ima zatvorene oči, zamišlja broj koji je nacrtan na njegovim leđima te uzima toliko bojica iz pernice. Zatim im kažemo da dignu u zrak bojice. Učenici koji su pogodili o kojemu je broju riječ postaju crtači, a oni koji nisu uspjeli, ostaju pogađati još jedan krug igre.  Učenici otvaraju bilježnice te zadajemo zadatke na ploči koje učenici individualno rješavaju, a zatim prozivamo učenike da rješenja napišu na ploču te na taj način provjeravamo točnost.  1. zadatak – uspoređivanje brojeva:  1 i 4, 2 i 5, 3 i 3, 4 i 2.  2. zadatak – brojevna crta: učenici trebaju nacrtati brojevnu crtu (na ploči crta učiteljica/učitelj) te upisati brojeve. Broj 3 treba obojiti plavom bojom, a jedan broj veći od 3 zaokružiti, a manji od 3 prekrižiti.  3. zadatak – učenik treba nacrtati skupove od tri i pet elemenata i skup zaokružiti te napisati odgovarajući broj.  Učiteljica/učitelj zahtijeva od svih učenika da bilježnice donesu na pregled.  Izrađujemo plakate.  Učenike dijelimo u pet skupina. Svaka skupina dobiva A3 papir na kojemu trebaju osmisliti plakat o zadanome broju. Plakat mora sadržavati:  1. dizajniran veliki zadani broj („ukrašen“)  2. nacrtan jedan skup koji sadržava onoliko elemenata koliko ima zadani broj  3. napisanu brojevnu riječ zadanoga broja  4. nacrtanu brojevnu crtu i obojen zadani broj  5. uspoređen broj s nekim brojem i zapisana usporedba matematičkim zapisom.  S učenicima izložimo plakate te provjerimo razinu riješenosti i točnosti zadatka. | F; S  razgovor  prilog 19  F, P  razgovor, pisanje  bilježnica  F, P  razgovor  F, I  razgovor, pisanje  S  pisanje, razgovor | GOO (C.1.1.)  OSR (B.2.4., B.1.2.)  GOO (C.1.1.)  OSR (C.1.3.)  OSR (B.1.1., B.1.2.)  UKU (1. ciklus, 4.1., 4.2.)  GOO  (C.1.1.,  C.1.2.)  OSR  (A. 1. 3.,  B.2.4.,  C.1. 3.)  P (A.1.1.) | Brojevi  (A.1.2.)  Algebra i funkcije  (B.1.1.)  Brojevi  (A.1.2.)  Brojevi  (A.1.1.)  Brojevi  (A.1.2.,  A.1.1.)  Algebra i funkcija  (B.1.1.)  Brojevi  (A.1.2.,  A.1.1.)  Algebra i funkcije  (B.1.1.) |
| PLAN PLOČE:  BROJEVI OD 1 DO 5, USPOREĐIVANJE BROJEVA DO 5, BROJEVNA CRTA  1. 1 4  2 5  3 3  4 2  2.    3. 3 5 | | | DOMAĆA ZADAĆA  Učenici trebaju u bilježnicu napisati brojeve od 1 do 5 brojkom, brojevnom riječju te prikazati skupom članova. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka te prilagoditi opseg sadržaja. |  |