|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 42., 43. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Kako se brojevi zbrajaju? (Zbrajanje brojeva)** – obrada | | DOS: Zbrajanje i oduzimanje  <https://hr.izzi.digital/DOS/975/1005.html> | | | |
| CILJ SATA: razumjeti postupak zbrajanja; zbrajati brojeve od 1 do 5 | | | | | |
| ISHODI UČENJA: Zbraja s pomoću konkreta i primjera iz neposredne okoline, zbraja brojeve do 5  (*Brojevi – A.1.4*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Vježbanje i ponavljanje  3. Završni dio | Učiteljica/učitelj s učenicima provodi analizu ispita znanja.  S učenicima promatramo ilustraciju u udžbeniku na 72. stranici.  *Koliko vidimo ribarskih brodova na slici?* *Koliko ima jedrilica? Koliko je ukupno brodova na slici? Kako ste došli do toga broja?*  Učenike potičemo da naglas izgovaraju: *Jedan i tri su četiri*.  Pitamo učenike:  *Koliko je mornara na obali? A koliko na brodu? Koliko je ukupno mornara na slici?*  Najavljujemo da ćemo danas učiti zbrajati brojeve do 5. Zapisujemo naslov na ploču, a učenici u bilježnice i izgovaramo slovo po slovo.  Na ploči nacrtamo tri ribe u jednoj boji, zatim dvije ribe u drugoj boji. Pitamo:  *Koliko imamo riba u plavoj boji? Koliko u zelenoj? Koliko je riba ukupno nacrtano?*  Ispod nacrtanih skupova pišemo brojevima i riječima: 3 VIŠE 2 JEDNAKO JE 5.  Zatim od učenika tražimo da u bilježnici postave slične zadatke, npr. jedna jabuka više četiri jabuke jednako je pet jabuka. Učenike obilazimo, pomažemo te ispravljamo moguće pogreške. Kada su svi učenici gotovi, nekoliko primjera zapisujemo na ploču.  Učenici mogu pogledati animaciju o zbrajanju u digitalnom obrazovnom sadržaju u nastavnoj jedinici *Zbrajanje i oduzimanje.*  <https://hr.izzi.digital/DOS/975/1005.html#block-27653>  Otvaramo udžbenik na 73. stranici i s učenicima rješavamo 1., 2. i 3. zadatak.  Učenici samostalno rješavaju 4., 5. i 6. zadatak u udžbeniku, zajedno provjeravamo rezultate.  Igramo igru *Lopticu osvoji, brojeve zbroji i malo se odmori.*  Učenici sjede u krugu i iz vrećice izvlače brojeve od 1 do 4. Svaki učenik ima jednu karticu, a započinjemo igru dobacujući loptu prvomu učeniku. Kad učenik kaže koji broj ima, mi mu odredimo s kojim će brojem zbrojiti taj broj.  Npr. učenik ima broj 3, a mi mu dodamo još broj 2. Učenik treba reći punom rečenicom: *3 više 2 jednako je 5*. Tijekom ove igre važno je da učenici imaju brojeve pred sobom te da cjelovitom rečenicom odgovaraju kako bi stvorili preduvjete za učenje matematičkoga zapisa računske operacije zbrajanja. Ako učenik dobro zbroji brojeve, baca lopticu drugomu učeniku iz kruga i prekriži ruke (znak da se odmara), a ako pogriješi, njegova kartica ostaje mu do sljedeće prilike, a lopticu baca drugim učenicima. Igra je gotova kad svi učenici točno izračunaju svoj zadatak.  Učenici mogu riješiti kvizove i zadatke o zbrajanju u digitalnom obrazovnom sadržaju u nastavnoj jedinici *Zbrajanje i oduzimanje.*  <https://hr.izzi.digital/DOS/975/1005.html#block-27648> | | F, I  razgovor  udžbenik  F, I  pisanje, razgovor  bilježnica, olovka  bilježnica, bojice  DOS  I, F  udžbenik  F, I  razgovor  DOS | OSR (B.1.1., B.1.2.)  UKU (1. ciklus, 4.1., 4.2.)  HJ (A.1.4.)  IKT  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.2.)  IKT | Brojevi  (A.1.4.)  Brojevi  (A.1.4.)  Brojevi  (A.1.4.)  Brojevi  (A.1.4.) |
| PLAN PLOČE:  ZBRAJANJE BROJEVA    3 I 2 JEDNAKO JE 5. | | | | DOMAĆA ZADAĆA  Udžbenik, 74. str. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka te mu omogućiti pomaganje konkretima. | Učenik s ubrzanim matematičko-logičkim razvojem može pomoći učeniku s usporenim matematičko-logičkim razvojem. |