|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 44. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Zbrajanje brojeva od 1 do 5** – obrada | | DOS: Zbrajanje i oduzimanje  <https://hr.izzi.digital/DOS/975/1005.html> | | | |
| CILJ SATA: zbrajati brojeve od 1 do 5 | | | | | |
| ISHODI UČENJA: Učenik zbraja s pomoću konkreta i primjera iz neposredne okoline, zbraja brojeve do 5, računske operacije zapisuje matematičkim zapisom, imenuje članove u računskoj operaciji zbrajanja  (*Brojevi – A.1.4*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Vježbanje i ponavljanje  3. Završni dio | Na ploču zalijepimo tri pravokutnika u jednoj boji te jedan kvadrat u drugoj boji. Razgovaramo s učenicima:  *Kako se zovu geometrijski likovi na ploči?*  *Koliko ima pravokutnika u jednoj boji? A koliko u drugoj boji?* Zapisujemo brojeve ispod pravokutnika (3 i 1) te pitamo koliko ukupno imamo pravokutnika na ploči. Potičemo učenike da se izražavaju punom rečenicom: *Tri više jedan je četiri*. Zapisujemo na ploču i riječi *više* te *jednako je*.  Najavljujemo da ćemo danas naučiti kako matematički zapisati zbrajanje brojeva. Zapisujemo naslov na ploču, a učenici u bilježnice i izgovaramo slovo po slovo.  Napišemo na ploču znakove + i =. Razgovaramo s učenicima jesu li kada vidjeli te znakove te gdje su ih vidjeli. Objašnjavamo i zapisujemo da znak + znači *više*, a znak = *jednako je*. Znak = označava da se s obje strane matematičkoga računa nalaze jednake vrijednosti. Zajedno s učenicima prethodnu računsku operaciju zapisujemo matematičkim zapisom.  Tražimo od učenika da još jednom zajedno pročitaju naglas matematički zapis: *Tri više jedan jednako je četiri.*  Na ploču zapisujemo još jedan primjer, crtamo dva kvadrata te još dva kvadrata u drugoj boji. Prvo usmeno zbrajamo, a zatim zapisujemo matematičkim zapisom: *2 + 2 =* te tražimo od učenika da izračunaju rezultat. Rezultat provjeravamo na brojevnoj crti. Pitamo učenike što označava znak +, a što =. Učenici glasno izgovaraju cijeli zadatak te ga zapisuju u bilježnicu.  Učenicima objašnjavamo da brojevi koji se zbrajaju u matematici imaju svoje nazive, kao i rezultat. Dva broja koja zbrajamo nazivamo pribrojnicima, a dobiveni rezultat je zbroj.  Zapisujemo matematičke termine ispod prethodnoga zadatka na način da označimo pribrojnike i zbroj te ispod riječima napišemo nazive. Učenici prepisuju u bilježnice.  Otvaramo udžbenik na 76. i 77. stranici.  S učenicima frontalno provjeravamo rezultate zadataka. | | F, I  razgovor  F, I  pisanje, razgovor  F, I  razgovor, pisanje  bilježnice, olovke  F, I  udžbenik | *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  HJ (A.1.4.) | Brojevi  (A.1.4.)  Oblik i prostor  (C.1.1.)  Brojevi  (A.1.4.)  Brojevi  (A.1.4.)  Brojevi  (A.1.4.) |
| PLAN PLOČE:  ZBRAJANJE BROJEVA OD 1 DO 5    3 VIŠE 1 JEDNAKO JE 4.  3 + 1 = 4  2 + 2 = 4  ZBROJ  PRIBROJNICI | | | | DOMAĆA ZADAĆA  Udžbenik, 78. str. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka te mu omogućiti pomaganje konkretima. | Učenici mogu riješiti zadatke u digitalnom obrazovnom sadržaju u jedinici *Zbrajanje brojeva*. |