|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 45., 46. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Zbrajanje brojeva od 1 do 5** – ponavljanje i vježbanje | | DOS: Zbrajanje i oduzimanje  <https://hr.izzi.digital/DOS/975/1005.html> | | | |
| CILJ SATA: zbrajati brojeve od 1 do 5 | | | | | |
| ISHODI UČENJA: Učenik zbraja od 1 do 5 pomoću konkreta i primjera iz neposredne okoline, računsku operaciju zbrajanja brojeva od 1 do 5 prikazuje matematičkim zapisom *(Brojevi – A. 1. 4., Algebra i funkcije – B.1.1.).* | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Završni dio | Ponavljamo s učenicima znanja o zbrajanju brojeva izraze *više, manje, jednako, jednako je ili je jednako* te znanja računske operacije zbrajanja matematičkim zapisom.  Prozivamo jednog učenika da kaže primjer zbrajanja pomoću izraza (npr. 3 VIŠE 1 JEDNAKO JE 4). Pišemo primjer na ploču. Prozivamo drugog učenika da isti taj primjer zapiše na ploči pomoću matematičkog zapisa (3 + 1 = 4).  Najavljujemo da ćemo danas ponoviti zbrajanje od 1 do 5. Pišemo naslov u bilježnice i rješavamo primjer 2+3. Otvaramo udžbenik i zajednički rješavamo zadatke (str. 73 i 77).  *\*Mikropauza: Učenici sjede u krugu i jedan učenik ima loptu. Govori zadatak i kotrlja loptu po podu prema drugom učeniku koji treba reći rješenje zadatka, osmisliti novi zadatak, zakotrljati loptu drugom učeniku i tako dok svi učenici ne završe.*  Zajednički rješavamo zadatke iz udžbenika (str. 79 i 80).  Sljedeću aktivnost možemo napraviti kao pauzu tijekom rješavanja zadataka ili nakon što završimo zadatke.  Po učionici su svuda skriveni brojevi od 1 do 5. Zadatak je da učenici na dogovoreni znak krenu u potragu za brojevima. Kad pronađu sve brojeve, svaki učenik će izreći primjer zbrajanja pomoću tih brojeva.  Učenici su podijeljeni u 3 skupine i rješavaju kviz (Prilog 20). Svaka skupina bira predstavnika koji će na računalu odgovoriti na pitanje. Pojašnjavamo pravila:  *U skupini se dogovarate za rješenje i ako mislite da znate rješenje, predstavnik podiže ruku. Ona skupina koja prva podigne ruku, doći će riješiti zadatak. Ako je rješenje točno, dobivate 1 bod. Ako je netočno, rješava ga sljedeća skupina.* | | I, F  razgovor  I, F  pisanje  lopta  I, F  pisanje  udžbenik  S  kviz | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  TZK  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  TZK: Elementarna igra  UIKT (A.1.2.)  GOO (C.1.1.)  OSR (B.1.1., B.1.2., C.1.3.) | Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.)  Brojevi (A.1.4.)  Algebra i funkcije (B.1.1.) |
| PLAN PLOČE:  ZBRAJANJE BROJEVA OD 1 DO 5  VJEŽBANJE  3 VIŠE 1 JEDNAKO JE 4.  3 + 1 = 4 | | | | DOMAĆA ZADAĆA  Udžbenik, str. 81. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka i omogućiti mu korištenje konkreta u zbrajanju. | | Učenik s ubrzanim matematičko-logičkim razvojem može istražiti tko u razredu ima ime s manje od 4 slova i otkriti koliko bi slova imalo ime ako bismo mu dodali još jedno slovo? | | | |