|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 47. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Kako se brojevi oduzimaju? (Oduzimanje brojeva)** – obrada | | DOS: Zbrajanje i oduzimanje  <https://hr.izzi.digital/DOS/975/1005.html> | | | |
| CILJ SATA: razumjeti postupak oduzimanja, oduzimati brojeve do 5 | | | | | |
| ISHODI UČENJA: Učenik oduzima s pomoću konkreta i primjera iz neposredne okoline povezujući oduzimanje s riječi *manje*. Učenik povezuje oduzimanje brojeva s izrazima *manje od, za toliko manje*.  Prije prelaska na matematički zapis učenici povezuju račun i rješenje s izrazima *je, jednako, jednako je* ili *je* *jednako* (*Brojevi – A.1.4., Algebra i funkcije – B.1.1.*) | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Ponavljanje i vježbanje  3. Završni dio | Razgovaramo s učenicima o slici u udžbeniku na stranici 82.  *Koliko je stabala na slici?*  *Koliko ih je posječeno?*  *Koliko je stabala ostalo?*  Učenike potičemo da naglas izgovaraju: *Pet manje dva jednako je tri*. Rezultat provjeravamo na brojevnoj crti.  Najavljujemo da ćemo danas učiti oduzimati brojeve do 5. Zapisujemo naslov na ploču, a učenici u bilježnice i izgovaramo slovo po slovo.  Učenike pozovemo da sjednu u krug i donesu najmanje dvije, a najviše pet bojica. Odaberemo jednoga učenika i pitamo ga koliko ima bojica, a zatim mu uzmemo jednu, dvije ili tri bojice. Pitamo učenika koliko smo mu bojica oduzeli i koliko mu je bojica ostalo.  Nakon računanja cijeli razred izgovara cijeli račun rabeći riječi *manje* i *jednako je*.  Primjerice: *Tri manje dva jednako je jedan*.    Računamo s učenicima usmeno nekoliko puta kako bi učenici povezali računsku operaciju oduzimanja s izrazima *manje* i *jednako je*. Taj je postupak važan za prijelaz na matematički zapis znakovima.  Učenici se vraćaju na svoja mjesta, na ploči crtamo nekoliko primjera geometrijskih likova. Ponavljamo s učenicima nazive geometrijskih likova te započinjemo oduzimanje na način da broj geometrijskih likova koje želimo oduzeti prekrižimo. S učenicima usmeno oduzimamo koristeći se izrazima *manje* i *jednako je*. Primjerice, *Tri kruga manje dva kruga jednako je jedan krug.*  Učenici mogu pogledati animaciju o oduzimanju brojeva u digitalnom obrazovnom sadržaju u jedinici *Zbrajanje i oduzimanje*.  <https://hr.izzi.digital/DOS/975/1005.html#block-28195>  S učenicima rješavamo zadatke u udžbeniku na 83. stranici. Frontalno provjeravamo rješenja.  Učenici vade pet bojica koje će im trebati za računanje. Usmeno im postavljamo zadatak, učenici oduzimaju s pomoću bojica te podižu u zrak onoliko bojica koliki je rezultat.  Npr. Tri *naranče manje jedna naranča jednako je \_\_\_\_\_\_\_.*  *Četiri čokolade manje dvije čokolade jednako je \_\_\_\_\_\_\_\_\_\_\_\_\_\_.*  *Pet lopti manje dvije lopte jednako je \_\_\_\_\_.* | | F, I  razgovor  udžbenik, brojevna crta  F, I  pisanje, razgovor  bilježnice, olovke  F, I, S razgovor bojice  bilježnica, olovke i bojice  DOS  F, I  udžbenik  F, I  razgovor  bojice | HJ (A.1.1.)  HJ (A.1.4.)  OSR (B.1.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  GOO (C.1.1.)  IKT  HJ (A.1.3.)  OSR (B.1.1., B.1.2., C.1.3.)  UKU (1. ciklus, 4.1., 4.2.) | Brojevi  (A.1.4.)  Brojevi  (A.1.4.)  Algebra i funkcije  (B.1.1.)  Oblik i prostor  (C.1.1.)  Brojevi  (A.1.4.)  Algebra i funkcije  (B.1.1.) |
| PLAN PLOČE:  ODUZIMANJE BROJEVA OD 1 DO 5  3 MANJE 2 JEDNAKO JE 1.    4 MANJE 1 JEDNAKO JE 3. | | | | DOMAĆA ZADAĆA  Udžbenik, 84. str. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka te osigurati konkrete za rješavanje zadataka. | Učenik s ubrzanim matematičko-logičkim razvojem može istražiti koji skupovi u prirodi mogu biti peteročlanoga skupa (morska zvijezda, prsti na rukama i nogama, grm ruža...). |