|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 48. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Kako se brojevi oduzimaju? (Oduzimanje brojeva)** – obrada | | DOS: Zbrajanje i oduzimanje  <https://hr.izzi.digital/DOS/975/1005.html> | | | |
| CILJ SATA: naučiti matematički zapisivati operaciju oduzimanja do 5 | | | | | |
| ISHODI UČENJA: Učenik oduzima brojeve do 5, računske operacije zapisuje matematičkim zapisom. Imenuje članove u računskim operacijama. Određuje nepoznati broj u jednakosti (*Brojevi – A.1.4., Algebra i funkcije – B.1.1.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada    c) Vježbanje i ponavljanje  3. Završni dio | Na ploču nacrtamo pet kvadrata. Pitamo učenike da prebroje kvadrate, a zatim prekrižimo dva kvadrata. Pitamo koliko je kvadrata ostalo. Tražimo od učenika da verbaliziraju oduzimanje: *Pet manje dva jednako je tri.* Nakon toga zapisujemo verbalizirano na ploču.  Najavljujemo učenicima da ćemo danas naučiti kako se računska radnja oduzimanje zapisuje matematičkim zapisom.  Na primjeru motivacijskoga zadatka učenike uvodimo u znak minus i ponavljamo što znači znak jednakosti. Znak „–“ čitamo kao *manje* ili *minus*. Broj od kojega se oduzima naziva se *umanjenik,* a broj koji oduzimamo zove se *umanjitelj*. Rezultat oduzimanja zove se *razlika*. Na ploču zapisujemo matematički zapis oduzimanja te nazive članova računske operacije. Učenici zapisuju zadatak u bilježnice.  S učenicima na ploči vježbamo još nekoliko zadataka na način da jedan učenik iziđe pred ploču, a mi mu zadajemo zadatak. Učenik se pri računanju može koristiti konkretnim materijalima ili brojevnom crtom. Ostali učenici zapisuju zadatke u svoje bilježnice. Ponavljamo s učenicima što znači znak jednakosti i kako se nazivaju članovi računske operacije.  Učenici mogu riješiti zadatke oduzimanja u jedinici *Zbrajanje i oduzimanje do 5*. u digitalnom obrazovnom sadržaju.  <https://hr.izzi.digital/DOS/975/1005.html#block-28457>  S učenicima rješavamo zadatke u udžbeniku na stranici 86. i 88.  Posebnu pozornost treba obratiti učenicima na 5. zadatak gdje se od učenika traži određivanje nepoznatoga broja u jednakosti primjenom veze zbrajanja i oduzimanja.  S učenicima igramo igru *kuglanje*.  Učenike raspoređujemo u nekoliko skupina, svaki učenik unutar skupine ima bilježnicu ispred sebe u koju će računati. Postavljamo pet boca u učionici te upućujemo učenike na igru. Svaki igrač unutar skupine ima samo jednu priliku osvojiti bodove za svoju skupinu na način da lopticom gađa boce (improvizirane čunjeve). Bodove računamo tako da od ukupnoga broja čunjeva oduzimamo one koji su ostali nesrušeni te tako dobivamo broj srušenih čunjeva. Tek kad skupina sruši sve čunjeve, vraćamo svih pet boca na poziciju (ovo je pravilo vrijedno primijeniti kako učenici ne bi oduzimali samo od broja 5, već i ostalih brojeva). | | F, I  razgovor  F, I  pisanje  F, I  razgovor, pisanje  bilježnice, olovke  DOS  F, I  razgovor, pisanje  udžbenik, olovke  S, I  razgovor, pisanje  pet boca, loptica, bilježnice, olovke | UKU (1. ciklus, 4.1., 4.2.)  IKT (A.1.2.)  OSR (B.1.1., B.1.2.)  GOO (C.1.1.)  OSR (C.1.3.) | Brojevi  (A.1.4.)  Oblik i prostor  (C.1.1.)  Brojevi  (A.1.4.)  Brojevi  (A.1.4.)  Algebra i funkcije  (B.1.1.)  Brojevi  (A.1.4.) |
| PLAN PLOČE:  ODUZIMANJE BROJEVA OD 1 DO 5  5 MANJE 2 JEDNAKO JE 3.  5 – 2 = 3 RAZLIKA  UMANJENIK UMANJITELJ  5 – 2 = 3  4 – 3 = 1  3 – 2 = 1 | | | | DOMAĆA ZADAĆA  Udžbenik, str. 88. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka te osigurati konkrete pri računanju. | Učenik može rješavati zadatke u digitalnom obrazovnom sadržaju. |