|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 54., 55. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Broj 0** – obrada | | DOS: Brojevi 0 i 6  <https://hr.izzi.digital/DOS/975/1008.html> | | | |
| CILJ SATA: zapisivati i čitati broj 0, brojiti od 0 do 5 | | | | | |
| ISHODI UČENJA: Učenik opisuje i prikazuje količinu brojem 0, povezuje količinu i broj 0, broji u skupu od 0 do 5, uspoređuje brojeve od 0 do 5 te prikazuje broj 0 na različite načine *(Brojevi – A. 1.1.)*. | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio 3. Najava teme 4. Obrada 5. Vježbanje i ponavljanje 6. Završni dio | Učiteljica/učitelj s učenicima provodi analizu ispita znanja.  Učenici su podijeljeni u pet skupina. Svaka skupina naziva se po brojevima od 1 do 5: skupina 1, skupina 2, skupina 3, skupina 4, skupina 5. Učenici su u čučećem položaju i čitamo im zadatke zbrajanja i oduzimanja do 5. Ako je točan odgovor u nazivu pojedine skupine, ustaju se učenici iz te skupine. Npr. pitamo učenike koliko je 4 - 1, ustaje skupina 3 jer je točan odgovor broj 3.  Pri završetku aktivnosti, postavljamo zadatak čije je rješenje broj 0 (npr. 3 – 3). Pitamo učenike:  *Zašto se nitko nije ustao? Zna li netko koje je rješenje zadatka?*  Najavljujemo da ćemo danas učiti broj 0. Pišemo naslov u bilježnice i izgovaramo slovo po slovo. Kod pisanja naslova, možemo zamoliti jednog od učenika da pokuša napisati naslov na ploču dok ostali učenici izgovaraju slovo po slovo.  Prozivamo 3 učenika da dođu ispred ploče pa uz njihovu pomoć objašnjavamo:  *Kad od 3 učenika oduzmemo 1, ostat će nam 2 učenika, kad od 3 učenika oduzmemo 2, ostat će nam 1, a kad od 3 učenika oduzmemo 3, ostat će nam koliko učenika? Nijedan. Idemo to izračunati uz pomoć brojevne crte.*  Crtamo brojevnu crtu od 1 do 5. Pokušavamo izračunati 3 – 3 pa pitamo učenike:  *Što nam fali na brojevnoj crti? Broj nula. Zna li netko gdje trebamo smjestiti broj 0?*  Dodajemo 0 na brojevnu crtu pa prikazujemo rješenje 3 – 3 na brojevnoj crti i pišemo ga na ploču.  Pitamo učenike:  *Što bi se dogodilo kada bismo broju 3 dodali broj 0? Želi li netko pokazati?*  Pišemo: 3 + 0 = 3.  *A što bi se dogodilo kada bismo broju 3 oduzeli 0?*  Pišemo: 3 – 0 = 3.  Uz pomoć brojevne crte, pitamo: *Što mislite, koji broj je veći, a koji manji? Broj 3 ili 0? Zašto?*  Nakon toga, otvaramo udžbenik (str. 92).  Razgovaramo:  *Zna li netko brojati od 0 do 5? A od 5 do 0? Pogledajte znamenku 0. Na što vas podsjeća znamenka 0? Na koje slovo vas podsjeća? Zna li netko kako se pravilno piše znamenka 0? Idemo ju napisati po zraku.*  Učenici prstom pišu znamenku 0 po zraku, klupi, itd. Kad su gotovi, ispod naslova u bilježnici pišu broj 0. Počinju pisati na početku retka i ostavljaju prazan pravokutnik između svake znamenke. Učitelj/ica provjerava urednost i točnost pisanja te upozorava na eventualne pogreške.  Pitamo učenike: *Koliko je 4 – 4, 4 + 0 i 4 – 0?*  Tražimo od učenika da na svojim klupama uz pomoć školskog pribora izračunaju zadatke. Obilazimo ih i provjeravamo jesu li svi točno izračunali.  Učenici zajednički rješavaju zadatke (str. 93). Kontroliramo rješenja i upozoravamo na eventualne pogreške.  Učenici mogu riješiti kvizove u digitalnom obrazovnom sadržaju u jedinici *Broj 0 i 6*.  <https://hr.izzi.digital/DOS/975/1008.html#block-30951>  Učenici u paru rješavaju zadatke na način da jedan drugome zadaju po 5 zadataka zbrajanja i oduzimanja s 0 koje će zapisati u bilježnicu, a računati uz pomoć konkretnih predmeta iz njihove neposredne okoline (bojice, flomasteri i slično). | | S  razgovor  I, F  pisanje  bilježnica  I, F demonstracija  I, F  demonstracija brojevna crta  I, F  razgovor  demonstracija  I, F  pisanje  demonstracija  I, F  pisanje  I  pisanje  bilježnica  školski pribor  I, F  pisanje  DOS  P  pisanje | OSR (B.1.1., B.1.2., C.1.3.)  UKU (1. ciklus, 4.1., 4.2.)  *HJ (A.1.4.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  IKT  OSR (B.1.1., B.1.2., C.1.3.)  UKU (1. ciklus, 4.1., 4.2.) | Brojevi (A.1.1.)  Brojevi (A.1.1.)  Brojevi (A.1.4.)  Algebra i funkcije (B.1.1.).  Brojevi (A.1.1.)  Brojevi (A.1.1., A.1.2.)  Brojevi (A.1.1., A.1.4., A.1.5.) |
| PLAN PLOČE:  BROJ 0 | | | | DOMAĆA ZADAĆA  Udžbenik, str. 94. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka i omogućiti korištenje konkreta i brojevne crte. | | Učenik s ubrzanim matematičko-logičkim razvojem može odgovoriti na pitanje iz udžbenika: *Što imaš, a bilo bi bolje da nemaš?* | | | |