|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 56. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Broj 0** – ponavljanje i vježbanje | | DOS: Brojevi 0 i 6  <https://hr.izzi.digital/DOS/975/1008.html> | | | |
| CILJ SATA: zapisivati i čitati broj 0, brojiti od 0 do 5 | | | | | |
| ISHODI UČENJA: Učenik opisuje i prikazuje količinu brojem 0, povezuje količinu i broj 0, broji u skupu od 0 do 5, uspoređuje brojeve od 0 do 5 te prikazuje broj 0 na različite načine (*Brojevi – A.1.1.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Učenicima čitamo pjesmu *Debeljuškasti broj.*  *Bio jednom jedan debeljuškasti broj*  *koji nije bio baš sav svoj.*  *Stalno se okretao*  *i drugima na putu smetao.*  *Ni čudo nije da je tako*  *jer jednu zakrivljenu crtu nema svatko.*  *Njegova crta u krug se zakrivila*  *i tako sve ostale brojeve zadivila.*  *Njegov skup elemenata nema,*  *znaš li koji broj je sada tema?*  S učenicima razgovaramo:  *O kojemu je broju riječ u pjesmi?*  *Kako izgleda broj 0?*  Učenicima najavljujemo da ćemo danas ponoviti što smo naučili o broju 0. Naslov zapisujemo na ploču, a učenici preslikavaju u svoje bilježnice.  Služeći se konkretnim materijalima (voće, bomboni, bojice, kamenčići), ponavljamo s učenicima:  *Ako imamo tri kamenčića i izgubimo jedan, koliko nam kamenčića ostaje?*  *Ako imamo tri kamenčića i izgubimo sva tri, koliko nam ostaje?*  *Ako imamo četiri šljive i pojedemo jednu, koliko nam ostaje? A ako pojedemo sve četiri?*  Primjere zapisujemo na ploču crtanjem i matematičkim zapisom, učenici u svoje bilježnice. Usmeno uspoređujemo: *U lijevoj ruci imam četiri bombona, a u desnoj dva. U kojoj ruci imam više bombona? U lijevoj ruci imam pet bombona, a u desnoj nula. U kojoj ruci imam više bombona? Ako Ana ima dva psa i nula mačaka, kojih životinja ima više? Ima li uopće mačku?*  Zatim prelazimo na brojevnu crtu, smještamo broj nulu na brojevnu crtu te razgovaramo:  *Je li veći broj 1 ili 0?*  *Je li veći broj 3 ili 0?*  *Ako imamo 0 kuna i od tate dobijemo 3 kune, koliko kuna imamo?*  *A ako imamo četiri kune i od tate ne dobijemo ništa, koliko smo kuna dobili od tate?*  S učenicima ponavljamo nazive članova računske operacije oduzimanja.  Učenici individualno rješavaju 1., 2. i 3. zadatak u udžbeniku na 95. stranici.  Učenicima najavljujemo da u sljedećoj aktivnosti tražimo *sretnika praznoga skupa*. *Sretnik praznoga skupa* učenik je koji izvuče zadatak u kojemu je rješenje zadatka 0. Pripremamo onoliko zadataka koliko je učenika, a u zadatke ubacujemo samo jedan papirić kojemu je rješenje 0. Učenici izvlače papiriće i računaju svoj zadatak u bilježnice, a zatim se javlja *sretnik praznoga skupa* te zapisuje na ploču svoj zadatak. Ostatak razreda provjerava je li on doista taj. Nakon toga izbacujemo karticu *sretnika*, a ostali učenici vraćaju svoje kartice. Prije podjele novih kartica ubacujemo novi zadatak s drugim brojevima kojima je rješenje nula te tražimo novoga *sretnika praznoga skupa*. | | F  razgovor, slušanje  F, I  razgovor, pisanje  bilježnica, konkretni materijali  F, I  razgovor, pisanje  brojevna crta  F, I  udžbenik  F, I, S: razgovor, pisanje  papiri sa zadatcima  prilog 25 | OSR B.1.2.  HJ (A.1.1.)  HJ (A.1.3.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  OSR  (B.2.4.,  B.1.2.)  UKU (1. ciklus, 4.1., 4.2.)  GOO (C.1.1.) | Brojevi  (A.1.1.)  Brojevi  (A.1.1.)  Brojevi (A.1.4.)  Algebra i funkcije (B.1.1.)  Brojevi  (A.1.1.) |
| PLAN PLOČE:  BROJ 0 – PONAVLJANJE    3 – 1 = 2    3 – 3 = 0    4 – 2 = 2    4 – 4 = 0 | | | | DOMAĆA ZADAĆA  Udžbenik, 95. str. (4. i 5. zadatak). | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka. | Učenici mogu riješiti digitalni obrazovni sadržaj i jedinici Broj 0 i 6. |