|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 57. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Broj 6** – obrada | | DOS: Brojevi 0 i 6  <https://hr.izzi.digital/DOS/975/1008.html> | | | |
| CILJ SATA: čitati i zapisivati broj 6 brojkom i brojevnom riječju | | | | | |
| ISHODI UČENJA: Učenik povezuje količinu i broj, broji od 1 do 6, objašnjava razliku između vrijednosti znamenaka i vrijednosti broja, određuje količinu i prikazuje ju brojem (*Brojevi – A.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Ponavljanje i vježbanje  3. Završni dio | Učenicima dajemo zadatak da se rasporede u skupine po pet učenika. Učenici kojih je premalo da bi činili skupinu od pet učenika staju sa strane. Pitamo učenike:  *Koliko vaš skup ima članova?*  *Koliko će vaš skup imati članova kad vam oduzmemo jednoga člana?  Kako biste to zapisali matematičkim zapisom?*  *Koliko ćete članova imati unutar peteročlanoga skupa ako vam dodam još jednoga član?*  ILI  Promatramo ilustraciju u udžbeniku na 96. stranici. Razgovaramo s učenicima:  *Zaokružite brojeve koje smo već učili, a vidite ih na slici.*  *Od kakvih se crta sastoje brojevi 1 i 4?*  *Od kakvih se crta sastoje brojevi 0 i 3?*  Najavljujemo da ćemo danas učiti broj 6. Zapisujemo naslov u bilježnice i izgovaramo slovo po slovo. Za pisanje naslova možemo zamoliti jednoga od učenika da pokuša napisati naslov na ploču dok ostali učenici izgovaraju slovo po slovo.  Tražimo tri učenika koji žele stati pred cijeli razred. Prvo ih prebrojavamo, a zatim tražimo da podignu ruke u zrak. Izaberemo još jednoga učenika koji će prebrojiti koliko je ruku u zraku. Zatim ga tražimo da prebroji koliko cipela/papuča ukupno ima taj skup članova. Učenici se vraćaju na svoja mjesta, a zatim od svih učenika tražimo da podignu u zrak šest prstiju. Obilazimo učenike i prebrojavamo prste. Zatim tražimo od učenika da u bilježnicu nacrtaju skup od šest voćaka prema vlastitome izboru. Zatim tražimo da nacrtaju skup od šest odjevnih predmeta. Pokazujemo učenicima na ploči kako izgleda brojka 6 te zapisujemo brojevnom riječju. Učenici precrtavaju brojku pokraj nacrtanih skupova. Učenici otvaraju udžbenik te promatrajući sliku u udžbeniku, pitamo učenike od kakve se crte sastoji brojka 6. S učenicima pišemo prstom po zraku (pazimo da smo učenicima okrenuti leđima). Zatim prozivamo nekoliko učenika koji kredom pišu broj na ploču, a ostali učenici uspoređuju brojeve na ploči s onima u udžbeniku.  Učenici u bilježnicu pišu brojku 6. Počinju pisati na početku retka i ostavljaju prazan pravokutnik između svake znamenke. Učiteljica/učitelj provjerava urednost i točnost pisanja te upozorava na moguće pogreške.  Kad su učenici usvojili pisanje brojke 6, prelazimo na zadatke u udžbeniku na 96. i 97. stranici.  S učenicima rješavamo zadatke na 98. stranici udžbenika te zadatke frontalno provjeravamo.  Igramo *Znanje ili kretanje.*  Učenici sjede u krugu, u sredini kruga vrtimo bocu. Odredimo koja će strana boce biti pokazatelj koji je učenik odabran. Kad boca stane i pokaže prema nekomu učeniku, učenik bira *znanj*e ili k*retanje.* Znanje je računanje matematičkoga zadatka na ploči i ako učenik dobro riješi zadatak, dobiva karticu koja ga štiti od sljedećega ispadanja, a ako izabere *kretanje,* treba određeni broj puta ponoviti određenu radnju te istodobno brojiti – npr. četiri čučnja, tri skoka itd. | | S, I  razgovor  F, I  razgovor  udžbenik  F, I  razgovor, pisanje  bilježnice, olovke  F, I  pisanje, razgovor  bilježnice, olovke, udžbenik  F, I  pisanje  udžbenik  S, I  razgovor, pisanje  boca, kartica | OSR (B.1.2.)  HJ (A.1.4.)  OSR (B.1.1., B.1.2.)  UKU (1. ciklus, 4.1., 4.2.)  UKU (1. ciklus, 4.1., 4.2.)  TZK *(A.1.2.)*  GOO (C.1.1.)  OSR (B.1.1., B.1.2., C.1.3.) | Brojevi  (A.1.1.)  Brojevi  (A.1.1.)  Brojevi  (A.1.1.)  Brojevi  (A.1.1.) |
| PLAN PLOČE:  BROJ 6  6  6 | | | | DOMAĆA ZADAĆA  Udžbenik, str. 99. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka i omogućiti mu služiti se brojevnom crtom i konkretnim materijalom pri rješavanju. | Učenik s ubrzanim matematičko-logičkim razvojem može istražiti koji broj izgleda slično broju šest. |