|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 58. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Broj 7** – obrada | | DOS: Brojevi 7 i 8  <https://hr.izzi.digital/DOS/975/1009.html> | | | |
| CILJ SATA: čitati i zapisivati broj 7 brojkom i brojevnom riječju | | | | | |
| ISHODI UČENJA: Učenik povezuje količinu i broj, broji od 1 do 7, objašnjava razliku između vrijednosti znamenaka i vrijednosti broja, određuje količinu i prikazuje ju brojem (*Brojevi – A.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Ponavljanje i vježbanje  3. Završni dio | Čitamo učenicima motivacijski tekst iz udžbenika na 100. stranici. Nakon emocionalno-intelektualne stanke razgovaramo s učenicima:  *Što Pucko radi tijekom tjedna?*  *Kako izgleda vaš tjedan?*  *Pročitaj u pjesmi redom dane u tjednu.*  *Koliko tjedan ima dana?*  Najavljujemo učenicima da ćemo danas naučiti broj 7. Zapisujemo naslov u bilježnice i izgovaramo slovo po slovo.  Na ploču učvršćujemo šest jabuka izrezanih od kolaž-papira (ili ih crtamo).  *Koliko jabuka vidimo na ploči? Zajedno ćemo ih prebrojiti.*  *Možemo li slovima zapisati količinu jabuka?*  *Kako?*  *Možemo li brojkom zapisati koliko je jabuka na ploči? Kako izgleda brojka 6? Crtajte prstom po zraku.*  Zapisujemo riječima i brojkom 6 te zatim dodajemo još jednu jabuku. Pitamo učenike:  *Koliko sada imamo jabuka na ploči?*  *Koliko smo jabuka morali pridružiti skupu od šest jabuka da bismo dobili sedam?*  Na ploču pišemo riječima i brojkama brojevni izraz. Zatim tražio od učenika da u bilježnicu nacrtaju skup od sedam elemenata. Učenici zamijene bilježnicu s parom u klupi kako bi prebrojili ima li skup sedam članova. Zatim u bilježnicu učenika iz klupe učenici crtaju nekoliko članova skupa (do šest) te vraćaju učeniku iz klupe njegovu bilježnicu. Zadatak je učenika čija je bilježnica da dopuni onoliko članova koliko je potrebno da skup čini sedam članova. Učenici zapisuju zadatak brojevnim riječima i brojkama, npr. *Pet više dva jednako je sedam.*  Pitamo učenike:  *Kako izgleda broj sedam koji je napisan na ploči? Od koliko se crta sastoji? Od kakvih se crta sastoji?*  Zatim dijelimo učenicima izrezane vrpce kolaž-papira od kojih u bilježnici trebaju oblikovati i zalijepiti brojku 7. Obilazimo učenike i pregledavamo radove. Zatim pokazujemo kako se piše brojka 7 u zraku, a potom na ploči. Učenici nakon demonstracije zapisuju brojku 7 u svoje bilježnice te vježbaju ispisujući cijeli redak.  S učenicima upisujemo broj 7 na brojevnu crtu te razgovaramo koji se brojevi nalaze ispred broja 7. Učenici broje od jedan do sedam i od sedam do jedan.  Učenici rješavaju zadatak na 100. stranici.  Učenici rješavaju zadatke u udžbeniku na 101. i 102. stranici.  Učenici mogu riješiti zadatke dopunjavanja niza i računanja jabuka u jedinici *Broj 7 i 8*, u DOS-u.  <https://hr.izzi.digital/DOS/975/1009.html#block-30964>  Izrada plakata*.*  Učenike dijelimo u četiri skupine, a plakat na četiri dijela. Svaka skupina ima zadatak ukrasiti sedam zadanih geometrijskih likova ravnim i zakrivljenim crtama te ih zalijepiti na četvrtinu plakata koji je predviđen za njihove geometrijske likove. Na sredinu plakata zalijepit ćemo brojku sedam:  1. skupina – sedam kvadrata  2. skupina – sedam pravokutnika  3. skupina – sedam trokuta  4. skupina – sedam krugova.  Plakat izlažemo na ploču te analiziramo s učenicima: *Koje je geometrijske likove dobila vaša skupina? Kakvim su crtama ukrašeni vaši geometrijski likovi? Koliko kvadrata/pravokutnika/trokuta/krugova ima na plakatu?* Zatim zaokružujemo skup analiziranih geometrijskih likova i povlačimo crtu prema broju sedam u središtu. Slijede sljedeće skupine s kojima ponavljamo analizu. | | F, I  slušanje, razgovor  metodički predložak  F, I  pisanje  bilježnica, olovka  F, I  razgovor  jabuke od kolaža  F, I  pisanje  vrpce od kolaža, ljepilo  bilježnice, olovke,  brojevna crta  udžbenik  F, I  razgovor, pisanje  udžbenik  DOS  papir za plakat, geometrijski likovi od papira, flomasteri, ljepilo | *HJ (A.1.4.)*  OSR (B.1.1., B.1.2.)  UKU(1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.)  IKT (A.1.2.)  MAT Geometrijski likovi  Crte  GOO (C.1.1.)  OSR (B.2.4., C.1.3.)  OSR (B.1.1., B.1.2., C.1.3.)  UKU (1. ciklus, 4.1., 4.2.) | Brojevi  (A.1.1.)  Brojevi  (A.1.1.)  Oblik i prostor  (C.1.2.)  Brojevi  (A.1.1.)  Brojevi  (A.1.1.) |
| PLAN PLOČE:  BROJ 7  ŠEST + JEDAN = SEDAM  6 + 1 = 7 | | | | DOMAĆA ZADAĆA  Udžbenik, str. 103. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko-  -logičkim razvojem pružiti primjerenu individualnu podršku u rješavanju zadataka i omogućiti mu korištenje brojevnom crtom i konkretnim materijalom pri rješavanju. | Učenik s ubrzanim matematičko-logičkim razvojem može istražiti kako se na drugim jezicima piše sedam te koje je slovo zajedničko (npr. engl. *seven*, njem. *sieben*), koliko slova ima u brojevnoj riječi na drugim jezicima. |