|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 59., 60. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Broj 6 i 7** – ponavljanje i vježbanje | | | | | |
| CILJ SATA: čitati i zapisivati broj 6 i 7 brojkama i brojevnim riječima | | | | | |
| ISHODI UČENJA: Učenik povezuje količinu i broj, broji od 1 do 7, objašnjava razliku između vrijednosti znamenaka i vrijednosti broja, određuje količinu i prikazuje je brojem 6 i brojem 7, zbraja i oduzima u skupu brojeva od 0 do 7 (*Brojevi – A.1.1.*). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio 2. Glavni dio      1. Završni dio | Ponavljamo brojeve od 1 do 7. Učiteljica/učitelj crta na ploču dvije strelice i broj 1 i 7. Pojašnjava značenja strelica: jedna ide prema naprijed i pored nje je broj 7, a druga ide prema natrag i pored nje je broj 1. Igrat će kratku igru: učiteljica/učitelj reći će jedan broj i pokazati rukom na jednu od strelica. Ako pokaže na strelicu prema naprijed, brojat će od tog broja prema broju 7, a ako pokaže strelicu prema dolje, brojat će od tog broja prema broju 1. Npr. Ako učiteljica/učitelj kaže broj 5 i pokaže na strelicu prema natrag, učenici će brojati od 5 do 1.  *\*Moguće napraviti korelaciju sa HJ te reproducirati zvučni zapis Snjeguljice (*[*https://lektire.skole.hr/audio/bajke*](https://lektire.skole.hr/audio/bajke)*).*  Najavljujemo da ćemo danas ponavljati broj 6 i broj 7. Pišemo naslov u bilježnice.  Igramo kratku igru. Svaki će učenik učeniku pored sebe u bilježnicu napisati 3 broja od 1 do 7. Zatim, učiteljica/učitelj će kratkim ritamskim diktatom otpljeskati nekoliko jednako dugih tonova. Učenici trebaju pažljivo slušati i pogoditi koliko je tonova odsvirano. Ako je broj odsviranih tonova jednak broju napisanom u bilježnici, križaju taj broj. Igra završava kada netko od učenika prekriži sva 3 broja. Npr. ako učeniku piše broj 6, a učiteljica/učitelj je odsvirala/odsvirao šest tonova, prekrižit će taj broj.  Učenicima dijelimo stare novine, časopise, promotivne materijale i slično. Zadatak je da svaki učenik osmisli 5 zadataka zbrajanja ili oduzimanja do 7 uz pomoć brojeva i/ili slika koje će izrezati iz časopisa. Npr. ako su u časopisu pronašli broj 1, 6, i 7, izrezat će ih i zalijepiti u bilježnicu redoslijedom 1 + 6 = 7.  *\*Mikropauza: Učiteljica/učitelj kaže zadatak oduzimanja ili zbrajanja pa učenik kojeg dotakne, skoči onoliko puta koliki je rezultat.*  Učenici rješavaju zadatke u udžbeniku (str. 98 7. i 8. zadatak i str. 102 6. zadatak). Zajedno provjeravamo rješenja i objašnjavamo eventualne nejasnoće i pogreške.  Učenici sjede u krugu zatvorenih očiju. Zadatak im je osluškivati tišinu pa opisati što čuju i koliko su puta to čuli. Učiteljica/učitelj prstima lagano tapka po klupi, prozoru i slično, a učenici pokušavaju pogoditi što se to čulo i koliko puta se čulo. Može se i prozvati netko od učenika da tapka po nečemu dok ostali pogađaju. | | I, F demonstracija  I, F demonstracija  bilježnica  I, F  škare  ljepilo  papir  novine  časopisi  I  pisanje  udžbenik  I, F  demonstracija | *HJ (A.1.1., B.1.2.- Snjeguljica)*  OSR (B.1.1., B.1.2.)  UKU (1. ciklus, 4.1., 4.2.)  *GK (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  Poduzetništvo (A – 1.1.)  *TZK (A.1.2.)*  GOO (C.1.1.)  OSR (B.1.1., B.1.2., C.1.3.)  Zdravlje (B.1.1.a, B.1.3.a)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.) | Brojevi (A.1.1.)  Brojevi (A.1.1., A.1.4., A.1.5.)  Brojevi (A.1.1., A.1.4., A.1.5.)  Brojevi (A.1.1.)  Brojevi (A.1.1.) |
| PLAN PLOČE:  VJEŽBANJE 6 i 7  5 3 2 | | | | DOMAĆA ZADAĆA  Riješiti na str. 98 zadatak br. 9 i na str. 102 zadatak br. 7. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka.  Učenik s usporenim matematičko- logičkim razvojem može izraditi model broja 6 i broja 7 od papira ili različitog materijala. | | Učenik s ubrzanim matematičko-logičkim razvojem može samostalno osmisliti problemski zadatak koristeći brojeve od 1 do 7. | | | |