|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 61. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Broj 8** – obrada | | DOS: Brojevi 7 i 8  <https://hr.izzi.digital/DOS/975/1009.html> | | | |
| CILJ SATA: čitati i zapisivati broj 8 brojkom i brojevnom riječju | | | | | |
| ISHODI UČENJA: Učenik povezuje količinu i broj, broji od 1 do 8, objašnjava razliku između vrijednosti znamenaka i vrijednosti broja, određuje količinu i prikazuje ju brojem (*Brojevi – A.1.1*.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Vježbanje i ponavljanje  3. Završni dio | Učenici promatraju sliku u udžbeniku na 104. stranici. Razgovaramo s učenicima:  *Što vidite na slici?*  *Na što vas podsjeća?*  Otkrivamo učenicima da se radi o planetima koje se nalaze u Sunčevu sustavu.  *U obliku kojega su geometrijskog tijela planeti?*  Učenicima otkrivamo da je najveća kugla zapravo zvijezda koja se zove Sunce, a okolo su planeti: Merkur, Venera, Zemlja, Mars, Jupiter, Saturn, Uran i Neptun. Tražimo od učenika da otkriju koji je planet najveći, a koji najmanji te koji bi po veličini bila Zemlja. Zatim ih tražimo da prebroje planete, ne računajući Sunce jer je ono zvijezda.  Najavljujemo da ćemo danas učiti broj 8. Zapisujemo naslov u bilježnice i izgovaramo slovo po slovo. Za pisanje naslova možemo zamoliti jednoga od učenika da pokuša napisati naslov na ploču dok ostali učenici izgovaraju slovo po slovo.  Na ploču crtamo sedam bubamara. Razgovaramo:  *Koliko je bubamara nacrtano na ploči? Znamo li zapisati brojku sedam? Kad dodamo još jednu bubamaru, koliko ćemo imati članova unutar toga skupa?*  *Kako ćemo matematički zapisati:* sedam više jedan jednako je osam?  Zapisujemo na ploču 7 + 1 = 8.  Zamolimo učenike da izvade osam bojica iz svoje pernice. Pred ploču dolazi nasumce izabran učenik i zajedno prebrojavamo bojice. Sljedećemu učeniku oduzmemo dvije bojice te ih prebrojimo, a zatim dodamo te dvije i usmeno izgovaramo računsku operaciju: *Šest više dva jednako je osam*. Zatim učenici otvaraju bilježnice i crtaju osam šarenih balona.  Zatim učenicima pokazujemo kako se piše brojka 8 – prvo demonstracijom na ploči, zatim pisanjem po zraku, a zatim učenici pišu prstom po klupi.  Od učenika tražimo da napišu u matematičku bilježnicu brojku 8, pregledavamo, a zatim učenici vježbaju pisanje do kraja retka.  Učenici rješavaju zadatak u udžbeniku na 102. stranici.  Zapisujemo broj 8 na brojevnu crtu i razgovaramo s učenicima:  *Koji broj prethodi broju 8? Koliko članova trebamo pridružiti broju 7 da dobijemo 8? A koliko članova trebamo pridružiti broju 5 da dobijemo broj 8?* S učenicima brojimo od 1 do 8 i od 8 do 1. Možemo izvesti i osam učenika pred razred te ih zajedno prebrojavati.  Učenici rješavaju zadatke u udžbeniku na 105. i 106. stranici. Frontalno provjeravamo rješenja.  S učenicima igramo igru *Znanje ili kretanje.*  Učenici sjede u krugu, u sredini kruga vrtimo bocu. Odredimo koja će strana boce biti pokazatelj koji je učenik izabran. Kad boca stane i pokaže prema nekomu učeniku, on bira znanje ili kretanje. Znanje je računanje matematičkoga zadatka na ploči ili uspoređivanje brojeva. Ako učenik dobro riješi zadatak, dobiva karticu koja ga štiti od sljedećega ispadanja, a ako izabere kretanje, treba određeni broj puta ponoviti određenu radnju te istodobno brojiti – npr. četiri čučnja, tri skoka, osam puta pljesnuti itd. | | F, I  razgovor  udžbenik  F, I  pisanje, razgovor  F, I  razgovor, demonstracija, pisanje  udžbenik  brojevna crta  bilježnica  F, I  udžbenik  S, I  razgovor  boca, kartice | OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2., C.1.3.)  UKU (1. ciklus, 4.1., 4.2.)  *TZK (A.1.2.)*  GOO (C.1.1.)  Zdravlje (B.1.1.a, B.1.3.a) | Brojevi  (A.1.1.)  Oblik i prostor  (C.1.1.)  Brojevi  (A.1.1.)  Brojevi (A.1.4.)  Algebra i funkcije (B.1.1.)  Brojevi  (A.1.1.) |
| PLAN PLOČE:  BROJ 8  +  7 + 1 = 8 | | | | DOMAĆA ZADAĆA  Udžbenik, 107. stranica. | |

|  |  |
| --- | --- |
| Prijedlog za rad s učenicima s posebnim odgojno-obrazovnim potrebama | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku te učeniku osigurati konkrete u rješavanju zadataka (npr. štapiće, računsku gusjenicu, brojevnu crtu). | Učenik s ubrzanim matematičko-logičkim razvojem može istražiti koliko ima načina zbrajanja brojeva od 0 do 8 koji daju rezultat osam.  Učenici mogu riješiti zadatke u digitalnom obrazovnom sadržaju u jedinici *Brojevi 7 i 8*. |