|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 62. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Broj 9** – obrada | | DOS: Brojevi 9 i 10  <https://hr.izzi.digital/DOS/975/1010.html> | | | |
| CILJ SATA: čitati i zapisivati broj 9 brojkom i brojevnom riječju | | | | | |
| ISHODI UČENJA: povezuje količinu i broj, broji od 1 do 9, objašnjava razliku između vrijednosti znamenaka i vrijednosti broja, određuje količinu i prikazuje je brojem (Brojevi – A. 1. 1.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Obrada  c) Ponavljanje i vježbanje  3. Završni dio | Crtamo na ploču skicu zaslona mobitela s učenicima, a od učenika tražimo da u bilježnici ostave mjesta za naslov te da napišu osam brojki od nula do osam. Objasnimo učenicima da su to sada izmislili svoj broj mobitela te prozivamo jednog učenika na ploču. On bira kojeg učenika će „nazvati“ na način da mu taj učenik diktira broj iz bilježnice. Prije nego krenu „pozivi“, s učenicima razgovaramo o mobitelima – za što se sve mogu koristiti, što znače kratice MMS i SMS te razgovaraju li ikada preko mobitela roditelja. Nakon nekoliko „poziva“, razgovaramo s učenicima:  *Koju brojku nismo koristili u „pozivima“?*  *Kako izgleda?*  Najavljujemo da ćemo danas učiti broj 9. Pišemo naslov u bilježnice i izgovaramo slovo po slovo. Kod pisanja naslova, možemo zamoliti jednog od učenika da pokuša napisati naslov na ploču dok ostali učenici izgovaraju slovo po slovo.  Prozivamo osam učenika na ploču i razgovaramo s učenicima:  *Koliko članova ima ovaj skup? Koliko članova će imati skup ako pridružimo još jednog člana?*  Prozivamo još jednog učenika da se pridruži skupini. Učenici zaključuju da novonastali skup ima devet članova.  Zatim tražimo od učenika da devet puta pljesnu rukama te svi zajedno brojimo do 9. Zatim pucketamo prstima brojeći od 9 do 1.  Najavljujemo kratki slušni diktat. Učenici trebaju slušati koliko puta smo pljesnuli ili proizveli neki zvuk te zapisati brojkom u bilježnicu koliko puta su čuli zvuk. Npr. tri puta pljesnemo rukama, pa pričekamo da učenici zapišu, zatim pet puta pokucamo šakom od stol, zatim sedam puta pozvonimo zvončićem itd. Učenici zapisuju brojke u bilježnicu, a zatim provjeravamo. Nakon diktata učenici biraju jednu brojku te u bilježnicu crtaju toliko balona u jednoj boji. Zatim u drugoj boji crtaju onoliko balona koliko je dovoljno da se nadopuni skup od devet balona.  Demonstriramo na ploči kako se piše brojka devet te ispod zapisujemo brojevnu riječ. Potičemo na uočavanje grafičkih karakteristika:  *Od koliko crta se sastoji brojka 9?*  *Koji broj je sličan broju 9? Za koliko je taj broj manji od broja 9?*  Zatim učenicima okrenemo leđa te demonstriramo pisanje brojke 9 pisanjem po zraku. Učenici ponavljaju pišući po zraku, klupi, leđima učenika iz klupe.  Učenici pišu brojku devet u crtovlje matematičke bilježnice te vježbaju ispisujući broj do kraja retka. Učenici zapisuju ispod nacrtanih balona u bilježnici matematički zapis,  npr. 3 + 6 = 9.  Pregledavamo napisano, upozoravamo na urednost i točnost pisanja brojke 9. Zapisujemo brojku devet na brojevnu crtu te razgovaramo koji brojevi se nalaze ispred broja devet, koji iza, brojimo od 1 do 9 te od 9 do 1.  Učenici otvaraju udžbenik na 108. stranici te s učenicima razgovaramo o mjestu broja devet na brojevnoj crti te računaju prvi zadatak.  Učenici rješavaju zadatke na 109.i 110. stranici. Rješenja provjeravamo frontalno.  Učenici igraju igru Memory u četvorkama. Na memory karticama se nalaze brojevi od nula do devet napisane brojkom i brojevnom riječju. Učenik koji do kraja igre ima najviše parova je pobjednik u svojoj skupini. | | F, I, P razgovor, pisanje  bilježnica  F, I  razgovor, pisanje  bilježnica  F, I  razgovor, demonstracija, pisanje  bilježnica, bojice  demonstracija  F, I  pisanje, razgovor  udžbenik  S  razgovor  memory kartice  Prilog 26 | OSR (B. 1. 2.)  OSR (B.1.1., B.1.2.)  UKU (1. ciklus, 4.1., 4.2.)  *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.) | Brojevi  (A. 1. 1.)  Brojevi  (A. 1. 1.)  Brojevi  (A. 1. 1.,  A. 1. 4.)  Brojevi  (A. 1. 1.) |
| PLAN PLOČE:  BROJ 9   |  |  |  | | --- | --- | --- | | 1 | 2 | 3 | | 4 | 5 | 6 | | 7 | 8 | 9 | | \* | 0 | # | | | | | DOMAĆA ZADAĆA  Udžbenik, 111. str. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka i omogućiti korištenje konkreta i brojevne crte. | | Učenik s ubrzanim matematičko-logičkim razvojem može riješiti zadatak: *Pronađi koja tri jednaka broja možeš zbrojiti da dobiješ broj 9?* | | | |