|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 63. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Brojevi 8 i 9** – ponavljanje i vježbanje | | DOS: Brojevi 9 i 10  <https://hr.izzi.digital/DOS/975/1010.html> | | | |
| CILJ SATA: čitati i zapisivati brojeve 8 i 9 brojevima i brojevnim riječima | | | | | |
| ISHODI UČENJA: Učenik povezuje količinu i broj, broji od 1 do 9, objašnjava razliku između vrijednosti znamenaka i vrijednosti broja, određuje količinu i prikazuje je brojem 8 i 9 (Brojevi – A. 1. 1.). | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) Ponavljanje i vježbanje  3. Završni dio | Učenicima čitamo pjesmu Osmica i devetka  *„Osam – pogodi tko sam“*  *rima je laka.*  *No, osmicu se ne piše lako,*  *„nacrtaj dva kruga“ – e pa nije tako!*  *Osam je samo jedna crta koja vijuga,*  *koja se krivi i presijeca kao da je lomi tuga.*  *Zato je devetka lakša, ima nogu i glavu,*  *samo pazi da je okreneš na dobru stranu.*  *Osam i devet dva su broja, a ne geometrijska lika,*  *i to zakrivljenih crta i zanimljivog oblika.*  *Svaki taj broj ima po znamenku jednu,*  *ali pazi!!! Ne jednako vrijednu!*  Razgovaramo s učenicima: *Koja je tema ove pjesme?*  Najavljujemo učenicima da danas ponavljamo brojeve osam i devet. Naslov pišemo na ploču, a učenici u bilježnice.  S učenicima prebrojavamo predmete u okolini do 9 (bojice, flomastere, lopte, knjige, krede itd.).  Na ploču crtamo osam jabuka. Razgovaramo s učenicima:  Koliko jabuka trebamo dodati da bismo imali devet jabuka? Koliko jabuka će nam ostati ako pojedemo tri? Koliko jabuka trebamo oduzeti ako želimo da nam ostanu samo dvije?  Primjere zapisujemo na ploču, a učenici u svoje bilježnice. Zatim tražimo od učenika da nacrtaju devet jabuka raspoređenih u dvije košare. Prozivamo učenike i primjere zapisujemo na ploču. Uspoređujemo u kojoj košari ima više jabuka.  Zatim tražimo od učenika da devet jabuka nacrtaju raspoređene u tri košare. Primjere rastavljanja zapisujemo na ploču.  Na ploči crtamo brojeve 8 i 9 te razgovaramo s učenicima:  *Koliko crta ima broj osam? Kakva je crta? Što radi ta crta u pjesmi?*  *Koliko crta ima broj devet? S čim se u pjesmi uspoređuju dijelovi broja devet?*  *Što su 8 i 9? Je li osam veći ili manji od 9? Nalazi li se on ispred ili iza broja 9 na brojevnoj crti?*  *S učenicima brojimo uz pomoć brojevne crte od 0 do 9 i od 9 do 0.*  Učenici mogu riješiti kvizove za ponavljanje i vježbanje u digitalnom obrazovnom sadržaju u jedinici Brojevi 9 i 10.  Igra Bingo  Učenici dobivaju tablicu koja se sastoji od devet polja. Zadatak učenika je brojeve od 0 do 9 poredati bilo kojim redoslijedom u tablicu. Kada su učenici zapisali brojeve, čitamo im opis pojedinog broja, učenici pogađaju o kojem broju se radi te zaokružuju taj broj. Prvi učenik koji ima zaokruženo sva tri broja vodoravno, podiže ruku i govori „Bingo!“ Opisi brojeva:  0 – njegov skup je prazan skup  1 – prvi broj koji smo učili  2 – broj koji dolazi poslije broja 1  3 – broj koji se nalazi između brojeva 2 i 4  4 – broj koji čini zbroj brojeva 2 i 2  5 – broj koji označava najbolju ocjenu u školi  6 – broj koji se nalazi između brojeva 5 i 7  7 – broj koji se sastoji od dvije ravne crte, a nakon njega slijedi 8  8 – broj koji smo danas ponavljali, a nije 9  9 – broj koji u pjesmi ima „nogicu i glavicu“ | | F, I  slušanje, razgovor  F, I  pisanje, razgovor  bilježnice, olovke, bojice  brojevna crta  DOS  F, I  razgovor  tablica od 9 polja za igru Bingo  Prilog 26 | *HJ (A.1.1.)*  OSR (B.1.1., B.1.2.)  UKU (1. ciklus, 4.1., 4.2.)  OSR (B.1.1., B.1.2.)  UKU (1. ciklus, 4.1., 4.2.)  OSR ( A. 1. 4. )  IKT  GOO (C. 1. 1.)  UKU (1. ciklus, 4.1., 4.2.) | Brojevi  (A. 1. 1. )  Brojevi  (A. 1. 1.,  A. 1. 4. )  Algebra i funkcije  (B. 1. 1. )  Brojevi (A. 1. 1.) |
| PLAN PLOČE:  BROJEVI 8 I 9 – PONAVLJANJE  +  8 + 1 = 9    9 - 3 = 6    9 - 6 = 3  5 i 4 3 3 3  2 i 7 2 5 2  3 i 6 1 6 2  (...) | | | | DOMAĆA ZADAĆA  Nacrtati skupove od osam i devet članova, ispod skupa napisati broj članova. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka i omogućiti korištenje konkreta i brojevne crte. | | Učenik s ubrzanim matematičko-logičkim razvojem može riješiti zadatak: *Zbroj kojih sve brojeva daje rješenje 9?* | | | |