|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: 66., 67. |
| **PRIPRAVA ZA IZVOĐENJE NASTAVNOGA SATA IZ MATEMATIKE** | | | | | |
| NASTAVNA JEDINICA: **Brojevi od 6 do 10** – ponavljanje i vježbanje | | DOS: Vježbanje i provjeravanje  <https://hr.izzi.digital/DOS/975/992.html> | | | |
| CILJ SATA: čitati i zapisivati brojeve od 6 do 10 brojevima i brojevnom riječju | | | | | |
| ISHODI UČENJA: Učenik povezuje količinu i broj, broji od 1 do 10, objašnjava razliku između vrijednosti znamenaka i vrijednosti broja, određuje količinu i prikazuje je brojevima do 10. (Brojevi – A. 1. 1.) | | | | | |
| TIJEK NASTAVNOGA SATA | | | | | |
| NASTAVNE TEME/SITUACIJE | SADRŽAJ | | OBLICI, METODE, SREDSTVA | KORELACIJA, MEĐU-PREDMETNE TEME | DOMENE, OČEKIVANI ISHODI |
| 1. Uvodni dio  2. Glavni dio  a) Najava teme  b) ponavljanje i vježbanje  3. Završni dio | Biramo dvoje učenika koji dolaze pred ploču. Jednom učeniku zadajemo da crta broj ili slovo pokretima na leđima drugog učenika, a drugi učenik treba osjećajući pokrete crtati znak na ploču. Brojke koje zadajemo su od 6 do 10.  Najavljujemo učenicima da ćemo danas ponoviti brojeve od 6 do 10. Naslov pišemo na ploču, a učenici u bilježnice.  Zapisane brojeve od 6 do 10 na ploči promatramo i razgovaramo od koliko znamenki se sastoji koji broj. Zatim razgovaramo od koliko crta se sastoji koji broj te kakve su crte. Ponavljamo gdje se brojevi nalaze na brojevnoj crti.  Učenici stoje u formaciji kruga te jedan po jedan broje do 10, a nakon 10 sljedeći učenik počinje brojati unatrag prema nuli. Zatim učenici broje zadanim korakom (npr. po dva).  Zatim uspoređujemo brojeve do 10 te usporedbu zapisujemo matematičkim zapisom na ploču i u bilježnice. Ponavljamo znakove >, < i =. Ponavljanje zbrajanja i oduzimanja brojeva ponovit ćemo s domino pločicama. Učenicima dijelimo domino pločice, a brojeve s oba kraja trebaju prvo zbrojiti, a zatim zamijeniti pločicu s učenikom iz klupe te od većeg broja na pločici oduzeti manji broj.  Zatim učenicima dijelimo papiriće na kojima u brojevi od 6 do 10. Zadatak učenika je dobiveni broj rastaviti na što više mogućih načina.  Igra kuglanja  Učenike dijelimo u dvije skupine, svaka skupina ima jedan pokušaj i nakon toga ide sljedeća skupina. Na prvom stolu do ploče stavljamo 10 boca (čunjeva), a učenici u obje skupine jednako su udaljeni od stola. Unutar svake skupine jedan učenik gađa čunjeve lopticom, a suprotna skupina zbraja bodove na način da od 10 čunjeva oduzme one koji nisu pali i tako dobije broj bodova. Učitelj odlučuje koliko puta se igra igra.  ILI  Igra Znanje ili kretanje  Učenici stoje u formaciji kruga, ispred njih je jedna boca. Dogovaramo s učenicima da čep boce pokazuje učenika koji mora birati znanje ili kretanje. Znanje znači računanje matematičkog zadatka, a kretanje ponavljanje neke fizičke aktivnosti određeni broj puta. | | F, P  pisanje  ploča, kreda  bilježnica  F, I, P, S razgovor, demonstracija  brojevna crta  bilježnica, olovka  domino pločice  S  razgovor, pisanje  čunjevi (boce) i loptica | UKU (1. ciklus, 4.1., 4.2.)  GOO (C. 1. 1.)  GOO (C. 1. 1., C. 1. 2.)  OSR (B. 2. 4., C. 1. 3.) | Brojevi  (A. 1. 1.)  Brojevi  (A. 1. 1.)  Brojevi  (A. 1. 1.) |
| PLAN PLOČE:  6, 7, 8, 9, 10.  6 < 8  7 > 6  9 > 6  8 = 8    6 + 2 = 8  6 – 2 = 4  7 = 3 i 4, 1 i 6, 2 i 5, 0 i 7 | | | | DOMAĆA ZADAĆA  Nacrtati brojevnu crtu te upisati brojeve od 1 do 10, crveno označiti najveći broj, a plavo najmanji broj na brojevnoj crti. | |
| Prijedlog za rad s učenicima s posebnim odgojno-obrazovnim potrebama | | | | | | |
| Učiteljica/učitelj može učeniku s usporenim matematičko- -logičkim razvojem pružiti primjerenu individualnu podršku u rješavanju zadataka i omogućiti korištenje konkreta i brojevne crte. | | Učenik s ubrzanim matematičko-logičkim razvojem može riješiti zadatak: *Koja brojevna riječ brojeva od 6 do 10 ima najviše slova?* | | | | |